കേരളത്തിൽ ഇന്ന് 3677 പേര്‍ക്ക് കോവിഡ് / 4652 പേര് രോഗമുക്തി നേടി /ചികിത്സയിലുള്ളവര് 51,879 – Dubai Vartha\nകേരളത്തില് ഇന്ന് 3677 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന്. കോഴിക്കോട് 480, എറണാകുളം 408, കോട്ടയം 379, കണ്ണൂര് 312, കൊല്ലം 311, പത്തനംതിട്ട 289, ആലപ്പുഴ 275, മലപ്പുറം 270, തിരുവനന്തപുരം 261, തൃശൂര് 260, കാസര്‍ഗോഡ് 141, പാലക്കാട് 112, വയനാട് 93, ഇടുക്കി 86 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന്3പുതിയ ഹോട്ട് സ്‌പോട്ടുകളാണുള്ളത്. ഒരു പ്രദേശത്തേയും ഹോട്ട് സ്‌പോട്ടില് നിന്നും ഒഴിവാക്കിയിട്ടില്ല. നിലവില് ആകെ 372 ഹോട്ട് സ്‌പോട്ടുകളാണുള്ളത്.\nയുഎഇയിൽ ഇന്ന് കൂടുതൽ പേർക്ക് രോഗമുക്തി / 4,678 പേർക്ക് രോഗമുക്തി / 3,025 പേർക്ക് പുതിയതായി രോഗബാധ / 18 കോവിഡ് മരണങ്ങൾ


Monday April 12th, 2021 - 10:14:am\nചെറിയ ചില കരുതലുകള് നമ്മളെ ഒരുപാട് സന്തോഷിപ്പിക്കും:മോഹന്‍ലാലിനെകു...\nചെറിയ ചില കരുതലുകള് നമ്മളെ ഒരുപാട് സന്തോഷിപ്പിക്കും:മോഹന്‍ലാലിനെകുറിച്ച് വിധു പ്രതാപ്\nUpdated: Tuesday5May 2020 09:12:37 AM\nമോഹന്‍ലാലിന്റെ കറയില്ലാത്ത സ്നേഹത്തെക്കുറിച്ചും കരുതലിനെക്കുറിച്ചും തുറന്നുപറഞ്ഞെത്തിയിരിക്കുകയാണ് ഗായകന്‍വിധു പ്രതാപ്. ഇന്‍സ്റ്റഗ്രാം പോസ്റ്റ് ഇതിനകം തന്നെ വൈറലായി മാറിക്കഴിഞ്ഞിട്ടുണ്ട്. കുട്ടിക്കാലത്ത് മോഹന്‍ലാലിനൊപ്പമുള്ളതും സമീപകാലത്തെ ഫോട്ടോയും വിധു പോസ്റ്റ് ചെയ്തിട്ടുണ്ട്. മണിക്കുട്ടന്, ബാല, സന്തോഷ് കീഴാറ്റൂര് തുടങ്ങിയവരായിരുന്നു നേരത്തെ മോഹന്‍ലാല് വിളിച്ചതിനെക്കുറിച്ച് തുറന്നുപറഞ്ഞെത്തിയത്.\nവിധുപ്രതാപിന്റെ ഫേസ്ബുക്ക് പോസ്റ്റ്\nപലപ്പോഴും ചെറിയ ചില കരുതലുകള് ആണ് നമ്മളെ ഒരുപാട് സന്തോഷിപ്പിക്കുന്നത്, മനസ്സ് നിറക്കുന്നത്. എന്താണ് ഏറ്റവും വിലപ്പെട്ടതെന്നും ആരാണ് എപ്പോഴും കൂടെ ഉള്ളതെന്നും നമ്മളെ ഓരോരുത്തരെയും ഈ മഹാമാരി ഓര്‍മിപ്പിച്ചു കൊണ്ടേയിരിക്കുന്നു. സുഖമായിരിക്കുന്നോ എന്ന് ചുറ്റുമുള്ളവരെ എല്ലാം വിളിച്ചന്വേഷിക്കാന് ഉള്ള മനസ്സ് കാണിച്ച പ്രിയപ്പെട്ട ലാലേട്ടന് ഹൃദയം നിറയെ സ്‌നേഹം. ഒട്ടും പ്രതീക്ഷിക്കാത്ത സമയത്താണ് അങ്ങനെ ഒരു സ്‌നേഹാന്വേഷണം ഇന്നെന്നെ തേടി വന്നത്. നന്ദി ലാലേട്ടാ, ആ കരുതലിനും കറയില്ലാത്ത ആ സ്‌നേഹത്തിനും. ഇതായിരുന്നു വിധു പ്രതാപിപിന്റെപോസ്റ്റ്.\nബിഗ് ബോസ് സീസണ്2ന്റെ ഷൂട്ടിനായി ചെന്നൈയിലേക്ക് പോയ മോഹന്‍ലാല് അവിടെ തുടരുകയായിരുന്നു. ലോക് ഡൗണ് പ്രഖ്യാപിച്ചതോടെ സുചിക്കും പ്രണവിനുമൊപ്പം ചെന്നൈയിലെ വീട്ടില് കഴിയുകയാണ് അദ്ദേഹം. താരങ്ങളെയെല്ലാം വിളിച്ച് സുഖവിവരം അന്വേഷിച്ചിരുന്നു അദ്ദേഹം. അപ്രതീക്ഷിതമായി അദ്ദേഹത്തിന്റെ കോള് വന്നതിന്റെ സന്തോഷം പങ്കുവെച്ചായിരുന്നു താരങ്ങളെല്ലാം എത്തിയത്.\nRead more topics: covid 19 ,Vidhu Pratap ,Mohanlal\nSome of the little provisions will make us very happy: Vidhu Pratap about Mohanlal


The reason to say that ETFs and Sovereign Gold Bonds are the best | സ്വർണ്ണത്തിൽ നിക്ഷേപിക്കുമ്പോൾ; ഇടിഎഫുകളും സോവറിൻ ഗോൾഡ് ബോണ്ടുകളും മികച്ചതെന്ന് പറയാൻ കാരണം - Malayalam Goodreturns\n» സ്വർണ്ണത്തിൽ നിക്ഷേപിക്കുമ്പോൾ; ഇടിഎഫുകളും സോവറിൻ ഗോൾഡ് ബോണ്ടുകളും മികച്ചതെന്ന് പറയാൻ കാരണം\nUpdated: Tuesday, July 14, 2020, 16:13 [IST]\n4 hrs ago 'കോപ്പിയടിച്ചു', വാള്‍മാര്‍ട്ടിനെ കോടതി കയറ്റി പാര്‍ലെ അഗ്രോ\nNews കരിപ്പൂരിലും പെട്ടിമുടിയിലും മുഖ്യമന്ത്രിക്ക്2തരം സമീപനം, ദുരിതാശ്വാസമല്ലാതെ മറ്റൊന്നുമില്ല\nഒട്ടുമിക്ക ആളുകളും തിരഞ്ഞെടുക്കുന്ന ഒരു നിക്ഷേപ മാർഗമാണ് സ്വർണ്ണ നിക്ഷേപം. നിലവിലെ സാഹചര്യത്തിൽ സ്വർണവില കുതിച്ചുയർന്നതോടെ ഇതിലേക്കുള്ള നിക്ഷേപ താത്പര്യം ഏറിവരികയാണ്. ലോക സാമ്പത്തിക ക്രമത്തിലെ അനിശ്ചിതത്വം കണക്കിലെടുക്കുമ്പോൾ പല സാമ്പത്തിക വിദഗ്ധരം നിക്ഷേപത്തിന്റെ ചെറിയൊരു ശതമാനമെങ്കിലും സ്വർണ്ണത്തിൽ നിക്ഷേപിക്കാൻ പറയാറുണ്ട്. ഭൗതിക സ്വർണ്ണം മുതൽ ഇ-ഗോൾഡ് വരെ സ്വർണ്ണത്തിൽ നിക്ഷേപിക്കാൻ പല വഴികളുണ്ട്.\nസ്വർണ്ണത്തിൽ നിക്ഷേപിക്കാനുള്ള മാർഗങ്ങൾ\nസ്വർണം വാങ്ങാനും നിക്ഷേപിക്കാനും വ്യത്യസ്ത മാർഗങ്ങളുണ്ട്. ഉദാഹരണത്തിന്, ഒരാൾക്ക് ഭൗതിക സ്വർണം നാണയ രൂപത്തിലോ സ്വർണ്ണ ബാർ അല്ലെങ്കിൽ ബുള്ളിയൻ രൂപത്തിലോ ആഭരണങ്ങളായോ വാങ്ങാം. അഞ്ചോ പത്തോ ഗ്രാം തൂക്കത്തിൽ സ്വർണ്ണ നാണയങ്ങൾ ലഭ്യമാണ്. ഒരു കിലോഗ്രാം വരെ സ്വർണ്ണ ബാറുകളും ബുള്ളിയനും വാങ്ങാം. എന്നാൽ ഭൗതിക സ്വർണ്ണത്തിൽ നിക്ഷേപിക്കുമ്പോൾ അത് സൂക്ഷിക്കാൻ ലോക്കറും മറ്റും എടുക്കേണ്ടിവരുന്നു.\nഇനി വീട്ടിൽ സൂക്ഷിക്കാമെന്നുവച്ചാൽ കള്ളന്മാരുടെ ഭീഷണി വേറെ. മാത്രമല്ല ആഭരണങ്ങളുടെ രൂപത്തിൽ സ്വർണം വാങ്ങുമ്പോൾ, നിക്ഷേപകർ 6-20 ശതമാനം വരെ പണിക്കൂലി കൊടുക്കേണ്ടി വരും. ഇത് തിരികെ നൽകുമ്പോഴാകട്ടെ ഇത് കിഴിക്കുകയും ചെയ്യുന്നു. ചുരുക്കത്തിൽ നിക്ഷേപമെന്ന നിലയിൽ ഭൗതിക സ്വർണ്ണം വാങ്ങുന്നതും സൂക്ഷിക്കുന്നതും ചിലവ് കൂടിയ ഏർപ്പാടാണ്.\nനിങ്ങൾക്ക് സ്വർണ്ണം ഗോൾഡ് എക്സ്ചേഞ്ച് ട്രേഡഡ് ഫണ്ടുകൾ (ഇടിഎഫ്) അല്ലെങ്കിൽ സോവറിൻ ഗോൾഡ് ബോണ്ടുകൾ (എസ്ജിബി) രൂപത്തിൽ നിക്ഷേപിക്കാം. അതായത് സ്വർണ്ണം ഡീമാറ്റ് രൂപത്തിൽ നിക്ഷേപിക്കുന്നതിനുള്ള മാർഗമാണ് ഗോൾഡ് ഇടിഎഫ്. സ്വർണ്ണം ഭൗതിക രൂപത്തിൽ നിക്ഷേപിക്കുമ്പോഴുള്ള ന്യൂനതകൾ മറികടക്കാൻ ഗോൾഡ് ഇടിഎഫുകൾക്ക് സാധിക്കും. ഇവ പേപ്പർ ഗോൾഡ് എന്നും അറിയപ്പെടുന്നു.\nപാസഞ്ചര് വാഹന വിപണി തകര്‍ന്നടിഞ്ഞു, ഇടിവ് 50 ശതമാനത്തിലേറെ - സിയാമിന് ആശങ്ക\nരാജ്യത്തെ പ്രമുഖ മ്യൂച്വൽ ഫണ്ട് സ്ഥാപനങ്ങളിൽ പലതിനും സ്വന്തമായി ഗോൾഡ് ഇ.ടി.എഫുകളുണ്ട്. നിക്ഷേപകൻ നിശ്ചിത തുക നിക്ഷേപിക്കുമ്പോൾ ആ തുകയ്ക്ക് അനുസരിച്ച് സ്വർണം യഥാർഥത്തിൽ വാങ്ങുകയാണ് ഫണ്ട് സ്ഥാപനങ്ങൾ ചെയ്യുന്നത്. എൻ‌എസ്‌ഇ, ബി‌എസ്‌ഇ പ്ലാറ്റ്‌ഫോമുകളിലെ ഡീമാറ്റ് അക്കൗണ്ടുകൾ വഴി സ്വർണ്ണ ഇടിഎഫുകൾ വാങ്ങാം. നിക്ഷേപകർക്ക് ലംപ്‌സം അല്ലെങ്കിൽ എസ്‌ഐ‌പി മോഡ് വഴിയും പോകാം.\nഗ്രാമീണ മേഖലയിൽ തൊഴിലില്ലായ്മ നിരക്ക് കുറയുന്നു; നാല് മാസത്തെ ഏറ്റവും താഴ്ന്ന നിരക്കിൽ; സിഎംഐഇ\nസുരക്ഷിതമായ സ്വര്‍ണം നിക്ഷേപിക്കാവുന്ന മികച്ച മാര്‍ഗമെന്ന നിലയിലാണ് സോവറിന് ഗോള്‍ഡ് ബോണ്ടുകളെ(എസ്ജിബി) തെരഞ്ഞെടുക്കാറുള്ളത്. റിസർവ് ബാങ്ക് ആണ് എസ്‌ജിബികൾ നൽകുന്നത്. അടുത്തിടെ, 2020 ഏപ്രിൽ മുതൽ 2020 സെപ്റ്റംബർ വരെ ആറ് ട്രാഞ്ചെസ് വിതരണം ചെയ്യുന്നതായി സെൻട്രൽ ബാങ്ക് പ്രഖ്യാപിച്ചു. നിക്ഷേപകർക്ക് പ്രതിവർഷം 2.5% പലിശനിരക്ക് ലഭിക്കും. കൂടാതെ ബോണ്ടുകൾ വീണ്ടെടുക്കുന്നതിലൂടെ ഉണ്ടാകുന്ന മൂലധന നേട്ടങ്ങളെ നികുതിയിൽ നിന്ന് ഒഴിവാക്കും.\nഗോള്‍ഡ് ബോണ്ടുകള്‍ക്ക് രാജ്യത്തെവിടെയും ഒരേ വിലയായിരിക്കും. ബോണ്ടുകളില് അനുവദനീയമായ ഏറ്റവും കുറഞ്ഞ നിക്ഷേപം ഒരു ഗ്രാം സ്വര്‍ണമാണ്. നാല് കിലോഗ്രാം വരെ സ്വര്‍ണം നിക്ഷേപിക്കാന് വ്യക്തികള്‍ക്ക് അവസരമുണ്ട്. ബോണ്ടുകള്‍ക്ക് മെച്യൂരിറ്റി കാലാവധി എട്ട് വര്‍ഷമാണെങ്കിലും നിക്ഷേപകര്‍ക്ക് അഞ്ചാം വര്‍ഷത്തിന് ശേഷം പിന്‍വലിക്കാന് അവസരമുണ്ട്. സ്റ്റോക്ക് എക്സ്ചേഞ്ചുകള് വഴിയും ബോണ്ടുകളുടെ വ്യാപാരം നടത്താവുന്നതാണ്.\nThe reason to say that ETFs and Sovereign Gold Bonds are the best | സ്വർണ്ണത്തിൽ നിക്ഷേപിക്കുമ്പോൾ; ഇടിഎഫുകളും സോവറിൻ ഗോൾഡ് ബോണ്ടുകളും മികച്ചതെന്ന് പറയാൻ കാരണം\nThe reason to say that ETFs and Sovereign Gold Bonds are the best


കൊറോണ വൈറസ് വുഹാന് വൈറസ് ആണെന്ന് മൈക്ക് പോംപിയോ\t- മൊയ്തീന് പുത്തന്‍ചിറ\nകൊറോണ വൈറസ് പകര്‍ച്ചവ്യാധിയെക്കുറിച്ച് കമ്മ്യൂണിസ്റ്റ് പാര്‍ട്ടി ഓഫ് ചൈന, റഷ്യ, ഇറാന് എന്നീ രാജ്യങ്ങള് തെറ്റായ വിവരങ്ങള് പ്രചരിപ്പിക്കുകയാണെന്ന് അദ്ദേഹം പറഞ്ഞു. 'ആളുകള്‍ക്കിടയില് ഭയവും ആശയക്കുഴപ്പവും സൃഷ്ടിക്കുക എന്നതാണ് ഇതിന്‍റെ ലക്ഷ്യം,' അദ്ദേഹം പറഞ്ഞു.\nകൊവിഡ്19 ബാധിച്ച് അമേരിക്കയില് മരണമടഞ്ഞവരുടെ എണ്ണം 252ല് എത്തിയ സമയത്താണ് പോംപിയോയുടെ പ്രസ്താവന. അതേസമയം, ലോകമെമ്പാടുമുള്ള ഈ പകര്‍ച്ചവ്യാധി മൂലം 11,000 ത്തിലധികം ആളുകള് മരിച്ചു. പ്രസിഡന്‍റ് ഡൊണാള്‍ഡ് ട്രംപ് കൊറോണ വൈറസിനെ 'ചൈനീസ് വൈറസ്' എന്ന് വിശേഷിപ്പിച്ച വിവാദം കെട്ടടങ്ങുന്നതിനു മുന്‍പേ സ്റ്റേറ്റ് സെക്രട്ടറിയുടെ ആക്ഷേപം ചൈനയെ ചൊടിപ്പിച്ചിട്ടുണ്ട്.\nകൊലയാളി കൊറോണ വൈറസ് പടര്‍ന്നത് വുഹാനില് നിന്നല്ല, യുഎസില് നിന്നാണെന്ന ചൈനയുടെ വാദത്തെ തുടര്‍ന്നാണ് ട്രംപിന്‍റെയും സ്റ്റേറ്റ് സെക്രട്ടറി മൈക്ക് പോംപിയോയുടേയും പ്രസ്താവന. കൊറോണ വൈറസ് വുഹാനില് പടര്‍ന്നതിന്റെ പിന്നില് യുഎസ് സൈന്യം ആയിരിക്കാം. കൊറോണ വൈറസ് യുഎസില് നിന്നാണ് ഉത്ഭവിച്ചതെന്നും വുഹാനിലേക്ക് കൊണ്ടുവന്നതിന് പിന്നില് യുഎസ് മിലിട്ടറി ആയിരിക്കാമെന്നും ചൈനീസ് വിദേശകാര്യ മന്ത്രാലയം വക്താവ് ലിജിയന് സൗ അവകാശപ്പെട്ടു.\nയുഎസ് സെന്‍റര് ഫോര് ഡിസീസ് കണ്‍ട്രോള് ഡയറക്ടര് റോബര്‍ട്ട് റെഡ്ഫീല്‍ഡിന്‍റെ വീഡിയോയും വക്താവ് ട്വീറ്റ് ചെയ്തു. അതില് ചില അമേരിക്കക്കാര് എലിപ്പനി ബാധിച്ച് മരിച്ചുവെന്ന് സമ്മതിച്ചതായും എന്നാല്, കൊറോണ വൈറസ് ബാധിച്ചതായി മരണാനന്തരം വെളിപ്പെടുത്തിയെന്നും പറയുന്നു. യുഎസ് പാര്‍ലമെന്‍ററി സമിതിക്ക് മുന്നില് റെഡ്ഫീല്‍ഡ് ഇത് അംഗീകരിച്ചു. മറ്റൊരു ട്വീറ്റില്, അമേരിക്കയില് എത്ര പേര്‍ക്ക് രോഗം ബാധിച്ചിരിക്കുന്നു, ഏത് ആശുപത്രികളില് പ്രവേശനം, ഏത് രോഗിക്കാണ് ആദ്യം രോഗം ബാധിച്ചത്, ഈ കണക്കുകളെല്ലാം പരസ്യമാക്കണമെന്ന് ലിജിയന് സൗ ആവശ്യപ്പെട്ടു. യുഎസ് സൈന്യം കൊറോണ വൈറസിനെ വുഹാനിലേക്ക് കൊണ്ടുവന്നിരിക്കാമെന്ന് വക്താവ് ആരോപിച്ചു. അതില് അമേരിക്ക ഞങ്ങള്‍ക്ക് വ്യക്തത വരുത്തേണ്ടിവരുമെന്നും അദ്ദേഹം പറഞ്ഞു.


കിരീടത്തിലെ അനുഭവവുമായി മോഹന്‍രാജ്. - EBM News Malayalam\nകിരീടത്തിലെ അനുഭവവുമായി മോഹന്‍രാജ്.\nലോഹിതദാസിന്റെ രചനയില് സിബി മലയില് സംവിധാനം ചെയ്ത ‘കിരീടം’. 1989 ജൂലൈ ഏഴിനാണ് തീയേറ്ററുകളിലെത്തിയത്. കോഴിക്കോട് അപ്സരയില് നിന്നാണ് കിരീടം ആദ്യമായി കാണുന്നത്. മോഹന്‍ലാലിന്റെ സേതുമാധവനും തിലകന്റെ അച്ഛന് കഥാപാത്രം ഹെഡ് കോണ്‍സ്റ്റബിള് അച്യുതന് നായര്‍ക്കുമൊപ്പം പ്രേക്ഷകരുടെ ശ്രദ്ധയിലേക്ക് കടന്നുചെന്നത് പ്രതിനായക കഥാപാത്രമായ കീരിക്കാടന് ജോസ് ആയിരുന്നു. അയാളെ അവതരിപ്പിച്ച മോഹന്‍രാജ് എന്ന നടനും.\nഇപ്പോഴിതാ കിരീടം സുഹൃത്തുക്കള്‍ക്കൊപ്പം ആദ്യമായി തീയേറ്ററുകളില് കണ്ട അനുഭവം പറയുകയാണ് അദ്ദേഹം. സംഘട്ടന രംഗമെല്ലാം ശ്വാസമടക്കിപ്പിടിച്ചാണ് അന്ന് പ്രേക്ഷകര് കണ്ടത്. ഇടവേള ആയപ്പോള് സിനിമയിലെ വില്ലന് തീയേറ്ററിലുണ്ടെന്ന വാര്‍ത്ത പരന്നു. സുഹൃത്തുക്കള് വട്ടം നിന്ന് എനിക്ക് സുരക്ഷ ഒരുക്കുകയായിരുന്നു. സിനിമ കഴിയുമ്പോഴേക്കും ആള്‍ക്കൂട്ടത്തെ നിയന്ത്രിക്കാനായി പൊലീസിന്റെ സഹായം തേടേണ്ടിവന്നു. തീയേറ്ററില് നിര്‍ത്തിയിട്ട എന്റെ ബുള്ളറ്റ് സുഹൃത്തുക്കളാണ് പിന്നീട് താമസസ്ഥലത്ത് എത്തിച്ചത്’, മോഹന്‍രാജ് പറയുന്നു.\nമുന്‍പ് ‘മൂന്നാംമുറ’ എന്ന മോഹന്‍ലാല് ചിത്രത്തില് ചെറിയൊരു വേഷം ചെയ്തിരുന്ന മോഹന്‍രാജിനെ കണ്ടപ്പോള്‍ത്തന്നെ സിബി മലയില് ഉള്‍പ്പെടെയുള്ളവര് ‘കീരിക്കാടന്’ ഇതുതന്നെയെന്ന് ഉറപ്പിച്ചു. നല്ല മുടിയുണ്ടായിരുന്ന മോഹന്‍രാജിനെ മൊട്ടയടിപ്പിച്ച് മുഖത്തൊരു മുറിപ്പാടും നല്‍കി കീരിക്കാടന് ജോസ് ആക്കി മാറ്റുകയായിരുന്നു.\nമാര്‍ക്കോണി മത്തായി’യിലെ പറയാന് ബുദ്ധിമുട്ടിയ സംഭാഷണം\nഅലഹബാദ് ബാങ്കില് നിന്ന് കോടികളുടെ തട്ടിപ്പ്.


IPL, Cricket, Controversy, Cheer girls, Politics, ഐപിഎല്, ക്രിക്കറ്റ്, രാഷ്ട്രീയം, ചിയര്‍ഗേള്‍സ്, വിവാദം | ഐപിഎല്ലില് വേണ്ട, ഈ6കാര്യങ്ങള് - Malayalam Thatscricket\nഐപിഎല്ലില് വേണ്ട, ഈ6കാര്യങ്ങള്\nPublished: Tuesday, April 2, 2013, 14:05 [IST]\nകൊല്‍ക്കത്ത: ഐ പി എല്ലിന്റെ ആറാം എഡിഷന് കാത്തിരിക്കുമ്പോള് ക്രിക്കറ്റ് പ്രേമികളുടെ മനസ്സില് വേണ്ടേ വേണ്ട എന്നു തോന്നുന്ന അരഡസന് കാര്യങ്ങളുണ്ട്. കളിയും കൡക്കാരും സ്വകാര്യ ഇഷ്ടങ്ങളാണെങ്കിലും ഈ ആറ് കാര്യങ്ങളില് അധികമാര്‍ക്കും അഭിപ്രായ വ്യത്യാസം ഉണ്ടാകാനിടയില്ല. ഇനി കാര്യത്തിലേക്ക് കടക്കാം.\n1. രാഷ്ട്രീയം - കളിയും രാഷ്ട്രീയവും രണ്ടല്ലാത്ത ഒരു രാജ്യമാണ് നമ്മുടേത്. എന്നാലും ഐ പി എല്ലില് ഈ രാഷ്ട്രീയം കൈ കടത്താന് ആരും ആഗ്രഹിക്കുന്നുണ്ടാവില്ല എന്നുറപ്പ്. ബി സി സി ഐ നേതാക്കളായ ശരത് പവാറിനെയും ഐ പി എല് ഉടമകളായ എന് ശ്രീനിവാസനെയും പോലുള്ളവര് കളിക്ക് പിന്നില് ഉണ്ടെങ്കിലും അവരുടെ രാഷ്ട്രീയം കളത്തിലിറങ്ങുന്നതിനോട് കാണികള്‍ക്ക് യോജിപ്പില്ല.\n2. സാരിയുടുത്ത ചിയര് ഗേള്‍സ് - ചിയര്‍ഗേള്‍സ് എന്തിനാണ്. കളിയൊന്നു ചൂടുപിടിപ്പിക്കാന് അല്ലേ. എന്നാല് ചിയര് ഗേള്‍സ് സാരിയും ദാവണിയുമിട്ട് പൂവും ചൂടി വന്നാലോ, കളിയുും പോകും കളിയിലെ ചൂടും പോകും. കഴിഞ്ഞ ഐ പി എല്ലില് പൂനെ വോറിയേഴ്‌സ് അവതരിപ്പിച്ചതുപോലുള്ള ശാലീന സുന്ദരികളായ ചിയര്‍ഗേള്‍സാണ് കാണികള്‍ക്ക് വേണ്ടാത്ത മറ്റൊന്ന്.\n3. സ്ട്രാറ്റജിക് ബ്രേക് - ഒന്നര മണിക്കൂറാണ് ആകെ കളി. അതില് പത്തോവര് കൂടുമ്പോള് ഒരു നിര്‍ബന്ധിത ബ്രേക്ക് വേണോ, കളിയുടെ രസവും കളിക്കാരുടെ താളവും കളയുന്ന ഈ ബ്രേക് പരസ്യക്കാര്‍ക്ക് വേണ്ടി മാത്രമുള്ളതാണെന്ന വിവാദം തുടക്കം മുതലേ ഉള്ളതാണ്.\n4. വിവാദമാകുന്ന പാര്‍ട്ടികള് - ഐ പി എല് പാര്‍ട്ടികള് വിവാദമാകുന്നത് പുതിയ വാര്‍ത്തയല്ല. എന്നാല് കളിക്കാരുടെ ഇമേജ് വരെ കളയുന്ന തരത്തില് വിവാദമാകുന്ന പാര്‍ട്ടികള് ഐ പി എല്ലിന്റെ ഭാഗമാകുന്നത് കാണികള് ആസ്വദിക്കുന്നുണ്ടാകില്ല.\n5. ഏകപക്ഷീയമായ കളികള് - ഐ പി എല്ലാണ്, 20 ഓവര് കളിയാണ്. കളി പൂരപ്പറമ്പുപോലാകണം. അല്ലാതെ ഒരു ടീം മറ്റേ ടീമിനെ നിശബ്ദരാക്കുന്ന കളികള് കാണികളെ ആകര്‍ഷിക്കില്ല എ്ന്നുറപ്പ്. പഞ്ചാബ് കിംഗ്‌സും ഹൈദരദാബാദ് ടീമുമാണ് ഇങ്ങനെ പതുങ്ങിക്കളിക്കുന്ന രണ്ട് ടീമുകള്. ടീമായാല് ചെന്നൈയും മുംബൈയും ബാഗ്ലൂരും പോലാവണം, അവസാന പന്ത് വരെയും കളി കഴിയാന് വിടരുത്.\n6. സ്റ്റിംഗ് ഓപ്പറേഷന് - കളി കളിയാണ്. അതിനിടയില് ഒളി ക്യാമറയും കൊണ്ട് ഡ്രസിംഗ് റൂമില് കയറിയാല് ചിലപ്പോള് പലതും കിട്ടും. എന്നാല് കാണികള് വരുന്നത് കളി കാണാനാണ്, വിവാദങ്ങള്‍ക്ക് പുറത്ത് ഇഷ്ടം പോലെ സംഭവങ്ങളുണ്ട്. സ്റ്റിംഗ് ഓപ്പറേഷന് നടത്തി കളിയുടെ രസം കളഞ്ഞാല് ആര്‍ക്ക് പോയി, ഐ പി എല്ലിന് പോയി. അത്ര തന്നെ.\nRead more about: ipl, cricket, controversy, politics, ഐപിഎല്, ക്രിക്കറ്റ്, രാഷ്ട്രീയം, വിവാദം\nCricket lovers don't want to see six things in the upcoming IPL,\nApril 2, 2013 ലെ വാര്‍ത്തകള്\nചെന്നൈയ്ക്ക് എന്തിനാണ് ആശിഷ് നെഹ്‌റ\nസൂപ്പര് സ്മാര്‍ട്ട് കിംഗ്‌സ് ഇലവന് പഞ്ചാബ്\nഭാഗ്യദോഷം മാറ്റാന് കൊല്‍ക്കത്ത\nമക്കുല്ലം തിരിച്ചടിച്ചു; ഇന്ത്യ പരുങ്ങലില്\nഅണ്ടര് 19 ലോകകപ്പ്; ഇന്ത്യയ്ക്ക് രണ്ടാം ജയം


ആവേശംനിറഞ്ഞ് ശിവജി പാർക്ക് | uddhav thackeray oath ceremony\nആവേശംനിറഞ്ഞ് ശിവജി പാർക്ക്\nNov 29, 2019, 02:00 AM IST\nശിവജി പാര്‍ക്കില് സത്യപ്രതിജ്ഞ ചടങ്ങിനെത്തിയ ശിവസേന നേതാവ് ഉദ്ധവ് താക്കറെയേ വരവേല്‍ക്കുന്ന പ്രവര്‍ത്തകര്\nമുംബൈ: ശിവസേന-എൻ.സി.പി.-കോൺഗ്രസ് എന്നീ കക്ഷികൾ ചേർന്ന് നേതൃത്വം നൽകുന്ന പതിനെട്ടാമത് മഹാരാഷ്ട്ര സർക്കാർ അധികാരമേറ്റെടുക്കുന്നത് കാണാൻ പതിനായിരങ്ങളാണ് ശിവജി പാർക്കിലെത്തിയത്. ശിവസേനയുടെ ആരംഭംമുതൽ അവരുടെ ഹൃദയത്തിന്റെ ഭാഗമാണ് ശിവജി പാർക്ക്.\nശിവസേനയുടെ പിറന്നാൾ റാലി നടക്കുന്നതും ഇവിടെ തന്നെയാണ്. ബാൽതാക്കറെയുടെ ദസറ റാലിക്ക് പ്രസിദ്ധമാണ് ശിവജി പാർക്ക്. സത്യപ്രപതിജ്ഞാ ചടങ്ങ് 6.40-നാണ് വെച്ചിരുന്നതെങ്കിലും വൈകുന്നേരം നാലുമണിയോടെ തന്നെ ശിവജി പാർക്ക് നിറഞ്ഞു കവിഞ്ഞിരുന്നു. സഖ്യകക്ഷി നേതാക്കളും ഫോട്ടോകളും മുഖ്യമന്ത്രി ഉദ്ധവ് താക്കറെയുടെ ഫോട്ടോകളും കൊണ്ട് ശിവജി പാർക്ക് പുതിയ ചരിത്രം എഴുതി ചേർക്കുകയായിരുന്നു.\nആറുമണിയോടെ നേതാക്കളെത്തി തുടങ്ങി. 6.34-ന് ഉദ്ധവ് താക്കറെ എത്തി. 6.38-ന് ഗവർണർ ഭഗത്‌സിങ് കോഷിയാരിയെത്തി. 6.43-നാണ് മുഖ്യമന്ത്രി ഉദ്ധവ് താക്കറെ സത്യപ്രതിജ്ഞ ചെയ്തത്. മുട്ടുകുത്തിനിന്ന് സദസ്സിനെയും ഭൂമിയെയും വന്ദിച്ചപ്പോൾ ഉദ്ധവിന് വേണ്ടി സദസ്സ് മുദ്രാവാക്യം മുഴക്കി.\nതുടർന്ന് ശിവസേനയുടെ ഏക്‌നാഥ് ഷിന്ദെ, സുഭാഷ് ദേശായി എൻ.സി.പിയുടെ ജയന്ത് പാട്ടീൽ, ഛഗൻ ഭുജ്ബൽ, കോൺഗ്രസിലെ ബാല സാഹേബ് തോറാട്ട്, നിതിൻ റാവുത്ത് എന്നിവരും സത്യപ്രതിജ്ഞ ചെയ്തു. പിന്നീട് എല്ലാവരും മുഖ്യമന്ത്രിയെയും മന്ത്രിമാരെയും ഹസ്തദാനം നൽകി അഭിനന്ദിച്ചു. രാത്രി 7.35-ന് ചടങ്ങുകൾ അവസാനിച്ചു.\nസബർബൻ പാതയിൽ കൂടുതൽ എ.സി.വണ്ടികൾ\nമുംബൈ: സബർബൻ പാതയിൽ പശ്ചിമ റെയിൽവേ ഒരു എ.സി. ലോക്കൽ വണ്ടികൂടി ഓടിക്കുന്നു. ഇതോടെ ..\nഉദ്ധവ് മന്ത്രിസഭ ഇന്ന് വിശ്വാസവോട്ട് തേടും\nആരേ കോളനിയിലെ കാർഷെഡ് നിർമാണം നിർത്താൻ ഉദ്ധവിന്റെ ഉത്തരവ്\nഉദ്ധവ് മഹാരാഷ്ട്ര മുഖ്യമന്ത്രിയായി\nഉദ്ധവ്: ശാന്തനായ കടുവ\nമഹാഡ് അയ്യപ്പപൂജ 14-ന്\nതദ്ദേശ തിരഞ്ഞെടുപ്പിൽ തനിച്ചു മത്സരിക്കും; മുംബൈ പിടിക്കുമെന്ന് ബി.ജെ.പി\nഉൾവെ മന്ദിരസമിതി വാർഷികം ആഘോഷിച്ചു


കിടന്നുമുള്ളൽ ഒരു വലിയ പ്രശ്നമാകുന്പോൾ : Deepika.com Fitness News\nരോഗി: അതല്ല ഡോക്ടർ, ഞനെഴുന്നേല്ക്കുന്നത് ഏഴു മണിക്കാണ്!!\nഇതിനെ പ്രാഥമികം, ദ്വിതീയം എന്നു രണ്ടായി തിരിക്കാം. മൂത്രനിയന്ത്രണത്തെക്കുറിച്ച് അവബോധം വരാത്ത കുട്ടിക്കാലത്തെ മൂത്രമൊഴിക്കലാണൂ പ്രാഥമികം. അങ്ങനെയല്ലാതെ പലവിധ കാരണങ്ങൾ കൊണ്ടു തുടരുന്നതിനെയാണു ദ്വിതീയം എന്ന വിഭാഗത്തിൽ പെടുത്തിയിരിക്കുന്നത്. നമ്മളിവിടെ പറയുന്നത് രണ്ടാമനെ കുറിച്ചാണ്.\nഅനുഭവിക്കാത്തവർക്ക് ഇതു നിസാരമായി തോന്നാം. പക്ഷേ, ഇത്തരം പ്രശ്നമുള്ളവർ അനുഭവിക്കുന്ന മാനസിക വേദന വലുതാണ്.\nആണ്‍കുട്ടികളിലാണെങ്കിൽ ആത്മവിശ്വാസം നഷ്ടപ്പെട്ട് ആരുടെയും മുഖത്ത് നോക്കാൻ ധൈര്യമില്ലാത്ത അവസ്ഥയിൽ എത്തിച്ചേരുന്നു.\n* മൂത്രത്തിന്‍റെ ഉല്പാദനത്തെ നിയന്ത്രിക്കുന്ന ഒരു ഹോർമോണ് ഉണ്ട്. ആന്‍റി ഡൈയൂറെറ്റിക് ഹോർമോണ് - എഡിഎച്ച് - എന്ന് പേരുള്ള ഇതിന്‍റെ അളവിലെ താത്കാലിക കുറവാകാം ഒരുകാരണം. ഇതു സ്ഥിരമായി കുറഞ്ഞാൽ പ്രമേഹത്തിലെന്നതുപോലെ അനിയന്ത്രിതമായി മൂത്രം ഒഴുകിപ്പോയി ശരീരത്തിലെ ജലനഷ്ടം കൂടി നിർജലീകരണം എന്ന അവസ്ഥയിലെത്താം.\n* മൂത്രദ്വാരത്തിലെ വാൽവുകളുടെ തകരാറാവാം മറ്റൊരു കാരണം. നമുക്കു സാധാരണഗതിയിൽ അരലിറ്റർ മൂത്രം പിടിച്ചു നിർത്താനാകും, രാത്രിയിൽ ഇത് 800 മില്ലിവരെയാകാം.എന്നാൽ മൂത്രാശയത്തിൽ നിന്നു പുറത്തേക്കുള്ള വാൽവിനു തകരാറുള്ളവരിൽ ചെറിയ അളവിൽ മൂത്രം നിറയുന്പോഴേക്കും മൂത്രശങ്ക തുടങ്ങുന്നു. അനിയന്ത്രിതമായി മൂത്രം പോകുന്നു. രണ്ടിൽ കൂടുതൽ പ്രസവിച്ച സ്ത്രീകളിൽ ഈ വാൽവുകൾക്കു ബലം കുറയാം. അവർക്ക് പെട്ടെന്ന് മൂത്രത്തിൽ പഴുപ്പു പിടിപെടാം, തുമ്മുന്പോഴും ചുമയ്ക്കുന്പോഴും മൂത്രം തുള്ളികളായോ അല്ലാതെയോ പുറത്തേക്കു പോകാം. സമാനമായ തകരാറുകൾ ജന്മനാ കുട്ടികളിൽ വരാം.\n* മാതാപിതാക്കൾക്ക് കുട്ടിക്കാലത്ത് ഈ പ്രശ്നമുണ്ടെങ്കിൽ മക്കൾക്കും വരാം. കുട്ടികളെ തല്ലുന്നതിനു മുന്പ് സ്വന്തം അമ്മയോട് ഒന്നന്വേഷിച്ചു നോക്കുക.\n* ആഴത്തിലുള്ള ഉറക്കം ഒരു പ്രശ്നമാണ്. അഗാധമായ ഉറക്കത്തിൽ ഇതൊക്കെ സംഭവിക്കാം. മദ്യപിച്ചു പൂസായി ഉറങ്ങുന്നവരിൽ ഇതു കാണാറുണ്ട്. ചില കുട്ടികൾ ഉറക്കത്തിൽ ബാത്റൂമിൽ മൂത്രമൊഴിക്കുന്നതായി സ്വപ്നം കാണുന്നു; കിടക്കയിൽ ഒഴിക്കുന്നു.\nഇത്തരം ഉറക്കപ്രാന്തരായ കുട്ടികളിൽ അവരുടെ മൂത്രാശയത്തിന്‍റെ വാൽവുകളും ഉറങ്ങി പോകുന്നതാണു ഒരു കാരണം. ശരീരത്തിൽ എല്ലാവയവങ്ങളും നമ്മോടൊപ്പം ഉറങ്ങാൻ പാടില്ല. കുട്ടികളിൽ അവ ഉറങ്ങുന്നതു സാധാരണമാണ്.\n(നമ്മുടെ തൊണ്ടയിൽ കുറുനാക്ക് അങ്ങനെ ഉറങ്ങാതിരിക്കേണ്ട ഒരാളാണ്. അവൻ ഉറങ്ങിയാൽ ശ്വാസനാളം അടഞ്ഞ് നാം ഉറക്കത്തിൽ മരിച്ചുപോകാം. ശിശുക്കൾ ഉറക്കത്തിൽ മരിച്ചുവെന്നു വാർത്തകളിൽ കാണുന്നതിൽ ചിലത് ഇങ്ങനെ സംഭവിക്കുന്നതാണ്.)\n* കാപ്പി മൂത്രത്തിന്‍റെ അളവു കൂട്ടാം.\n* ചിലപ്പോൾ കുട്ടികളിൽ കൃമിശല്യം കൊണ്ടും ഈ പ്രശ്നം ഉണ്ടാവാം. കൃമികൾ പെണ്‍കുട്ടികളിൽ മൂത്രനാളികളിൽ കയറാം. അപ്പോൾ തോന്നുന്ന അസ്വസ്ഥതയും ഉറക്കത്തിലെ മൂത്രമൊഴിക്കലിൽ കലാശിക്കാം.\nമൂത്രപരിശോധനയിലൂടെ പ്രമേഹസാധ്യതയും, മൂത്രത്തിൽ പഴുപ്പും കണ്ടെത്തുവാൻ സാധിക്കും. ആന്തരികാവയവങ്ങൾക്കു തകരാറില്ലയെന്നു മൂത്രാശയ വ്യവസ്ഥയുടെ ആന്തരിക പരിശോധനയിലൂടെ കണ്ടെത്താം.\nകുട്ടികൾ മനസു കൊണ്ട് എത്ര ഉറപ്പിച്ചു കിടന്നാലും ഉറക്കത്തിലേക്കു വഴൂതിവീഴുന്പോൾ മന\nസിന്‍റെ പിടിത്തം വിടുകയും മൂത്രം ഒഴിച്ചുപോവുകയും ചെയ്യും. അവരെ കളിയാക്കാതിരിക്കുക.\n* വൈകുന്നേരങ്ങളിൽ ഏഴുമണിവരെ മാത്രമേ വെള്ളം കുടിക്കാവൂ. അതിനു ശേഷം വെള്ളം പരമാവധി കുറയ്ക്കുക.\n* കുടലിൽ നിന്നു വെള്ളം വലിച്ചെടുക്കുന്ന ഭക്ഷണങ്ങൾ അത്താഴത്തിൽ ഉൾപ്പെടുത്തുക. ചപ്പാത്തിയും നനയ്ക്കാത്ത അവിലും അത്താഴമാക്കുക. വൈകുന്നേരങ്ങളിൽ കാപ്പി ഒഴിവാക്കുക. മിനിമം വെള്ളം മതി ഭക്ഷണനേരത്ത്.\n* ഉറങ്ങുന്നതിനു മുൻപു കണ്ണടച്ചു പിടിച്ച് അഞ്ചുതവണ ദീർഘമായി ശ്വാസം വലിച്ചുവിടുക, എന്നിട്ട് രാവിലെ നല്ല കുട്ടിയായി വസ്ത്രമൊന്നും നനയാതെ എണീക്കുന്നതായും വീട്ടുകാർ തന്നെ അതിന് അഭിനന്ദിക്കുന്നതായും മനസിൽ കാണുക. പിന്നെ ഉറങ്ങുക.\n* മൂത്രം ഒഴിക്കാത്ത ദിനങ്ങളിൽ നീ നിന്‍റെ രോഗത്തെ തോല്പ്പിച്ചുകൊണ്ടിരിക്കുകയാണെന്ന് അവനെ പറഞ്ഞ് ബോധ്യപ്പെടുത്തുക.\nമൂത്രമൊഴിച്ച് ഇത്തിരി നനഞ്ഞാൽ അലാറം അടിക്കുന്ന ബെഡ് വെറ്റിങ്ങ് അലാറം വാങ്ങാൻ കിട്ടും 70% വരെ ആൾക്കാരിൽ രോഗം മാറ്റാൻ ഈ മെഷീൻ സഹായിക്കുമെന്നാണു നാഷണൽ കിഡ്നി ഫൗണ്ടേഷൻ പറയുന്നത്.\nഈ പണിയൊന്നും ഫലിക്കുന്നില്ലങ്കിൽ ഹോമിയോപ്പതിയിൽ മരുന്നുകളുണ്ട്. ഉറക്കത്തിൽ സ്വപ്നം കണ്ടു മൂത്രമൊഴിക്കുന്നവനും, മൂത്രമൊഴിച്ചാലും അറിയാത്തവനും, വിര ശല്യക്കാരനും ഒക്കെ മരുന്നുകൾ വെവ്വേറെയാണ്. അതിനാൽ ഒരു അംഗീകൃത ഹോമിയോ ഡോക്ടറെ കണ്ട് മാത്രം മരുന്നുകൾ വാങ്ങി ഉപയോഗിക്കുക.


മിഥുനമാസത്തിലെ സമ്പൂർണ നക്ഷത്രഫലം | Monthly Prediction| ജ്യോതിഷം | Astrology | Manorama Online\nമിഥുനമാസത്തിലെ സമ്പൂർണ നക്ഷത്രഫലം\nവി. സജീവ് ശാസ്‌താരം June 18, 2020 10:06 AM IST\nമിഥുനമാസം ഓരോ നക്ഷത്രക്കാർക്കും എങ്ങനെ?\nമേടക്കൂർ: (അശ്വതി. ഭരണി. കാർത്തിക 1/4 ):\nശനി, കേതു, കുജൻ, വ്യാഴം, രാഹു എന്നിവർ പ്രതികൂലമായും സൂര്യൻ, രാഹു, ശുക്രൻ, ബുധൻ എന്നിവർ അനുകൂലമായും സഞ്ചരിക്കുന്നു.\nവ്യാഴമാറ്റം ജൂൺ 30 ന് - ശ്രദ്ധിക്കേണ്ട കാര്യങ്ങൾ\nമുടങ്ങിയ പ്രവർത്തനങ്ങൾ പുനരാരംഭിക്കും. ബന്ധുഗുണം വർധിക്കും. കുടുംബസമേതം യാത്രകൾ നടത്തും. ഭൂമിവില്പ്പനവഴി സാമ്പത്തികലാഭം. തൊഴിൽപരമമായ ഉയർച്ച ഉണ്ടാവാം. ഭാഗ്യപുഷ്ടി വർധിച്ച് നിൽക്കുന്ന മാസമാണ്. ധനപരമായ ആനുകൂല്യം. തൊഴിൽരംഗത്ത് അന്യരുടെ ഇടപെടൽ അലോസരം സൃഷ്ടിക്കും. വ്യവഹാരങ്ങളിൽവിജയം. തൊഴിലിൽ അനുകൂലമായ സാഹചര്യം.പ്രവർത്തനവിജയം കൈവരിക്കും. സഹോദരങ്ങളെക്കൊണ്ടുള്ള അനുഭവഗുണം പ്രതീക്ഷിക്കാം. അകന്നുകഴിഞ്ഞിരുന്ന ദമ്പതികൾ ഒന്നിക്കും. തൊഴിൽമേഖലശാന്തമാകും. വാഹനങ്ങൾ കൈകാര്യം ചെയ്യുമ്പോൾ അധിക ശ്രദ്ധപുലർത്തുക. പൊതുപ്രവർത്തങ്ങളിൽ പ്രശസ്തിവർധിക്കും. അവിചാരിതയാത്രകൾ വേണ്ടിവരും. ഗൃഹത്തിൽ അറ്റകുറ്റപ്പണി വേണ്ടിവരും. തടസ്സങ്ങൾമാറികാര്യപുരോഗതിയുണ്ടാകും.\nഇടവക്കൂർ(കാർത്തിക3/4. രോഹിണി. മകയിരം1/2):\nവ്യാഴം, ശനി, ബുധൻ, കുജൻ എന്നിവർ പ്രതികൂലരായും. രാഹു, കേതു, സൂര്യൻ, ശുക്രൻ എന്നിവർ അനുകൂലമായും സഞ്ചരിക്കുന്നു.\nആരോഗ്യസ്ഥിതി മെച്ചപ്പെടും. ഗൃഹനിർമ്മാണത്തിനായിപണം മുടക്കേണ്ടിവരും. ഉറ്റ സുഹൃത്തിന്റെ ഇടപെടൽ മൂലം അപകടങ്ങളിൽ നിന്നു രക്ഷ നേടും. നഷ്ടപ്പെട്ടെന്നു കരുതിയിരുന്ന വസ്തുക്കൾ തിരികെ ലഭിക്കും. വാസസ്ഥാനത്തിനു മാറ്റം സംഭവിക്കാം. ഉദ്യോഗസ്ഥർക്ക് സ്ഥലം മാറ്റം, ഇഷ്ടസ്ഥാന ലബ്ധി എന്നിവയുണ്ടാകും. പണച്ചെലവുള്ള കാര്യങ്ങളിൽ ഏർപ്പെടും. പൊതുപ്രവർത്തന രംഗത്തു പ്രവർത്തി ക്കുന്നവർക്ക് ജനസമ്മിതി. സഞ്ചാരക്ലേശം വർധിക്കും. വിദേശയാത്രയ്ക്കുള്ള ശ്രമങ്ങൾക്ക് വിജയം കൈവരിക്കും. ഇൻഷുറൻസ് , ചിട്ടി എന്നിവയിൽ നിന്നു ധനലാഭത്തിനു സാധ്യത. മത്സരപ്പരീക്ഷയിൽ വിജയിക്കും. അവിചാരിത ധനനഷ്ടത്തിനു സാധ്യതയുള്ളതിനാൽ ശ്രദ്ധിക്കുക.\nമിഥുനക്കൂർ ( മകയിരം 1/ 2. തിരുവാതിര. പുണർതം 3/4 ) :\nവ്യാഴം, സൂര്യൻ, കുജൻ , ശുക്രൻ എന്നിവർ അനുകൂലമായും രാഹു, കേതു , ശനി, എന്നിവർ പ്രതികൂലമായും സഞ്ചരിക്കുന്നു.\nശാരീരികമോ മാനസികമോ ആയ തടങ്കൽ അനുഭവിക്കും. പണമിടപാടുകളിൽ കൃത്യത പുലർത്തുവാൻ കഴിയാതെ വരും. അപ്രതീക്ഷിതമായ ഭാഗ്യഭംഗം ഉണ്ടാവാം. ഗൃഹനിർമ്മാണത്തിൽ തടസ്സം. കലാരംഗത്തു പ്രവർത്തി ക്കുന്നവർക്ക് പ്രശസ്തി. നിഷ്പ്രയാസം സാധിച്ചെടുക്കാമെന്നു കരുതിയ പല കാര്യങ്ങളിലും അവിചാരിത തടസ്സം. മാസമദ്ധ്യത്തിനു ശേഷം സ്ഥിതിഗതികൾ അനുകൂലമാകും. കുടുംബത്തിൽ നിലനിന്നിരുന്ന അസ്വസ്ഥതകൾ ശമിക്കും. പുതിയ ഭൂമി വാങ്ങുവാൻ തീരുമാനമെടുക്കും.ഉദ്യോഗാർത്ഥികൾക്ക് ജോലി ലഭിക്കും. താല്ക്കാലിക ജോലികൾ സ്ഥിരപ്പെടും. വ്യാപാര വിജയം, ഔദ്യോഗികരംഗത്ത് നേട്ടം എന്നിവ കൈവരിക്കും. സ്ഥലംമാറ്റം ആഗ്രഹിച്ചിരുന്നവർക്ക് അനുകൂല സാഹചര്യം. ആരോഗ്യനിലതൃപ്തികരമാകും. മനസിനു സന്തോഷം നല്കുന്ന വാർത്തകൾ കേൾക്കുവാൻ സാധിക്കും. സാധിച്ചെടുക്കാൻ വിഷമമെന്നു കരുതിയ പല കാര്യങ്ങളും നിഷ്പ്രയാസം നേടിയെടുക്കും. അകന്നിരുന്ന കുടുംബങ്ങൾ അടുക്കും. ഔദ്യോഗികരംഗത്ത് നേട്ടം കൈവരിക്കും. സ്ഥലംമാറ്റം ആഗ്രഹിച്ചിരുന്നവർക്ക് അനുകൂല സാഹചര്യം.\nകർക്കിടകക്കൂർ ( പുണർതം 1/ 4. പൂയം. ആയില്യം ) :\nശുക്രൻ, ബുധൻ , ശനി എന്നിവർ അനുകൂലരായും. വ്യാഴം കേതു, രാഹു , സൂര്യൻ, കുജൻ എന്നിവർ പ്രതികൂലരായും സഞ്ചരിക്കുന്നു. അനുകൂല ഫലങ്ങൾ അധികരിച്ചു നിൽക്കുന്ന കാലമാണ്. സാമ്പത്തികമായ വിഷമതകൾ ശമിക്കും. സന്താനഗുണമനുഭവിക്കും. ആരോഗ്യപരമായി ഉന്മേഷം. തൊഴിൽരംഗം പുഷ്ടിപ്പെടും.വാഗ്വാദങ്ങളിൽ ഏർപ്പെടും. പ്രേമബന്ധങ്ങളിൽ അനുകൂല തീരുമാനങ്ങൾ.പുതിയ വാഹനം വാങ്ങുവാൻ ആലോചിക്കും.അകന്നുകഴിഞ്ഞിരുന്ന ബന്ധുക്കൾ ഒന്നിക്കും. വ്യവഹാരങ്ങളിൽതിരിച്ചടികൾ, ദാമ്പത്യജീവിതത്തിൽചെറിയപ്രശ്നങ്ങൾ, വാക്കുതർക്കങ്ങൾ എന്നിവയുണ്ടാവാം. ബിസിനസ്സിൽ നേരിയ എതിർപ്പുകൾ പ്രതീക്ഷിക്കാം. കടബാദ്ധ്യത കുറയ്ക്കുവാൻ സാധിക്കും. മംഗളകർമ്മങ്ങളിൽ സംബന്ധിക്കും. അപവാദംകേൾക്കുവാൻ ഇടയുള്ളതിനാൽ എല്ലാകാര്യത്തിലും ശ്രദ്ധിക്കുക. ഭൂമി, വീട് ഇവ വാങ്ങുവാനുള്ള അഡ്വാൻസ് നൽകും.\nചിങ്ങക്കൂർ ( മകം. പൂരം. ഉത്രം 1/4)\nവ്യാഴം, ശനി , രാഹു, ശുക്രൻ, സൂര്യൻ എന്നിവർ അനുകൂലരായും കേതു ബുധൻ , കുജൻ എന്നിവർ പ്രതികൂലമായും സഞ്ചരിക്കുന്നു.\nപ്രതിസന്ധികളെ അതിജീവിക്കും. വിശ്രമം കുറഞ്ഞിരിക്കും. സുഹൃത്തുക്കളുമായി ചേർന്ന് ബിസിനസ് ആലോചന. വാഗ്ദാനങ്ങൾ നൽകി അബദ്ധത്തിൽ ചാടാതെ ശ്രദ്ധിക്കുക. വാക്കുകൾ സൂക്ഷിച്ച് ഉപയോഗിക്കുക. വിശ്രമം കുറയും. വിവാഹമാലോചിക്കുന്നവർക്ക് മനസിനിണങ്ങിയ ജീവിതപങ്കാളിയെ ലഭിക്കും. ബിസിനസുകളിൽ നിന്ന് മികച്ച നേട്ടം.വ്യവഹാര വിജയം പ്രതീക്ഷിക്കാം. മംഗള കർമ്മങ്ങളിൽ സംബന്ധിക്കും. അധിക യാത്രകൾ വേണ്ടിവരും. ആരോഗ്യപരമായി പൊതുവെ അനുകൂലമല്ല. സാമ്പത്തിക പരമായ വിഷമതകൾ അലട്ടും. ഭാര്യാ ഭർത്തൃബന്ധത്തിൽ പ്രശ്നങ്ങൾ. അധികാരികളിൽ നിന്ന് അനുകൂല തീരുമാനം ലഭിക്കും.സന്തോഷം നൽകുന്ന വാർത്തകൾ ഉണ്ടാകും.\nകന്നിക്കൂർ (ഉത്രം 3/4. അത്തം. ചിത്തിര 1/2) :\nവ്യാഴം, ബുധൻ, രാഹു, ശനി എന്നിവർ അനുകൂലമായും കേതു , ശുക്രൻ, കുജൻ എന്നിവർ പ്രതികൂലമായും സഞ്ചരിക്കുന്നു.\nഗുണദോഷ സമ്മിശ്രമായ മാസമാണ്. മറ്റുള്ളവരെ അമിതമായി ആശ്രയിച്ച് മാനസിക വിഷമം വരുത്തിവയ്ക്കും. അവിചാരിത പണച്ചെലവ് ഉണ്ടാകും.ഏറ്റെടുത്തപ്രവത്തനങ്ങളിൽ വിജയം. കുടുംബസൗഖ്യം.ആരോഗ്യപരമായി അനുകൂലം. വിവാഹംവാക്കുറപ്പിക്കും. തൊഴിൽ പരമമായ മാറ്റങ്ങൾ. സുഹൃദ് സഹായം ലഭിക്കും. കുടുംബത്തിൽ മംഗളകർമ്മങ്ങൾനടക്കും. തൊഴിൽരംഗത്ത് അന്യരുടെ ഇടപെടൽ. യാത്രകൾവേണ്ടിവരും. മാനസിക സന്തോഷം വർധിക്കും. തൊഴിലിൽഅനുകൂലമായ സാഹചര്യം. പ്രവർത്തന വിജയം കൈവരിക്കും.വിദേശതൊഴിൽ ശ്രമത്തിൽ അനുകൂലതീരുമാനങ്ങൾ. കലാപരമായ നേട്ടങ്ങൾക്കു സാദ്ധ്യത.. ബന്ധുജനങ്ങളിൽ ധനവരുമാനംപ്രതീക്ഷിക്കാം. തൊഴിലുടമകൾ, മേലധികാരികൾ എന്നിവരിൽ നിന്ന് അനുകൂല നടപടികൾ പ്രതീക്ഷിക്കാം.\nതുലാക്കൂർ ( ചിത്തിര 1/2. ചോതി. വിശാഖം 3/4)\nവ്യാഴം, സൂര്യൻ, കുജൻ, ശുക്രൻ എന്നിവർ പ്രതിക്കൂലമായും ശനി , രാഹു, ബുധൻ , കേതു എന്നിവർ അനുകൂലമായും സഞ്ചരിക്കുന്നു.\nഗുണഫലങ്ങൾ അധികരിക്കുന്ന മാസമാണ്. അവിചാരിത യാത്രകൾ വേണ്ടിവരും. മാനസിക സന്തോഷം വർധിക്കും. സുഹൃത്തുക്കൾ ഒത്തു ചേരും. ഗൃഹത്തിൽ അറ്റകുറ്റപ്പണികൾ വേണ്ടിവരും. തടസ്സങ്ങൾമാറി കാര്യപുരോഗതിയുണ്ടാകും. പുതിയ ഗൃഹോപകരണങ്ങൾ വാങ്ങും. ദമ്പതികൾ ഒന്നിച്ച് യാത്രകൾ നടത്തും. തൊഴിൽരംഗത്തു നിന്ന് അവധിയെടുക്കും. പുണ്യസ്ഥല സന്ദർശനം നടത്തും. യാത്രയ്ക്കായി പണച്ചെലവ്. ത്വക് രോഗശമന സാദ്ധ്യത. ബിസിനസ്സിൽ പുതിയ പദ്ധതികളെ കുറിച്ച് ആലോചിക്കും. മനസ്സിൻറെ സന്തോഷം വർധിക്കും. ഭൂമിയിൽ നിന്നുള്ള ധനലാഭം. അയൽവാസികളുടെ സഹായം ലഭിക്കും. സന്താനങ്ങൾക്കുണ്ടായിരുന്ന രോഗാരിഷ്ടതകൾ ശമിക്കും. സുഹൃത്തുക്കളുമായി ചെറിയ പ്രശ്നങ്ങൾ. ധനപരമായി അനുകൂലം. സന്താനങ്ങൾക്ക് പുതിയ കോഴ്സുകളിൽ പ്രവേശനം. ഉദ്യോഗാർത്ഥികൾക്ക് അനുകൂല ഉത്തരവുകൾ ലഭിക്കാം. അലസത പിടികൂടും. സുഹൃദ് സഹായം ലഭിക്കും. ധനപരമായ ചെലവുകൾ വർധിക്കും.\nവൃശ്ചികക്കൂർ ( വിശാഖം 1/4. അനിഴം. തൃക്കേട്ട ) :\nവ്യാഴം, രാഹു, സൂര്യൻ, കുജൻ എന്നിവർപ്രതികൂലമായും ശനി, കേതു, ശുക്രൻ, ബുധൻ എന്നിവർ അനുകൂലമായും സഞ്ചരിക്കുന്നു.\nമാസമദ്ധ്യം വരെ ഗുണഫലങ്ങൾ കുറഞ്ഞുനിൽക്കും. പ്രധാനപ്പെട്ട ചില കാര്യങ്ങൾ മാറ്റിവെയ്ക്കേണ്ടി വരും. വിവാഹആലോചനകളിൽ പുരോഗതി. വാഹനത്തിന് അറ്റകുറ്റപ്പണികൾ. ബിസിനസ്സിൽ ധനനഷ്ടം. ഭക്ഷണ സുഖം കുറയും. ആരോഗ്യ കാര്യങ്ങളിൽ ശ്രദ്ധകുറയും.വ്യവഹാരങ്ങളിൽ വിജയം. ഏറ്റെടുത്തജോലികൾ പൂർത്തീകരിക്കും. ആവശ്യത്തിലധികം മാനസിക സംഘർഷം. വിശ്രമം കുറയും. യാത്രകളിൽ സന്തോഷം ലഭിക്കും. പുണ്യ സ്ഥലങ്ങൾ സന്ദർശിക്കും. പുതിയ വസ്ത്ര-ആഭരണ ലാഭം. ധനപരമായ ചെലവുകൾ വർധിക്കും. പിന്നീട് ഉപയോഗമില്ലാത്ത വസ്തുക്കൾക്കായി പണം ചെലവിടും. നടപ്പാകില്ലെന്നു കരുതിയിരുന്ന കാര്യങ്ങൾ സാധിക്കും. പുതിയ ജോലികളിൽ പ്രവേശിക്കുവാൻ അവസരമൊരുങ്ങും. അടുത്ത ബന്ധുക്കളുമായി നില നിന്നിരുന്ന തർക്കം അവസാനിക്കും.\nധനുക്കൂർ ( മൂലം. പൂരാടം. ഉത്രാടം1/4 ) :\nബുധൻ, കുജൻ , ശുക്രൻ എന്നിവർ അനുകൂലമായും സൂര്യൻ , ശനി , രാഹു, വ്യാഴം, കേതു എന്നിവർ പ്രതികൂലമായും സഞ്ചരിക്കുന്നു.\nഗുണദോഷ സമ്മിശ്രമായ മാസമാണ്. ആഗ്രഹങ്ങൾ നിറവേറും. രോഗദുരിതത്തിൽ ശമനം. ബന്ധുജനങ്ങളിൽ നിന്നുള്ള സഹായം ലഭിക്കും. തൊഴിൽപരമായി അനുകൂലമാറ്റങ്ങൾ.അനാവശ്യ മാനസിക ഉത്ക്കണ്ഠ ശമിക്കും. ഗൃഹസുഖം കുറയും. പ്രവർത്തന വിജയം കൈവരിക്കും. ബന്ധുജന സമാഗമം ഉണ്ടാകും. അടുത്ത ബന്ധുക്കൾക്ക് രോഗദുരിത സാദ്ധ്യത. പണമിടപാടുകളിൽ നഷ്ടം സംഭവിക്കുവാൻ സാദ്ധ്യതയുള്ളതിനാൽ അധിക ശ്രദ്ധ പുലർത്തുക . യാത്രകൾ വേണ്ടിവരും. സാമ്പത്തിക പരമമായ നേട്ടം കൈവരിക്കും. മനസ്സിന് സന്തോഷ സൂചകമായ വാർത്തകൾ കേൾക്കും. സഞ്ചാരക്ലേശം അനുഭവിക്കും. പുണ്യസ്ഥലങ്ങൾ സന്ദർശിക്കും. ജീവിത പങ്കാളിക്ക് നേട്ടങ്ങൾ. തൊഴിലിൽ നല്ല മാറ്റങ്ങൾ.\nമകരക്കൂർ ( ഉത്രാടം 3/4. തിരുവോണം. അവിട്ടം 1/2 ) :\nഗുണഫലങ്ങൾ അനുഭവത്തിൽ വരുന്ന മാസമാണ്. പണമിടപാടുകളിൽ നേട്ടം. ബന്ധു ഗുണമനുഭവിക്കും. യാത്രകൾ വേണ്ടിവരും. ദാമ്പത്യജീവിത സൗഖ്യം. സാമ്പത്തിക സ്ഥിരത കൈവരിക്കുവാൻ കഴിയും. മാതാവിനോ മാതൃജനങ്ങൾക്കോ ഉണ്ടായിരുന്ന അരിഷ്ടത ശമിക്കും. തൊഴിൽ രംഗത്ത് അന്യരുടെ ഇടപെടൽ വിഷമം ഉണ്ടാക്കും. പഠനത്തിലും ജോലിയിലും ഉന്മേഷം വർധിക്കും. മംഗള കർമ്മങ്ങളിൽ സംബന്ധിക്കും. കടബാദ്ധ്യതയിൽ നിന്ന് മോചനം. സത്കർമ്മങ്ങൾക്കായി പണം ചെലവിടും. ഭക്ഷണ സുഖമുണ്ടാവും. ബിസിനസ്സിൽ നേട്ടം കൈവരിക്കും. വാഹനങ്ങൾ കൈകാര്യം ചെയ്യു മ്പോൾ ശ്രദ്ധിക്കുക. മാസാവസാനത്തോടെ കാലാവസ്ഥാജന്യ രോഗ സാദ്ധ്യത. സഹപ്രവർത്തകർ നിമിത്തമായി മനോവിഷമം.\nകുംഭക്കൂർ ( അവിട്ടം 1/2. ചതയം. പൂരുരുട്ടാതി 3/4 ) :\nസൂര്യൻ, ശുക്രൻ, കുജൻ, ശനി എന്നിവർ പ്രതികൂലമായും വ്യാഴം, രാഹു , ബുധൻ, കേതു എന്നിവർ അനുകൂലമായും സഞ്ചരിക്കുന്നു.\nഅനുകൂല ഫലങ്ങൾ നിലനിൽക്കുന്ന മാസമാണ്. ധനപരമായി അനുകൂലം. സുഹൃത്തുക്കളുമായി ഒത്തുചേരൽ , തൊഴിൽപരമായ നേട്ടം, വിവാഹ ആലോചകളിൽ തീരുമാനം എന്നിവ പ്രതീക്ഷിക്കാം. ഭക്ഷണസുഖം ലഭിക്കും. ചിന്തിക്കാതെ പ്രവർത്തിക്കുന്ന ശീലത്തിൽ മാറ്റം ഉണ്ടാകും. അന്യരിൽ നിന്നുള്ള സഹായം ലഭിക്കും. മുൻകാല നിക്ഷേപങ്ങളിൽ നിന്ന് നേട്ടം. സുഹൃദ് ഗുണം വർധിക്കും. സർക്കാർ ആനുകൂല്യം ലഭിക്കും. ശാരീരികവും മാനസികവുമായ ഉന്മേഷം വർധിക്കും. പ്രധാന തൊഴിലിൽ നിന്ന് അവധിയെടുത്ത്മാറി നിൽക്കേണ്ടി വരും. ഉദ്ദിഷ്ടകാര്യങ്ങളിൽ വിജയം കൈവരിക്കും.\nമീനക്കൂർ ( പൂരുരുട്ടാതി 1/4. ഉത്രട്ടാതി. രേവതി ) :\nശനി, വ്യാഴം, കേതു, കുജൻ എന്നിവർപ്രതികൂലമായും രാഹു, ബുധൻ, സൂര്യൻ, ശുക്രൻ എന്നിവർ അനുകൂലമായും സഞ്ചരിക്കുന്നു.\nഗുണദോഷസമ്മിശ്രമായ മാസമാണ്. സ്വത്തു സംബന്ധമായ തർക്കത്തിൽ തീരുമാനം. വിദേശത്തുനിന്ന് നാട്ടിൽ തിരിച്ചെത്തും. ബന്ധുക്കൾ തമ്മിൽ ഭിന്നത. ദാമ്പത്യപരമമായ പ്രശ്നങ്ങൾ ശമിക്കും. സാമ്പത്തികമായി വിഷമതകൾ നേരിടും. പണം നൽകാനുള്ളവരിൽ നിന്ന് അകന്നുനിൽക്കും. സന്താനങ്ങൾക്ക് അരിഷ്ടത. വാഹനകൈകാര്യം ചെയ്യമ്പോൾ ശ്രദ്ധിക്കുക. വാഹനത്തിന് അറ്റകുറ്റപ്പണികൾ വേണ്ടിവരും. ഗൃഹനിർമ്മാണത്തിൽ പുരോഗതി. ഔഷധസേവ വേണ്ടി വരും. പഴയ സുഹൃത്തുക്കളെ കണ്ടുമുട്ടും. യാത്രകൾ കൂടുതലായി വേണ്ടിവരും. സർക്കാരിൽ നിന്നുള്ള ആനുകൂല്യങ്ങൾ ലഭിക്കും. ബിസിനസ്സിൽനേട്ടം. ദാമ്പത്യ ജീവിതത്തിൽ ചെറിയ പ്രശ്നങ്ങൾ. മനഃസുഖം കുറയും. തൊഴിൽ രംഗത്ത് നേട്ടങ്ങൾ. ജലദോഷം പനി കാലാവസ്ഥാ ജന്യ രോഗങ്ങൾ എന്നിവ പിടിപെടുവാൻ സാദ്ധ്യത. കടങ്ങൾ കുറയ്ക്കും. സുഹൃദ് സഹായം വർധിക്കും.\nEnglish Summary : Monthly Prediction in Midhunam 2020


അകം നന്നാക്കാതെ പുറം മിനുക്കേണ്ട | islamonlive.in\nഅകം നന്നാക്കാതെ പുറം മിനുക്കേണ്ട\nഇംഗ്ലണ്ട് മോഡല് ജനാധിപത്യമാണ് മൊത്തത്തിലും തത്വത്തിലും ഇന്ത്യയില് ഏറെക്കുറെ നിലനില്‍ക്കുന്നത്. ഇംഗ്ലണ്ടില് നിന്നും തികച്ചും വ്യത്യസ്തമായ സാമുദായിക – സാമൂഹ്യ ഘടനയാണിവിടെ ഉള്ളത്. ഇവിടെ വലിയ ഒരു ഭൂരിപക്ഷവും പിന്നെ കുറേ ന്യൂനപക്ഷങ്ങളുമാണുള്ളത്. ഭൂരിപക്ഷ സമുദായത്തില് നിന്ന് തന്നെയായിരിക്കും മിക്കവാറും ഭൂരിപക്ഷം ഉരുത്തിരിഞ്ഞുവരിക. ആകയാല് ന്യൂനപക്ഷത്തിന്റെ അസ്തിത്വത്തിന്നും വ്യക്തിത്വത്തിന്നും സംരക്ഷണമേകുന്ന പ്രത്യേക വ്യവസ്ഥകളുണ്ടെങ്കിലേ ഭൂരിപക്ഷ സംസ്‌കാരം ന്യൂനപക്ഷങ്ങളെ വിഴുങ്ങിക്കളയുന്ന ദുരന്തത്തില് നിന്ന് രക്ഷപ്പെടാനാവുകയുള്ളൂ. അതാണ് ഇന്ത്യയില് അനുവദിക്കപ്പെട്ടിട്ടുള്ള വിവിധ സമുദായങ്ങള്‍ക്കുള്ള വ്യക്തിനിയമങ്ങള്. പക്ഷെ ഈ വ്യക്തിനിയമങ്ങളെ വിശിഷ്യാ മുസ്‌ലിം വ്യക്തിനിയമത്തെ തികഞ്ഞ അസഹിഷ്ണുതയോടെ കാണുന്നവര് ഇവിടെയുണ്ട്. ആകയാല് ന്യൂനപക്ഷങ്ങളെ വിശിഷ്യാ മുസ്‌ലിംകളെ ഒരുതരം അരക്ഷിതബോധം സദാ വേട്ടയാടുന്നുണ്ട്. ഈ അരക്ഷിതബോധം അന്തിമവിശകലനത്തില് രാജ്യപുരോഗതിയെ പോലും പ്രതികൂലമായി ബാധിക്കുന്ന ഒന്നാണ്.\nഇന്ന് ഇന്ത്യ ഭരിക്കുന്ന ബി.ജെ.പിയുടെ പൂര്‍വരൂപമായിരുന്നു ജനസംഘം. അറുപതുകളില് ജനസംഘത്തിന് നേതൃത്വം നല്‍കിയ പ്രൊഫ. ബാല്‍രാജ് മധോക്ക് ഇന്ത്യയിലെ മുസ്‌ലിംകള ഭാരതവല്‍കരിക്കണമെന്ന് വളരെ ശക്തിയായി വാദിച്ചിരുന്നു. തദാവശ്യാര്‍ഥം ഏകസിവില്‍കോഡ് നടപ്പാക്കണമെന്നും മുസ്‌ലിംകളാദി ന്യൂനപക്ഷങ്ങള്‍ക്കുള്ള പ്രത്യേക അവകാശങ്ങളും പരിഗണനകളും റദ്ദാക്കണമെന്നും പലരീതിയില് പല മാര്‍ഗേണ ആവശ്യപ്പെട്ടുകൊണ്ടിരുന്നു. ഈ വാദഗതികളെ നല്ലൊരളവില് ഫലത്തില് ശക്തിപ്പെടുത്തുന്ന നിലപാടാണ് ദേശീയ മുസ്‌ലിംകളെന്നറിയപ്പെട്ടിരുന്ന കോണ്‍ഗ്രസിലെ മുസ്‌ലിം നേതാക്കളിലൊരു വിഭാഗവും, സെക്യുലറിസ്റ്റ് – കമ്മ്യൂണിസ്റ്റ് – മോഡേണിസ്റ്റ് വിഭാഗങ്ങളും പല മാര്‍ഗേണ സ്വീകരിച്ചത്. കേന്ദ്ര മന്ത്രിയായിരുന്ന എം.സി. ഛഗ്ല, പില്‍ക്കാലത്ത് ഇന്ത്യയുടെ ഉപരാഷ്ട്രപതിയായ ജസ്റ്റിസ് ഹിദായത്തുല്ല, ഹമീദ് ദല്‍വായി തുടങ്ങിയ പലരും അക്കാലത്ത് മുസ്‌ലിം വ്യക്തിനിയമത്തിനെതിരെ (ഏകസിവില്‍കോഡിന് അനുകൂലമായി) നിലകൊണ്ടവരായിരുന്നു. പക്ഷെ മുസ്‌ലിം സമുദായം ഇന്നെന്ന പോലെ അന്നും ആവുംപടി ഇതിനെ ചെറുത്തു നിന്നു.\n‘നാല് വര്‍ഷത്തിന് ശേഷം പക്കുവട വില്‍ക്കേണ്ടി വരും’- ആരാണ് അഗ്നിപഥ് പ്രതിഷേധക്കാര്\nയു.പിക്ക് പഠിക്കുന്ന കേരളം\nലിബിയ എവിടെ , എങ്ങോട്ട്?\nഇന്നിപ്പോള് പഴയ വീഞ്ഞ് പുതിയ കുപ്പിയിലാക്കി വീണ്ടും ഇറക്കിയിരിക്കയാണ്. അതിന്ന് മുത്വലാഖ് എന്ന അപ്രധാന വിഷയത്തെ മറയാക്കിയിട്ടാണിപ്പോള് രംഗപ്രവേശം. സത്യത്തില് ഭാരതീയ സമൂഹത്തില് ഇതിന്നേക്കാള് നീറുന്ന നിരവധി പ്രശ്‌നങ്ങളുണ്ട്. വളരെ അപൂര്‍വമായി മാത്രം ഉള്ള മുത്വലാഖിനെ പര്‍വതീകരിച്ച് വ്യാപകമായി പ്രചാരണം നടത്തുന്നത് തികഞ്ഞ ദുരുദ്ദേശ്യത്തോടെയാണ്. ബഹുഭാര്യത്വത്തിന്റെ കഥയും ഇത് തന്നെ. മറ്റ് പല വിഭാഗങ്ങളെയും അപേക്ഷിച്ച് മുസ്‌ലിംകളില് ബഹുഭാര്യത്വം വളരെ കുറവാണ്. മുസ്‌ലിംകളില് അതിന് അത്യാവശ്യ ഘട്ടത്തില് അനുവാദമുള്ള പോലെ കര്‍ശനമായ വ്യവസ്ഥകളുമുണ്ട്. മറ്റു സമുദായങ്ങളിലെ രണ്ടാം ഭാര്യമാര്‍ക്കും മൂന്നാം ഭാര്യമാര്‍ക്കും അവരുടെ മക്കള്‍ക്കും അനന്തരാവകാശമോ മറ്റിതര ആനുകൂല്യമോ സംരക്ഷണമോ ഒന്നുമില്ല. തമിഴ്‌നാട്ടിലെ കരുണാനിധി, യു.പിയിലെ മുലായം സിംഗ് യാദവ് തുടങ്ങിയവര് ഇങ്ങിനെയുള്ള ബഹുഭാര്യത്വം സ്വീകരിച്ചവരാണ്. എന്നാല് മുസ്‌ലിംകളില് ഭാര്യമാര്‍ക്കെല്ലാം ഒരുപോലെ അവകാശവും സംരക്ഷണവും ഉണ്ട്. പ്രത്യക്ഷത്തില് കപടമായ ഏകപത്‌നീ വ്രതവും എന്നാല് അവിഹിതമായി പല സ്ത്രീകളുമായി വഴിവിട്ട ബന്ധങ്ങളുമെന്ന ഹീനമായ ശൈലിയെ ബഹുഭാര്യത്വത്തെ എതിര്‍ക്കുന്ന പോലെ എതിര്‍ക്കുന്നില്ല.\nഏകസിവില് കോഡ് ഒരിക്കലും പ്രായോഗികമല്ലെന്ന് ആര്.എസ്.എസ് നേതാവായിരുന്ന ഗോള്‍വാള്‍ക്കര് ഉള്‍പ്പടെയുള്ള പലരും സമ്മതിച്ച വസ്തുതയാണ്. കയ്യിലെ അഞ്ച് വിരലുകളും വെട്ടിമുറിച്ച് ഒരുപോലെയാക്കുന്ന വേല പോലെയാണതെ്‌ന് പലരും നിരീക്ഷിച്ചിട്ടുണ്ട്. ഭരണഘടനയുടെ മാര്‍ഗനിര്‍ദേശക തത്വങ്ങളില് സമ്പൂര്‍ണ മദ്യനിരോധനമുള്‍പ്പെടെ വേറെയും കുറേ കാര്യങ്ങളുണ്ട്. പക്ഷെ ഏകസിവില് കോഡ് വിഷയത്തില് കാണിക്കുന്ന അതീവ ശുഷ്‌കാന്തിയുടെ ഒരു ശതമാനം പോലും ഇതിലൊന്നും കാണുന്നില്ലെന്ന വസ്തുത ഇക്കൂട്ടരുടെ ഉള്ളിലിരിപ്പ് വിളിച്ചോതുന്നുണ്ട്. ഇത്തരം ഒരു സങ്കീര്‍ണ ചുറ്റുപാടില് മുസ്‌ലിം സമുദായം കുറേകൂടി ശ്രദ്ധിക്കേണ്ട ചില കാര്യങ്ങള് സൂചിപ്പിക്കാനുള്ള ആമുഖമെന്ന നിലക്കാണ് ഇത്രയും കുറിച്ചത്.\nബഹുസ്വര സമൂഹത്തില് ജീവിക്കുന്ന മുസ്‌ലിംകളുടെ സാമുദായികവും സാംസ്‌കാരികവുമായ അസ്തിത്വവും വ്യക്തിത്വവും ജാഗ്രതാപൂര്‍വം കാത്തുസൂക്ഷിക്കേണ്ട കാര്യം തന്നെയാണ്. മുസ്‌ലിംകളെ സംബന്ധിച്ചടത്തോളം അവരുടെ വ്യക്തിത്വത്തിന്റെ – സാസ്‌കാരിക തനിമയുടെ – നിദാനം അവരുടെ ആദര്‍ശം തന്നെയാണ്. ഈ ആദര്‍ശത്തിന്റെ തനിമയും മേന്മയും തേഞ്ഞുമാഞ്ഞു പോകാതെ കാത്തുസൂക്ഷിക്കപ്പെടുന്നത്/ കാത്തുസൂക്ഷിക്കപ്പെടേണ്ടത് തങ്ങളുടെ ജീവിതത്തിലൂടെയാണ്. ഇതിന്നാണ് ദീന് നിത്യജീവിതത്തിലേക്ക് ചിട്ടകളും ചട്ടങ്ങളും നിര്‍ദേശിക്കുന്നത്. ഇതിലൂടെ വാര്‍ത്തെടുക്കപ്പെടുന്ന സന്തുലിതത്വവും സൗന്ദര്യവുമുള്ള ജീവിത സംസ്‌കാരം ഫലത്തില് ഇസ്‌ലാമിക ആദര്‍ശ സംസ്‌കാരങ്ങളുടെ പ്രഘോഷണം തന്നെയാണ്.\nജീവിതത്തെ സമഗ്രമായി, അവിഭാജ്യ ഏകകമായി കാണുന്ന ഇസ്‌ലാം മനുഷ്യ പ്രകൃതിയോട് ഏറ്റവും ചേര്‍ന്നു നില്‍ക്കുന്ന സത്യശുദ്ധ പ്രായോഗിക ജീവിത ദര്‍ശനമാണ്. വ്യക്തി, കുടുംബം, സമൂഹം, ലോകം എന്ന ക്രമത്തിലാണതിന്റെ പ്രയോഗവല്‍കരണം. ഇതില് വ്യക്തി ജീവിതവും കുടുംബ ജീവിതവുമെന്നത് കൂടുതല് പ്രാധാന്യമര്‍ഹിക്കുന്നുണ്ട്. ഇത് രണ്ടും ഓരോ സമുദായത്തിന്റെയും സ്വത്വം രൂപപ്പെടുത്തുന്നതില് വലിയ പങ്ക് വഹിക്കുന്നുണ്ട്. ഇക്കാരണത്താലാണ് ഓരോ സമൂഹവും തന്താങ്ങളുടെ വ്യക്തി – കുടുംബ നിയമങ്ങളെ നിഷ്ഠാപൂര്‍വം പാലിക്കാന് യത്‌നിക്കുന്നത്. അങ്ങനെ തന്താങ്ങളുടെ നിയമങ്ങള് പാലിക്കാന് ആധുനിക ഭരണകൂടങ്ങള് മിക്കതും ഒരളവോളം അനുവദിക്കുന്നുമുണ്ട്. ബഹുസ്വര സമൂഹങ്ങളുള്ള ഇന്ത്യയില് മുസ്‌ലിം വ്യക്തിനിയമം അനുവദിക്കപ്പെട്ടത് ഈ അടിസ്ഥാനത്തിലാണ്. ശകലത്തില് സകലവുമുണ്ടാകാനിടയില്ലെന്നത് ഒരു വസ്തുതയാണ്. വ്യക്തി-കുടുംബ നിയമങ്ങളെ ക്രോഡീകരിച്ച കാലഘട്ടവും സമൂഹവും മറ്റിതര ഘടകങ്ങളും കാരണമായുള്ള ചില പരിമിതികളും നിയമനിര്‍ധാരണത്തിന്നവലംബിച്ച രീതികളും ഉപാധികളും കാരണമായുള്ള പരിമിതികളും ഉണ്ടാവാം. പക്ഷെ മൊത്തത്തിലും തത്വത്തിലും ഇന്ത്യയില് നിലവിലുള്ള മുസ്‌ലിം വ്യക്തിനിയമം നിലനില്‍ക്കേണ്ടത് മുസ്‌ലിംകളുടെ അസ്തിത്വവും വ്യക്തിത്വവും കാത്തുസൂക്ഷിക്കാന് അത്യാവശ്യമാണ്. എന്നാല് ഇന്ത്യയില് മുസ്‌ലിം വ്യക്തിനിയമം പലവിധ ഭീഷണികള്‍ക്ക് വിധേയമാണ്. ഈ വിഷയത്തില് ആശങ്കയുടെ കരിനിഴലിലാണ് ദശകങ്ങളായി സമുദായം കഴിയുന്നത്. ഈ ഒരവസ്ഥയില് മുസ്‌ലിം വ്യക്തിനിയമത്തെ കൂടുതല് ഇസ്‌ലാമീകരിക്കാനുള്ള ചിന്തകള് പോലും നിര്‍ത്തിവെക്കേണ്ടി വരുന്നു. തക്കം കിട്ടുമ്പോഴൊക്കെ മുസ്‌ലിം വ്യക്തിനിയമത്തിനെതിരെ ആക്രോശങ്ങള് നടത്തുകയാണ് ഫാസിസ്റ്റുകളും സെക്യുലറിസ്റ്റുകളും മോഡേണിസ്റ്റുകളും. വസ്തുതകളെ വക്രീകരിച്ചും പര്‍വതീകരിച്ചും മുസ്‌ലിം വ്യക്തിനിയമത്തെ വികൃതവും ബീഭത്സവുമായി ചിത്രീകരിക്കുവാന് വാര്‍ത്താ മാധ്യമങ്ങളും നാനാ മാര്‍ഗേണ യത്‌നിക്കുന്നു. കോടതികളുടെ ഭാഗത്തു നിന്ന് ഒറ്റപ്പെട്ട പ്രത്യേക സംഘങ്ങളുടെ പശ്ചാത്തലത്തില് നിയമത്തിന്റെ പഴുതുകള് ഉപയോഗപ്പെടുത്തി ശരീഅത്ത് വിരുദ്ധ പരാര്‍മശങ്ങളും നിരീക്ഷണങ്ങളും ചിലപ്പോഴള് വിധികള് തന്നെയും ഉണ്ടാവാറാണുണ്ട്. ഇത്തരം പ്രശ്‌നങ്ങളെ സമുദായം ഒറ്റക്കെടായി അഭിമുഖീകരിക്കുന്നുമുണ്ട്. മുസ്‌ലിം വ്യക്തിനിയമ ബോര്‍ഡ് ഈ ദിശയിലുള്ള ഫലപ്രദമായ കാല്‍വെപ്പും കൂട്ടായ്മയുമായിരുന്നു.\nബാഹ്യതലത്തിലുള്ള ആക്രമണങ്ങളെ ചെറുത്തുനിന്നതു കൊണ്ടു മാത്രം ഈ പ്രശ്‌നം തരണം ചെയ്യാനാവുകയില്ല. സമുദായത്തിന്റെ അകത്തും കുറേ കാര്യങ്ങള് ചെയ്യേണ്ടതുണ്ടെന്നത് ഈ വിഷയത്തില് ഇടപെട്ടവര്‍ക്കെല്ലാം ഒരുപോലെ ഉള്ള തിരിച്ചറിവാണ്. അനാവശ്യ വിമര്‍ശനങ്ങളെ ക്ഷണിച്ചു വരുത്തുന്ന ചില ദുഷ്പ്രവണതകള് സമുദായത്തിലുണ്ട്. നികാഹ്, ത്വലാഖ്, മഹ്ര്, അനന്തരാവകാശം, കുടുംബ പ്രശ്‌നങ്ങള് തുടങ്ങിയവ മഹല്ല് നേതൃത്വത്തിന്റെയും പണ്ഡിതന്‍മാരുടെയും മറ്റും സാന്നിദ്ധ്യത്തില് രമ്യമായി പരിഹരിക്കുന്തിന് പകരം നിയമ കോടതികളിലേക്ക് വലിച്ചിഴക്കുമ്പോഴാണ് പലര്‍ക്കും മുതലെടുക്കാനും ദുഷ്പ്രചരണം നടത്താനും അവസരമുണ്ടാകുന്നത്. കോടതിവരാന്തകളില് ദീര്‍ഘകാലം അലയാനും മാന-ധന-സമയ നഷ്ടങ്ങള് അനുഭവിക്കാനും ഇടയാക്കാതെ കോടതിക്കുപുറത്ത് മാന്യമായും രമ്യമായും കാലതാമസമില്ലാതെയും പരിഹരിക്കാനുള്ള രചനാത്മക ശ്രമങ്ങളെ ഇവിടത്തെ നീതിപീഠങ്ങള് പോലും സന്തോഷത്തോടെ കാണുമെന്നതുറപ്പാണ്. ഈ ദിശയില് മഹല്ല് കൂട്ടായ്മയും മധ്യസ്ഥ സമിതികളും ഉണ്ടാവേണ്ടതുണ്ട്.\nനമമുടെ വ്യക്തിനിയമം സമ്പൂര്‍ണ ശരീഅത്തിന്റെ ഭാഗമാണ്. വ്യക്തികുടുംബ നിയമങ്ങള് അതിന്റെ ആത്മാവിനെ തികച്ചും ആവാഹിച്ചു കൊണ്ട് അനുഷ്ഠിക്കുകയും ആചരിക്കുകയും ചെയ്യുന്നതിലുള്ള പലവിധ വീഴ്ച്ചകളാണ് കുടുംബ പ്രശ്‌നങ്ങളുടെ മുഖ്യഹേതു. ശരീഅത്ത് സംബന്ധമായി വ്യക്തമായ ബോധമോ ബോധ്യമോ ഇല്ലാത്ത അവസ്ഥയും, അനാചാര-ദുരാചാരാങ്ങളുടെ ദുസ്വാധീനവും ദുരീകരിച്ച് വ്യക്തി -കുടുംബ ജീവിതങ്ങള് ഇസ്‌ലാമീകരിക്കാനുള്ള നിരന്തര യത്‌നം ഉണ്ടാവേണ്ടതുണ്ട്. അകം നന്നാക്കാതെ പുറം മിനുക്കിക്കൊണ്ട് അധികം മുന്നോട്ടുപോകാനാവില്ല.\nമുസ്‌ലിം സമുദായത്തിന് ഇസ്‌ലാമിക നാഗരികതയുടെ സുന്ദരവും സന്തുലിതവുമായ പ്രതിനിധാനം സാധിക്കേണ്ടതുണ്ട്. സമുദായത്തിലെ പുഴുക്കുത്തുകള് എതിര്‍സാക്ഷ്യമായി മാറുന്നത് അക്ഷന്തവ്യമാണ്. സമുദായത്തിന്റെ നേര്‍പാതിയായ സ്ത്രീകളുടെ നേരെ ചിലരെങ്കിലും കാണിക്കുന്ന കടുത്ത അനീതികള് മറ്റുള്ളവര്‍ക്ക് മുതലെടുപ്പ് നടത്താനുള്ള സന്ദര്‍ഭമായി മാറുന്നതിന് അറുതിവരുത്തണം.\nമുസ്‌ലിം വ്യക്തിനിയമത്തിനെതിരെയുള്ള, അത് വഴി ഇസ്‌ലാമിന് തന്നെ എതിരായുള്ള വിമര്‍ശനങ്ങള്‍ക്കും തെറ്റിധാരണകള്‍ക്കും ഒരു പരിധിയോളം കാരണക്കാര് മുസ്‌ലിം സമുദായം തന്നെയാണ്. ഇസ്‌ലാമിക ശരീഅത്തിന്റെ സാക്ഷാല് ചട്ടങ്ങളും ചിട്ടകളും അതിന്റെ ചൈതന്യം ആവാഹിച്ചു കൊണ്ട് ഫലപ്രദമായ രീതിയില് യഥാവിധി പാലിച്ചിരുന്നുവെങ്കില് ഇന്ന് കാണുന്ന വിവാദ കോലാഹലങ്ങള് നല്ലൊരളവില് ഒഴിവാകുമായിരുന്നു. ഇസ്‌ലാമിന്റെ (ശരീഅത്തിന്റെ) സന്തുലിതത്വവും സൗന്ദര്യവും ബഹുസ്വര സമൂഹത്തില് മറ്റുള്ളവര്‍ക്കും അനുഭവവേദ്യമാകുമായിരുന്നു. ഇസ്‌ലാമിക് ബാങ്കിംഗ്, പര്‍ദ (ഹിജാബ്) ഉള്‍പ്പടെ പല കാര്യങ്ങളെയും ധാരാളം അമുസ്‌ലിം സഹോദരങ്ങള് ആദരവോടെ കാണുന്നതുവെന്നത് നമ്മുടെ അനുഭവമാണ്. കുട്ടികളുടെ സുന്നത്ത് കര്‍മം (circumcision), ഇസ്‌ലാമികമായ അറവുരീതി തുടങ്ങിയ പല കാര്യങ്ങളെയും അതിന്റെ പ്രയോജനം മുന്‍നിര്‍ത്തി പലരും ഉള്‍ക്കൊള്ളുന്നുണ്ട്. ഇസ്‌ലാമിലെ വ്രതാനുഷ്ഠാനം, സകാത്ത് സംവിധാനം, തുടങ്ങിയവയെയും പലരും പ്രശംസിക്കാറുണ്ട്. ചിലരെങ്കിലും അനുകരിക്കാറുമുണ്ട്. കുറ്റകൃത്യങ്ങള്‍ക്കുള്ള (ഉദാ: കൊല, ബലാല്‍സംഗം, കൊള്ള) ഇസ്‌ലാമിന്റെ ശിക്ഷാമുറകളും അത് ഇല്ലാതാക്കാനുള്ള ധാര്‍മിക ശിക്ഷണമുറകളും അമുസ്‌ലിം ബുദ്ധിജീവികള് വളരെയേറെ ആദരപൂര്‍വം വിലമതിക്കാറുണ്ട്. ഇങ്ങനെയുള്ള ചുറ്റുപാടില് ശരിയായ രീതിയിലുള്ള ശരീഅത്ത് പാലനം ഫലത്തില് ഇസ്‌ലാമിലെ സര്‍വപ്രധാനമായ സത്യസാക്ഷ്യ (ശഹാദത്ത്)ത്തിന്റെ പ്രകാശനവും പ്രഘോഷണവുമായി മാറും. ഇസ്‌ലാമിന്റെ കുടുംബ നിയമങ്ങളെ ലംഘിക്കുന്നതും ദുരുപയോഗം ചെയ്യുന്നതും മുസ്‌ലിംകള് തന്നെ മുന്‍കൈയ്യെടുത്ത് ഫലപ്രദമായി തടയണം. ആഭ്യന്തര രംഗത്തെ തിരുത്തലുകല്‍ക്ക് മുസ്‌ലിംകള് ഇനിയും അമാന്തിക്കരുത്. ഒത്തൊരുമയോടെ തൃണമൂല വിതാനത്തില് അനാവശ്യ ബഹളകോലാഹലങ്ങള് ഒഴിവാക്കി പരിശ്രമിച്ചാല് അത് സമുദായത്തിനും നാടിനും ഒട്ടേറെ നന്മകള് നേടിത്തരും.\nഇസ്‌ലാമിലെ വ്യക്തി കുടുംബ നിയമങ്ങള് അതിന്റെ അടിസ്ഥാന ആദര്‍ശത്തിന്റെ മനോഹരമായ ആവിഷ്‌കാരമാണെന്ന് സമുദായം തിരിച്ചറിയണം. ഇസ്‌ലാമിക ചട്ടങ്ങളുടെ പ്രസക്തി, പ്രയോജനം, പ്രാധാന്യം തുടങ്ങിയവ സമുദായത്തെ ലിംഗ ഭേദമമന്യെ വിശദമായി പഠിപ്പിക്കണം. അപ്പോള് അന്തിമ വിശകലനത്തില് അത് സമുദായത്തിന്റെ കൂട്ടായ സത്യസാക്ഷ്യ നിര്‍വഹണമായി മാറുകയും ചെയ്യും.\nby ഡോ. ജാവേദ് ജമീല്\nby ഉമേഷ് കുമാര് റായ്\nby മുഹമ്മദ് മാലികി\nഇന്ത്യയിലെ അക്കാദമിക് ദുരന്തവും വിദ്യാര്‍ത്ഥി ആത്മഹത്യകളും\nby സിപോയ് സര്‍വേശ്വര് & ജോണ്‍സ് തോമസ്\n2019 രാഷ്ട്രീയ ഗെയിം: ബി.ജെ.പി വ്യാഖ്യാനങ്ങള് മാറ്റുന്നു\nനിത്യ ജീവിതത്തില് മാനസിക സമ്മര്‍ദ്ദം എങ്ങിനെ കുറക്കാം ?\nഇറാഖ് വിഭാഗീയ രാഷ്ട്രീയം ; ഒരു ഫ്ലാഷ്ബാക്\nമുസ്‌ലിം യുവാക്കളെ ഭീകരതയുടെ പേരില് വേട്ടയാടുമ്പോള്\nമതം മാറുക അല്ലെങ്കില് മരിക്കുക: മധ്യാഫ്രിക്കയിലെ മുസ്‌ലിം വംശഹത്യ


'തൊട്ടു തൊട്ടില്ല'; കരടിയുടെയും കുഞ്ഞുങ്ങളുടെയും തൊട്ടടുത്ത് പോയി; യുവതിയ്ക്ക് ഒരു വര്‍ഷത്തേക്ക് വിലക്ക് – News18 Malayalam\n'തൊട്ടു തൊട്ടില്ല'; കരടിയുടെയും കുഞ്ഞുങ്ങളുടെയും തൊട്ടടുത്ത് പോയി; യുവതിയ്ക്ക് ഒരു വര്‍ഷത്തേക്ക് വിലക്ക്\nഇപ്പോള് സമൂഹ മാധ്യമങ്ങളില് പ്രചരിക്കുന്നത് കരടിയുടേയും കരടികുഞ്ഞുങ്ങളുടേയും അടുത്തേക്ക് പോയതിന് ഒരു സ്തീയെ ജയിലിലടച്ച വാര്‍ത്തയാണ്\nLast Updated : October 10, 2021, 16:04 IST\nമൃഗശാലയിലും നാഷണല് പാര്‍ക്കുകളിലെല്ലാം പോയി മൃഗങ്ങളെ കാണുന്നത് കുട്ടികള്‍ക്കും മുതിര്‍ന്നവര്‍ക്കും ഒരു പോലെ കൗതുകമുണര്‍ത്തുന്ന കാര്യമാണ്. മൃഗങ്ങളെ അടുത്തേക്ക് പോകരുതെന്ന വിലക്കും അത്തരം പാര്‍ക്കുകളില് നമ്മള് കാണാറുണ്ട്. എന്നാല് ഇപ്പോള് സമൂഹ മാധ്യമങ്ങളില് പ്രചരിക്കുന്നത് കരടിയുടേയും കരടികുഞ്ഞുങ്ങളുടേയും അടുത്തേക്ക് പോയതിന് ഒരു സ്തീയെ ജയിലിലടച്ച വാര്‍ത്തയാണ്.\nയെല്ലോസ്റ്റോണ് നാഷണല് പാര്‍ക്കില് നടന്ന സംഭവത്തിന്റെ പേരിലാണ് ഇല്ലിനോയില് സ്വദേശിയായ സാമന്ത ഡെറിംഗ്‌സാമന്ത റെഡ്ഡിക്കെതിരെ കേസെടുത്. സാമന്ത കരടിയുടെയും കരടിക്കുഞ്ഞുങ്ങളുടെയും തൊട്ടടുത്തുപോവുകയും അവിടെനിന്നും മാറാന് വിസമ്മതിക്കുകയും ചെയ്തു. അതിന് അവര്‍ക്കെതിരെ കേസ് എടുത്ത് നാല് ദിവസത്തേക്ക് ജയിലിലടച്ചിരിക്കുകയാണ്. 100 യാര്‍ഡിനുള്ളില് വന്യജീവികളെ മനപ്പൂര്‍വ്വം വളരെ അടുത്ത് സമീപിക്കുകയും ഫോട്ടോ എടുക്കുകയും ചെയ്തു എന്ന കുറ്റം അവര് സമ്മതിക്കുകയും ചെയ്തു. മെയ് മാസത്തിലാണ് സംഭവം നടന്നത്.\nമറ്റ് സന്ദര്‍ശകര് അവരുടെ കാറുകളിലേക്ക് പിന്‍വാങ്ങുമ്പോള് ഡെറിംഗ് കരടിയുടെയും രണ്ട് കുഞ്ഞുങ്ങളുടെയും ഫോട്ടോകള് എടുക്കുന്നതായി ഒരു വീഡിയോയില് കാണുന്നത്. കരടി അവളുടെ പെരുമാറ്റത്തില് അസ്വസ്ഥമാവുകയുമുണ്ട്. വിശാലമായ യെല്ലോസ്റ്റോണ് ദേശീയോദ്യാനത്തിലേക്കുള്ള സന്ദര്‍ശകര്‍ക്ക് കരടിയുടെ 100 യാര്‍ഡിനുള്ളില് കയറുന്നതിനോ കരടിയ്ക്ക് ഭക്ഷണം നല്‍കുന്നതിനോ ചിത്രമെടുക്കാന് അതിനെ സമീപിക്കുന്നതിനോ അനുവാദമില്ല.\nഎന്നാല് ഈ പ്രവൃത്തി ചെയ്ത സാമന്തയ്ക്ക് ജയില് ശിക്ഷയ്ക്ക് പുറമേ, 1,000 ഡോളര് പിഴയും 1,000 ഡോളര് കമ്മ്യൂണിറ്റി സര്‍വീസ് പേയ്മെന്റും വന്യജീവി സംരക്ഷണ ഫണ്ടിലേക്ക് നല്‍കാനും ഉത്തരവിട്ടതായി യുഎസ് നീതിന്യായ വകുപ്പ് അറിയിച്ചു. വ്യോമിംഗ്, ഐഡഹോ, മൊണ്ടാന എന്നിവിടങ്ങളില് വ്യാപിച്ചുകിടക്കുന്ന യെല്ലോസ്റ്റോണില് നിന്നും അവളെ ഒരു വര്‍ഷത്തേക്ക് വിലക്കിയിട്ടുമുണ്ട്.\n'യെല്ലോസ്‌റ്റോണ് ഒരു മൃഗശാല അല്ലായെന്നും നാഷണല് പാര്‍ക്കാണെന്നും, അതിനാല് മൃഗങ്ങള് എപ്പോള് എങ്ങനെ അടുത്ത് വരും\nഎങ്ങനെ പ്രതികരിക്കും എന്ന് പറയാനാവില്ലെന്നും യുഎസ് അറ്റോര്‍ണി ബോബ് മുറേ പറഞ്ഞു. കുഞ്ഞുങ്ങളുള്ള കരടിയുടെ അടുത്ത് പോകുന്നത് അങ്ങേയറ്റത്തെ വിഡ്ഢിത്തമാണെന്നും ഡെറിംഗ് ചെയ്തത് ക്രിമിനല് കുറ്റമാണെന്നും അദ്ദേഹം കൂട്ടിച്ചേര്‍ത്തു.\nഗ്രിസ്ലി കരടികള് സാധാരണയായി ആളുകളുമായുള്ള ഇടപെടല് ഒഴിവാക്കുന്നവയാണ്. എന്നിരുന്നാലും ഭക്ഷണം ലഭ്യമാണെങ്കിലോ ഭീഷണി ഉണ്ടെന്ന് തോന്നുകയാണെങ്കിലോ, പ്രത്യേകിച്ച് കുഞ്ഞുങ്ങളുമായി പോകുമ്പോള് മാത്രമാണ് അവ മനുഷ്യരുടെ അടുത്തേക്ക് വരുന്നത്. മില്ല്യണ് കണക്കിന് സന്ദര്‍ശകരെത്തുന്ന ഇടമാണ് യെല്ലോസ്റ്റോണ് നാഷണല് പാര്‍ക്ക്.\nFirst published: October 10, 2021, 16:04 IST\nsocial mediaviral post


ഗെയ്ല് പുറത്തായത് ഫ്രീ ഹിറ്റ് ലഭിക്കേണ്ട പന്തില്; ലോകകപ്പില് പുതിയ വിവാദം | Chris Gayle| Mitchell Starc| icc World Cup 2019\nഗെയ്ല് പുറത്തായത് ഫ്രീ ഹിറ്റ് ലഭിക്കേണ്ട പന്തില്; ലോകകപ്പില് പുതിയ വിവാദം\nJun 6, 2019, 09:48 PM IST\nഇതിനു പിന്നാലെയാണ് നാലാം പന്തിന്റെ റീപ്ലേ കാണിക്കുന്നത്. ഇത് നോബോളാണെന്ന് വ്യക്തമായിരുന്നു.\nനോട്ടിങ്ഹാം: ക്രിക്കറ്റില് അമ്പയറിങ് പിഴവുകള്‍ക്ക് നമ്മള് പലപ്പോഴും സാക്ഷികളായിട്ടുണ്ട്. വീഡിയോ സംവിധാനങ്ങളുടെയും ഡി.ആര്.എസ് സംവിധാനങ്ങളുടെയും വരവോടെ ഇത് ഒരു പരിധിവരെ കുറയ്ക്കാനും സാധിച്ചിട്ടുണ്ട്. എന്നാല് ഇതിന് പൂര്‍ണമായും പരിഹാരം കാണാന് സാധിച്ചിട്ടില്ലെന്ന് തെളിയിക്കുകയാണ് ലോകകപ്പില് വ്യാഴാഴ്ച നടന്ന ഓസ്‌ട്രേലിയ - വെസ്റ്റിന്‍ഡീസ് മത്സരം.\nമത്സരത്തിനിടെ വിന്‍ഡീസ് താരം ക്രിസ് ഗെയ്‌ലിന്റെ പുറത്താകലാണ് വിവാദമായത്. മിച്ചല് സ്റ്റാര്‍ക്ക് എറിഞ്ഞ അഞ്ചാം ഓവറിന്റെ അഞ്ചാം പന്തിലാണ് ഗെയ്ല് വിക്കറ്റിന് മുന്നില് കുടുങ്ങി പുറത്താകുന്നത്. എന്നാല് അതേ ഓവറില് സ്റ്റാര്‍ക്ക് എറിഞ്ഞ നാലാം പന്ത് ഫ്രണ്ട് ഫൂട്ട് നോബോളായിരുന്നു. അമ്പയര് ഇക്കാര്യം ശ്രദ്ധിച്ചില്ല.\nഎല്.ബി.ഡബ്ല്യൂ അപ്പീല് ഗെയ്ല് റിവ്യൂ ചെയ്തിരുന്നു. എന്നാല് തീരുമാനം പരിശോധിച്ച മൂന്നാം അമ്പയര് ഔട്ട് വിധിക്കുകയും ചെയ്തു. ഇതിനു പിന്നാലെയാണ് നാലാം പന്തിന്റെ റീപ്ലേ കാണിക്കുന്നത്. ഇത് നോബോളാണെന്ന് വ്യക്തമായിരുന്നു. ശരിക്കും ഫ്രീ ഹിറ്റ് ലഭിക്കേണ്ട പന്തിലാണ് ഗെയ്ല് പുറത്തായത്. ഇതോടെ സംഭവം വിവാദമാകുകയായിരുന്നു.\nട്വിറ്ററില് പലരും ഇക്കാര്യം ചൂണ്ടിക്കാട്ടി രംഗത്തെത്തിയിട്ടുണ്ട്. 17 പന്തില് നിന്ന് 21 റണ്‍സെടുത്താണ് ഗെയ്ല് പുറത്തായത്.\nContent Highlights: umpiring trolled as ball before chris gayle was out was no ball\nAtrocious umpiring: Chris Gayle given out on ‘free hit’ ball\nNottingham: Cricket legend Michael Holding has slammed the match officials for their ..


‘എയ്ഡഡ് സ്‌കൂള് അധ്യാപകര് മത്സരിക്കേണ്ടതില്ല’; ഉത്തരവിറക്കി ഹൈക്കോടതി\n‘എയ്ഡഡ് സ്‌കൂള് അധ്യാപകര് മത്സരിക്കേണ്ടതില്ല’; ഉത്തരവിറക്കി ഹൈക്കോടതി\nകൊച്ചി: ഇനിമുതല് എയ്ഡഡ് സ്‌കൂള് അധ്യപകര് തെരഞ്ഞടുപ്പുകളില് മത്സരിക്കേണ്ടതില്ലെന്ന് ഹൈക്കോടതി ഉത്തരവ്. അധ്യപകര് മത്സരിക്കുന്നത് വിദ്യാഭ്യാസ അവകാശ ചട്ടത്തിന് വിരുദ്ധമാണെന്ന് ചൂണ്ടിക്കാട്ടിയാണ് അധ്യപകര്‍ക്ക് മത്സരിക്കാമെന്ന ചട്ടം റദ്ദാക്കിക്കൊണ്ട് കോടതി ഉത്തരവിറക്കിയിരിക്കുന്നത്. ചീഫ് ജസ്റ്റീസ് അധ്യക്ഷനായ ഡിവിഷന് ബെഞ്ചാണ് കേസ് പരിഗണിച്ചത്. പത്ത് വര്‍ഷമായി ഹൈക്കോടതിയുടെ പരിഗണനയില് ഇരിക്കുന്ന വിഷയത്തിലാണ് ഇപ്പോള് ഉത്തരവിറക്കിയിരിക്കുന്നത്. സര്‍ക്കാര് അധ്യപകരല്ലാത്തവര്‍ക്ക് മത്സരിക്കാമെന്ന നിയമസഭ ചട്ടത്തിലുള്ള ഉപവകുപ്പ് കോടതി പൂര്‍ണ്ണമായും റദ്ദാക്കി. 1951ലെ ചട്ടത്തിലാണ് ഇപ്പോള് മാറ്റം വരുത്തിയിരിക്കുന്നത്. ഈ ഉത്തരവ് പ്രകാരം ഇനിമുതല് […]\nകൊച്ചി: ഇനിമുതല് എയ്ഡഡ് സ്‌കൂള് അധ്യപകര് തെരഞ്ഞടുപ്പുകളില് മത്സരിക്കേണ്ടതില്ലെന്ന് ഹൈക്കോടതി ഉത്തരവ്. അധ്യപകര് മത്സരിക്കുന്നത് വിദ്യാഭ്യാസ അവകാശ ചട്ടത്തിന് വിരുദ്ധമാണെന്ന് ചൂണ്ടിക്കാട്ടിയാണ് അധ്യപകര്‍ക്ക് മത്സരിക്കാമെന്ന ചട്ടം റദ്ദാക്കിക്കൊണ്ട് കോടതി ഉത്തരവിറക്കിയിരിക്കുന്നത്.\nചീഫ് ജസ്റ്റീസ് അധ്യക്ഷനായ ഡിവിഷന് ബെഞ്ചാണ് കേസ് പരിഗണിച്ചത്. പത്ത് വര്‍ഷമായി ഹൈക്കോടതിയുടെ പരിഗണനയില് ഇരിക്കുന്ന വിഷയത്തിലാണ് ഇപ്പോള് ഉത്തരവിറക്കിയിരിക്കുന്നത്.\nസര്‍ക്കാര് അധ്യപകരല്ലാത്തവര്‍ക്ക് മത്സരിക്കാമെന്ന നിയമസഭ ചട്ടത്തിലുള്ള ഉപവകുപ്പ് കോടതി പൂര്‍ണ്ണമായും റദ്ദാക്കി. 1951ലെ ചട്ടത്തിലാണ് ഇപ്പോള് മാറ്റം വരുത്തിയിരിക്കുന്നത്.\nഈ ഉത്തരവ് പ്രകാരം ഇനിമുതല് അധ്യാപകര്‍ക്ക് തദ്ദേശ തെരഞ്ഞെടുപ്പിലോ, നിയമസഭ തെരഞ്ഞെടുപ്പിലോ മത്സരിക്കാന് സാധിക്കില്ല. അതേസമയം നേരത്തെ ജനപ്രതിനിധികളായി തെരഞ്ഞെടുക്കപ്പെട്ട അധ്യാപകര്‍ക്ക് ഉത്തരവ് ബാധകമല്ലെന്നും കോടതി വ്യക്തമാക്കി.


ബി.ആർ ആക്ട് ഓര്‍ഡിനന്‍സ് കോടികളുടെ സഹകരണ നിക്ഷേപത്തില് കണ്ണ് വെച്ചെന്ന് കോലിയക്കോട് എന്. കൃഷ്ണന്‍നായര്. – MoonamVazhi – Entire Cooperative News Online\nHome News and Events ബി.ആർ ആക്ട് ഓര്‍ഡിനന്‍സ് കോടികളുടെ സഹകരണ നിക്ഷേപത്തില് കണ്ണ് വെച്ചെന്ന് കോലിയക്കോട് എന്. കൃഷ്ണന്‍നായര്.\nബി.ആർ ആക്ട് ഓര്‍ഡിനന്‍സ് കോടികളുടെ സഹകരണ നിക്ഷേപത്തില് കണ്ണ് വെച്ചെന്ന് കോലിയക്കോട് എന്. കൃഷ്ണന്‍നായര്.\nബി.ആർ ആക്ട് ഓര്‍ഡിനന്‍സ് കോടികളുടെ സഹകരണ നിക്ഷേപത്തില് കണ്ണ് വെച്ചെന്ന് കോലിയക്കോട് എന്. കൃഷ്ണന്‍നായര് പറഞ്ഞു.ആർ.ബി. ഐ യുടെ കരുതല്‍ധനം തട്ടിയെടുത്തതുപോലെ സഹകരണ ബാങ്കുകളിലെ കോടികളുടെ നിക്ഷേപം തട്ടിയെടുക്കാനാണ് കേന്ദ്ര സര്‍ക്കാര് ബാങ്കിംഗ് റെഗുലേഷന് നിയമഭേദഗതി കൊണ്ടു വന്നതെന്ന് സംസ്ഥാന സഹകരണ യൂണിയന് അഡ്മിനിസ്‌ട്രേറ്റീവ് കമ്മിറ്റി കണ്‍വീനര് കോലിയക്കോട് എന്. കൃഷ്ണന് നായര് പറഞ്ഞു.സഹകരണ ബാങ്കുകളിലെ നിക്ഷേപം കേന്ദ്രത്തിന്\nതോന്നും പടി ഉപയോഗിക്കാനാവുന്നതോടെസഹകരണ മേഖലയിലും കോര്‍പ്പറേറ്റുകള് പിടിമുറുക്കും. രാജ്യത്തെ അര്‍ബന് ബാങ്കുകളിലായി 4.5 ലക്ഷം കോടിയുടെ നിക്ഷേപം ഉണ്ട്.സംസ്ഥാനങ്ങളോട് ആലോചിക്കാതെ സാമ്പത്തിക ലക്ഷ്യം മാത്രം മുന്നില് കണ്ട് കേന്ദ്രസർക്കാർ എടുത്ത തീരുമാനം ഭരണഘടനാ വിരുദ്ധവും ഫെഡറല് സംവിധാനങ്ങള്‍ക്ക്് എതിരുമാണന്നും അദ്ദേഹം ആരോപിച്ചു.\nരാജ്യത്തെ പ്രാഥമിക കാര്‍ഷിക സഹകരണ സംഘങ്ങള്‍ക്ക് കൂടി കെണി ഒരുക്കിയിരിക്കുകയാണ് കേന്ദ്ര സര്‍ക്കാര്. ബാങ്കിംഗ് ലൈസന്‍സ് ഇല്ലാതെ ‘ബാങ്ക് ‘ എന്ന പേര് ഉപയോഗിക്കാന് പാടില്ലന്നാണ് പുതിയ നിയമഭേദഗതിയില് പറയുന്നത്.കേരളത്തിലെ 1625ലധികം വരുന്ന പ്രാഥമിക കാര്‍ഷിക സഹകരണ സംഘങ്ങളെ തകര്‍ക്കനാണ് കേന്ദ്രം ഇതിലൂടെ ശ്രമിക്കുന്നതെന്നും കോലിയക്കോട് കുറ്റപ്പെടുത്തി.കൂടാതെ കോടികളുടെ നിക്ഷേപം ഉള്ള സഹകരണ സ്ഥാപനങ്ങള് ചെക്ക് ഉപയോഗിക്കുന്നതിനെയും പുതിയ ഓര്‍ഡിനന്‍സിലൂടെ കേന്ദ്രം വിലക്കുന്നു. കേരളത്തിന്റെ സാമ്പത്തിക നട്ടെല്ലായ സഹകരണമേഖലയെ തകര്‍ക്കാനുള്ള തീരുമാനത്തില് നിന്നും കേന്ദ്ര സര്‍ക്കാര് പിന്‍മാറണമെന്നും സഹകരണ വിരുദ്ധ ഓര്‍ഡിനന്‍സ് പിന്‍വലിക്കണമെന്നും അദ്ദേഹം ആവിശ്യപ്പെട്ടു.\nTags: BR Act 2020, Co.op dept, Koliyakkod N krishnan nair, Moonamvazhi\nമുകുന്ദപുരം സർക്കിൾ സഹകരണ യൂണിയന്റെ കൃഷികുലം പദ്ധതിക്ക് തുടക്കമായി.\nഒറ്റപ്പാലം കോ.ഓപ്പറേറ്റീവ് അർബൻ ബാങ്കിൽ നിക്ഷേപം 500 കോടി രൂപയിലെത്തി.


Kraisthava Ezhuthupura | ലേഖനം:ദൈവവേലയിൽ വർദ്ധിച്ചു വരാം കളങ്കപ്പെടാതെ | ഷാജി ആലുവിള\nലേഖനം:ദൈവവേലയിൽ വർദ്ധിച്ചു വരാം കളങ്കപ്പെടാതെ | ഷാജി ആലുവിള\nഅനുകരണം അല്ല അനുഭവം ആണ് വിശ്വാസ ജീവിതം എന്നാണല്ലോ നാം പറയുന്നതും യാഥാർഥ്യവും. അങ്ങനെ എങ്കിൽ അഭംഗി ആയ ഒരു വേഷവും സുവിശേഷ വേലയിൽ നാം കെട്ടരുത്. കള്ളന്മാരും, അധാർമ്മികരും, തട്ടിപ്പുകാരും, വെട്ടിപ്പുകാരും കുടിയേറി പാർക്കുന്ന വിളനിലമായി നമ്മുടെ സമൂഹം മാറുമ്പോൾ പിൻ തലമുറയോട് നമ്മൾ എന്തു പറയും.\nLast updated Sep 30, 2019 308\nദൈവ വേലയുടെ മഹത്വം എന്താണ്? ഈ ചോദ്യത്തിന് ഉത്തരം സ്വയംകണ്ടെത്തണ്ടതാണ്. “നീ അധമമായത് ഒഴിച്ച് ഉത്തമം ആയത് പ്രസ്താവിച്ചാൽ നീ എന്റെ വായ് പോലെ ആകും”. ദൈവമക്കൾ ദൈവത്തിന്റെ വായാണ്, സ്വർഗ്ഗത്തിന്റെ ആധികാരിക വാക്താക്കൾ ആണ്. അതിനാൽ അവർ അജയ്യരാണ്, അന്തിമ വിജയം അവരുടേതാണ്. ലോകത്തിനുവേണ്ടി സ്വന്ത പുത്രനിലൂടെ പിതാവായ ദൈവം സാധിപ്പിച്ച നിരപ്പിൽ വചനം ഭരമേൽപ്പിക്കപ്പെട്ടിരിക്കുന്നവർ അതു കൈകാര്യം ചെയ്യുമ്പോൾ അവർ ക്രിസ്തുവിനുവേണ്ടി ക്രിസ്തുവിനു പകരം ജനത്തോട് സംസാരിക്കുകയാണ്. ദൈവമക്കളുടെയും ശുശ്രൂഷകരുടെയും പദവിയും ഉത്തരവാദിത്വ വും വളരെ നിസ്തുല്യമത്രേ. അത് അറിഞ്ഞു വേണം നമ്മുടെ ഒരോ നീക്കങ്ങളും. നെഞ്ചിടിപ്പിനും, നിരാശക്കും, വിമർശനത്തിനും കാരണമാകുന്ന തിക്താനുഭവങ്ങൾ, മാറാതെ അനുഭവിക്കേണ്ടി വരുന്ന ദുർഘട സന്ധികൾ, ഇവയൊക്കെ ശുശ്രൂഷയിൽ ധാരാളം ഉണ്ട്.\nഇന്നല്ലെങ്കിൽ നാളെ ഒളിഞ്ഞും തെളിഞ്ഞും നേർക്കു നേർ ശത്രുക്കൾ ആകുന്നവരാണ് മനുഷ്യർ. അതേ ചേതോവികാരം കൈവിട്ടില്ലാത്തവരാണ് മിക്ക വിശ്വാസികളും. തെറ്റുകാരയി കാണുന്നവരെ ആലയത്തിലെ സാക്ഷ്യത്തിലും, പ്രസംഗത്തിലും കുറ്റപ്പെടുത്തി ഇല്ലായ്മ ചെയ്യുന്നത് അവരുടെ ആത്മീയ മുന്നേറ്റത്തെ തളർത്തി കളയും. കുരങ്ങിന്റെ വാലിൽ തീ കത്തിച്ച് ഗോതമ്പ് വയലിൽ ശിംശോൻ വിട്ടതുപോലെ ചില വാർത്തകൾ സൃഷ്ടിക്കപ്പെടുന്ന സാഹചര്യങ്ങൾ നാം ഉപേക്ഷിക്കണം. വേദികൾ നോക്കി വേണം നാം സന്ദർഭങ്ങൾ ഉപയോഗിക്കുവാൻ. ” ഒരു കാര്യം മിനയുമ്പോൾ പലരോട് നിനയണം” എന്നുള്ളത് മറക്കരുത്. പൊതുവിൽ ചെയ്യുന്ന ഒരു കാര്യം മറ്റുള്ളവരാൽ വിമർശിക്കപ്പെടുമോ എന്ന് പല പ്രാവശ്യം ആലോചിച്ചു വേണം ചെയ്യുവാൻ. പ്രത്യേകിച്ചു യൗവ്വനക്കാർ അനുഭവസ്ഥരുമായി ആലോചിച്ചു കാര്യങ്ങളിൽ ഇടപെട്ടാൽ ഏറെ കുറെ സാമൂഹിക അക്രമങ്ങളിൽ നിന്നു ഒഴിഞ്ഞു മാറാം.\nതിരുത്തലിന് വേണ്ടി ഒരാൾ ചൂണ്ടിക്കാണിക്കുന്നത് ഏറ്റെടുക്കണം. അതിന്റെ പിന്നിലുള്ള ഉദ്ദേശ ശുദ്ധിയിൽ ക്രിയാത്മകമായ വിമർശനങ്ങൾ നല്ലതാണ്. നമ്മളെ വീക്ഷിക്കുന്ന വായിക്കുന്ന വലിയ ഒരു സമൂഹം ആണ് നമ്മുടെ ചുറ്റുമുള്ളത്. ഒരാൾക്ക് നല്ലതു എന്നു തോന്നുന്നത് അനേകർക്ക് നല്ലതാക്കണം എന്നില്ല. അനുകരണം അല്ല അനുഭവം ആണ് വിശ്വാസ ജീവിതം എന്നാണല്ലോ നാം പറയുന്നതും യാഥാർഥ്യവും. അങ്ങനെ എങ്കിൽ അഭംഗി ആയ ഒരു വേഷവും സുവിശേഷ വേലയിൽ നാം കെട്ടരുത്. കള്ളന്മാരും, അധാർമ്മികരും, തട്ടിപ്പുകാരും, വെട്ടിപ്പുകാരും കുടിയേറി പാർക്കുന്ന വിളനിലമായി നമ്മുടെ സമൂഹം മാറുമ്പോൾ പിൻ തലമുറയോട് നമ്മൾ എന്തു പറയും. ഭൗതീകത്തിന്റെ അസൂയാർഹമായ മുന്നേറ്റവും, ആത്മീയതയോടുള്ള വ്യക്തമായ വിരസതയും മുഖമുദ്രയായുളള്ള ഏദൻകാലം, സത്യ ശുശ്രൂഷകർക്ക് അശേഷം യോജിച്ചതല്ല. ലോകമയത്വത്തിന്റെയും, അനാത്മികതയുടെയും അതിപ്രസരം നിഴലിച്ചുനിൽക്കുന്ന പശ്ചാത്തലത്തിൽ ശുശ്രൂഷ നിർവിഘ്‌നം നിർവ്വഹിക്കേണം. പ്രത്യേകിച്ചു സഹകാരികളാൽ എപ്പോഴും വിമർശന സന്ദർഭം ഉണ്ടാകുമെന്നും ഓർത്തു നന്നായി നാം ശ്രദ്ധിക്കയും വേണം. പൊതു ജന ചിന്താധാരയിൽ നിന്ന് ഒഴിഞ്ഞു നിന്നുകൊണ്ട് ദൈവത്തോട് അടുത്തുനിൽക്കുന്നവർ ആയിരിക്കണം നാം. വിമർശനങ്ങളും അഭിപ്രായങ്ങളും ആരുടെയും വിശ്വാസ ജീവിതത്തെ താറു മാറാക്കരുത്. ഏകന്റെ പ്രവർത്തിയാൽ മറ്റാരെയും തകർക്കുന്നതായിരിക്കരുത് അഭിപ്രായങ്ങൾ. സ്വാതിന്ത്രൃം ഉപയോഗിക്കുന്നത് ബലഹീനരെ ഒരു രീതിയിലും ഹനിക്കുന്ന രീതിയിൽ ആകരുത് എന്ന് പൗലോസ് ശ്ലീഹ കോരിന്തു സഭയെ ഓർമ്മിപ്പിക്കുന്നു.(1 കോരി. 8: 9) മാനവികതയുടെ അപ്പോസ്ത്തോലന്മാരായി നാം മാറണം. ക്ഷമിക്കുന്നവരും തിരുത്തുന്നവരും കൈതാങ്ങുന്നവരുമായി നാം തീർന്നാൽ ധാർമിക ബോധം പകർത്തിക്കൊടുക്കുവാൻ സാധിക്കും.\nധാർമ്മിക മൂല്യങ്ങൾക്കു വേണ്ടി നിലനിൽക്കുന്ന മാധ്യമങ്ങൾ ജനാധിപത്യത്തിന്റെ നാലാം തൂണാണ്. ജനങ്ങളുടെ പക്ഷത്ത് നിന്ന് സംസാരിക്കുന്നതാണ് മാധ്യമം. നീതിയുടെ , പരിവർത്തനത്തിന്റെ, ജീവന്റെ ശബ്ദം ഉയർത്തുന്നവരാണ് മാധ്യമങ്ങൾ. അതു മനസിലാക്കി വേണം ആത്മീയർ മുന്നേറേണ്ടത്.\nആദർശങ്ങൾക്ക് സ്ഥാനം നൽകാത്ത വല്ലാത്ത തലമുറയുടെ മദ്ധ്യേ ആണ് ശുശ്രൂഷകരായ നമ്മൾ ആയിരിക്കുന്നത്. താൽക്കാലിക ലാഭത്തിനും പെരുമക്കും വേണ്ടി ജീവിത മൂല്യങ്ങൾ വലിച്ചെറിഞ്ഞ്, വിലകുറഞ്ഞ കാര്യങ്ങൾക്ക് പിമ്പേ ത്വരിതഗമനം ചെയ്യരുത്. ആത്മീയരെന്നു പറയുന്ന പലരും ജനശ്രദ്ധ പിടിച്ചുപറ്റി സ്ഥാനമാനം നിലനിർത്താൻ തന്ത്രപ്പെടുന്നത് വേദനാ ജനകമാണ്. സമൂഹം ഒഴുകി നീങ്ങുന്ന നേടും ചാലിൽ നിന്നു മാറി ആത്മീയ ദർശനത്തിൽ നിലനിൽക്കുന്നത് ഒഴുക്കിനെതിരെ നീന്തുന്നതിലും ദുഷ്കരമായി തീർന്നിരിക്കുന്നു. പിതാക്കൻമ്മാർ നൂറ്റാണ്ടായി നേടി എടുത്ത ആത്മീയ പൈതൃകം കാത്തുസൂക്ഷികണ്ടത് നമ്മുടെ ഉത്തരവാദിത്വം ആണ്. കാലചക്രങ്ങൾക്ക് മാറ്റം വരാം എന്നാൽ ദൈവ വചനത്തിന് മാറ്റം വരുത്തരുത്. പ്രിയരേ നമ്മുടെ ശുശ്രൂഷയിലും ആത്മീയ ജീവിതത്തിലും പരസ്പരം കൈതാങ്ങുന്നവരും, സ്നേഹത്തിലുള്ള തിരുത്തലുകളും പരസ്പരം പങ്കുവെച്ചാൽ ആരും വേദനിക്കില്ല.\nജീവിത ദർശനത്തിൽ പൗലോസ് ഉറച്ചുനിന്നു. ലക്ഷ്യബോധത്തിൽ താൻ ഏകാഗ്രചിത്തൻ ആയിരുന്നു. ജീവിതന്ത്യത്തോട് അടുക്കുംന്തോറും ആദർശ സ്ഥിരത പൂർവ്വാധികം ശക്തിപ്പെട്ടു. ഒടുവിൽ താൻ ഇങ്ങനെ പറഞ്ഞു ശുശ്രൂഷ തികച്ചു.” ഞാൻ നല്ല പോർ പൊരുതു, വിശ്വാസം കാത്തു, ഓട്ടം തികച്ചു. ഇനി നീതിയുടെ കിരീടം എനിക്കായി വെച്ചിരിക്കുന്നു.” നമുക്കും ഒടുക്കത്തെ നാളിൽ അങ്ങനെ പറയുവാൻ ഇടയാകട്ടെ. സുവിശേഷത്തിനും ശുശ്രൂഷക്കും ഭംഗം വരാതെ നമുക്കും ഓടി ശുശ്രൂഷ തികക്കാം.\nArticle: Farewell Mate


ഷാരൂഖാന്റെ ചിത്രത്തിനായി ആരാധകർ കാത്തിരിക്കുന്നു; ഒരു വർഷത്തെ ഇടവേളയ്ക്ക് ശേഷം - Samanwayam\nHome Entertainment Movies ഷാരൂഖാന്റെ ചിത്രത്തിനായി ആരാധകർ കാത്തിരിക്കുന്നു; ഒരു വർഷത്തെ ഇടവേളയ്ക്ക് ശേഷം\nഷാരൂഖ് ഖാന്റെ ചിത്രത്തിന് തയ്യാറെടുക്കുന്നു. ചിത്രങ്ങൾ തിയ്യേറ്ററുകളിലെത്തിയിട്ട് ഒരു വർഷം പിന്നിടുന്നു. ആനന്ദ് എല് റായ് സംവിധാനം ചെയ്ത സീറോയാണ് ഷാരൂഖിന്റെതായി റിലീസ് ചെയ്ത അവസാന ചിത്രം. സീറോയും അതിന് മുമ്പ് റിലീസ് ചെയ്ത ഷാരൂഖ് ചിത്രങ്ങളും വേണ്ടത്ര വിജയം നേടിയിരുന്നില്ല. അതിനെ തുടര്‍ന്നാണ് സൂപ്പര്‍സ്റ്റാര് പുതിയ തിരക്കഥകള്‍ക്ക് വേണ്ടി കാത്തിരിപ്പ് ആരംഭിച്ചത്.\nഇടവേളയ്ക്ക് ശേഷം ഷാരൂഖ് ചെയ്യാന് പോവുന്ന ചിത്രം ഏതെന്ന കാത്തിരിപ്പിലാണ് ആരാധകർ. എന്നാല് കാത്തിരിപ്പ് അവസാനിപ്പിക്കാനുള്ള സമയമായെന്ന് കരുതുന്നു.\nഷാരൂഖ് ഖാന് സംവിധായകന് രാജ്കുമാര് ഹിറാനിയുമായി ഒരുമിക്കുന്നു എന്നാണ് പുതിയ റിപ്പോര്‍ട്ട്. ഇരുവരും ഒന്നിക്കുന്ന സോഷ്യല്-ഡ്രാമ ഈ വര്‍ഷം ഒക്ടോബര് അവസാനത്തോടെ ആരംഭിക്കും. ചിത്രീകരണം വൈകിക്കില്ലെന്നാണ് അറിയുന്നത്.\nPrevious articleനടി ഉഷാറാണി ഇനി ഒരു ഓർമ്മ; ബാലതാരമായി സിനിമാരംഗത്തെത്തി\nNext articleമുഖ്യമന്ത്രി പിണറായി വിജയൻ നയം വ്യക്തമാക്കണം; പ്രതിപക്ഷത്തെ ആക്ഷേപിക്കാൻ മാത്രമായി കാണരുത്. നാറിയ പദപ്രയോഗങ്ങൾ ഒഴിവാക്കണം\nപ്രതീക്ഷവെച്ച് ഐ.എസ്ആര്.ഒ ; ലാന്‍ഡര് പൂര്‍ണ്ണമായും തകര്‍ന്നിട്ടില്ല\nനോട്ട് അച്ചടിക്കാന് മറ്റൊരു റിസര്‍വ് ബാങ്ക് കൂടി...\nകാലിക്കറ്റ് സര്‍വകലാശാലയില് അദ്ധ്യാപകരുടെ പീഡനമെന്ന് വിദ്യാര്‍ഥികള്\nUpdated on March 7, 2021 12:43 pm


സ്നേഹസീമ – 14 - Sathyadeepam\n|^| Home -> Novel -> Novel -> സ്നേഹസീമ – 14\nസൈലന്‍റ് മോഡില് മനുവിന്‍റെ മൊബൈല് നിര്‍ത്തലില്ലാതെ മുഴങ്ങിക്കൊണ്ടിരുന്നു. സ്ക്രീനില് നിമിഷയുടെ മുഖവും പേരും തെളിഞ്ഞുവന്നു. മനു ആ മൊബൈലിലേക്ക് നോക്കിയിരുന്നു. എന്നിട്ടും അതെടുക്കാന് അവന് തോന്നിയില്ല.\nആരാ… കുറേ നേരമായല്ലോ വിളിക്കുന്നു… സഹപ്രവര്‍ത്തകനായ ഗോകുല് മനുവിനോട് ചോദിച്ചു.\nനിമിഷയാ… നെടുവീര്‍പ്പോടെ മനു പറഞ്ഞു. ഗോകുല് അവന്‍റെ മുഖത്തേക്ക് സഹതാപത്തോടെ നോക്കി. ഏതാനും മാസങ്ങള്‍ക്ക് മുമ്പുവരെ നിമിഷയുടെ കോള് വരുമ്പോള് അവന്‍റെ മുഖത്തെ സന്തോഷവും അടക്കി പിടിച്ച് തിടുക്കത്തിലുള്ള സംസാരവുമാണ് അവന്‍റെ ഓര്‍മ്മയില് വന്നത്. പക്ഷേ ഇപ്പോള്…\nനിനക്ക് എന്തെങ്കിലും ഒന്ന് പറഞ്ഞിട്ട് ഫോണ് വച്ചുകൂടേ? ഗോകുല് അഭിപ്രായപ്പെട്ടു.\nഎന്തു പറയാന്… എനിക്കൊന്നും പറയാനില്ല. മനു നെടുവീര്‍പ്പോടെ പറഞ്ഞു. ആവര്‍ത്തിച്ചു മടുത്ത് മൊബൈല് നിശ്ശബ്ദമായപ്പോള് അവന് അത് സ്വിച്ചോഫ് ചെയ്തു.\nഓഫീസ് സമയം കഴിഞ്ഞ് റൂമിലെത്തിയതിന് ശേഷമാണ് മനു മൊബൈല് ഓണ് ചെയ്തത്. വാട്സാപ്പില് നിമിഷയുടെ വോയ്സ് മെസേജുകള്. പരിഭവവും പരാതികളും സങ്കടങ്ങളും കരച്ചിലുകളുമായിരുന്നു അവയിലെല്ലാം.\nനിനക്കെന്നെ വേണ്ടാതായോ… അതായിരുന്നു നിമിഷയുടെ സങ്കടത്തോടെയുള്ള ഒരു ചോദ്യം.\nആ ചോദ്യം വീണ് മനുവിന്‍റെ നെഞ്ച് പൊള്ളി. വേണ്ടാതാകുക. നിമിഷയെ എങ്ങനെ വേണ്ടെന്ന് വയ്ക്കും? പക്ഷേ ഈ അവസ്ഥയില് അവളെ കാണുകയെന്നത് അവന് അത്രമേല് ഹൃദയഭേദകമായിരുന്നു. നാട്ടിലേക്ക് പോകാന് തന്നെ അവന് മനസ്സ് തോന്നിയില്ല. ഇതിനകം പലതവണ നാട്ടില് പോയി. നിമിഷയെ ചെന്നുകാണുകയും ചെയ്തിരുന്നു. അപ്പോഴെല്ലാം നിമിഷ കരഞ്ഞു, അവളെ ആശ്വസിപ്പിക്കാന് വാക്കുകളില്ലാതെ കണ്ണ് നിറഞ്ഞ് അരികില് ഇരിക്കാന് മാത്രമേ മനുവിനും കഴിഞ്ഞുള്ളൂ. മറ്റുള്ളവരുടെ നിസ്സഹായതയുടെയും സങ്കടങ്ങളുടെയും മുമ്പില് മനുവിന് ഒരിക്കലും വാക്കുകള് ഉണ്ടായിരുന്നില്ല. അതിനെക്കാളേറെ അവനെ നിസ്സഹായനും അസ്വസ്ഥനുമാക്കിയത് നിമിഷയുടെ അവസ്ഥയും ആ മുറിയുമായിരുന്നു. അവിടെയെങ്ങും സുഖകരമല്ലാത്ത ഗന്ധമാണ് മനുവിന് അനുഭവിക്കാന് കഴിഞ്ഞത്. അപ്പോള് വീണ്ടും നിമിഷയുടെ ഫോണ് വന്നു. എടുക്കണോ വേണ്ടയോ എന്ന് സംശയിച്ച് ഒടുവില് അറ്റന്‍റ് ചെയ്യാന് തന്നെ മനു തീരുമാനിച്ചു.\nനീയെന്താ ഫോണെടുക്കാതിരുന്നത്? നിമിഷ അലറുന്നതുപോലെ ചോദിച്ചു.\nഞാന് ഓഫീസിലായിരുന്നു. ഓഫീസ് ടൈമില് മൊബൈല് ബാന് ചെയ്തിരിക്കുകയാ… അറിയില്ലേ നിനക്ക്? മനു ശാന്തത ഭാവിച്ചുകൊണ്ട് തിരികെ ചോദിച്ചു.\nനേരത്തെയും ബാന് ചെയ്തിട്ടുണ്ടായിരുന്നില്ലേ?\nനിമിഷയുടെ ചോദ്യത്തിന് ഇപ്പോള് മനുവിന് ഉത്തരം നഷ്ടമായി.\nപോട്ടെ, ബാന് ചെയ്തു, പിന്നെ സ്വിച്ചോഫ് ചെയ്തത് എന്തിനാ…?\nഅത് ബാറ്ററി ലോ ആയതാ… അല്ലാതെ.. മനു പരുങ്ങി.\nമനൂ, എനിക്ക് നിന്നെ അറിയാം. നുണ പറയുമ്പോള് നിനക്ക് നല്ല പരുങ്ങലുണ്ട്.\nമനു അതേക്കുറിച്ച് വിശദീ കരിക്കാനൊന്നും പോയില്ല.\nഇപ്പോ എല്ലാവരും എന്നില് നിന്ന് ഓടിയൊളിക്കാന് ശ്രമിക്കുവാ.. എനിക്കറിയാം, ഞാനെല്ലാവര്‍ക്കും ഒരു ഭാരമാ…\nനിമിഷയുടെ കരച്ചില് മനുവിന്‍റെ കാതുകളിലെത്തി.\nഅങ്ങനെയൊന്നും വിചാരിക്കല്ലേ നീയ്… ഓരോരുത്തര്‍ക്കും അവരവരുടേതായ തിരക്കില്ലേ..?\nഅതെ, അതു ശരിയാ…ആത്മനിന്ദയോടെ നിമിഷ ചിരിച്ചു.\nഎല്ലാവര്‍ക്കും തിരക്കാ…എനിക്ക് മാത്രം തിരക്കില്ലല്ലോ… ഞാനെവിടെ പോകാനാ. അല്ലേ?\nതന്‍റെ വാക്കുകള് എവിടെയോ പിഴച്ചുപോയതായി മനുവിന് മനസ്സിലായി.\nവച്ചോ… നീ ഫോണ് വച്ചോ മനൂ… നിമിഷ കരഞ്ഞുകൊണ്ട് ഫോണ് കട്ട് ചെയ്തു.\nച്ഛേ… മനു കൈത്തലം കൂട്ടിത്തിരുമ്മി കിടക്കയില് ചെന്നുകിടന്നു.\nനീ നാളെ വീട്ടില് പോകുന്നില്ലേ… ബാത്ത് റൂമില് നിന്ന് കുളി കഴിഞ്ഞുവന്ന ഗോകുല് മനുവിനോട് ചോദിച്ചു.\nകഴിഞ്ഞയാഴ്ചയിലും നീ പോയില്ലല്ലോ… അല്ലെങ്കില് ശനിയാഴ്ചയാകാന് നോക്കിയിരിക്കുന്നവനായിരുന്നല്ലോ നീയ്.\nമനു ചിരിച്ചു. അവന്‍റെ ചിരിയില് സങ്കടം കലര്‍ന്നിരുന്നു.\nഎനിക്കിപ്പോ അങ്ങോട്ട് പോകാനേ തോന്നുന്നില്ല. മനുവിന്‍റെ വാക്കുകള് സത്യസന്ധമായിരുന്നു. മനു എന്തുകൊണ്ടാണ് അങ്ങനെ പറയുന്നതെന്ന് ഗോകുലിന് മനസ്സിലായി. വീട്ടിലെത്തിയാല് നിമിഷയെ കാണണം. നിമിഷയില് നിന്ന് ഒഴിഞ്ഞുമാറാനുള്ള ശ്രമത്തിന്‍റെ ഭാഗമാണ് ഈ വിട്ടുനില്ക്കല്.\nനീയല്ലേ ഇപ്പോ ആ കുട്ടിക്ക് ധൈര്യം കൊടുക്കണ്ടേ? ഗോകുലിന് മനുവിന്‍റെ ഒഴിഞ്ഞുമാറല് ഇഷ്ടമായില്ല.\nഅത്രയ്ക്ക് ധൈര്യമൊന്നും എനിക്കില്ല. ഉള്ളതല്ലേ നമുക്ക് കൊടുക്കാന് പറ്റൂ? മനു തന്‍റെ കഴിവുകേടു സമ്മതിച്ചു. അപ്പോള് വീണ്ടും മൊബൈല് ശബ്ദിച്ചു. മനുവും ഗോകുലും ഒരുമിച്ചാണ് ഫോണിലേക്ക് നോക്കിയത്. നിമിഷ. ഗോകുല് മനുവിന്‍റെ ഭാവം സൂക്ഷിച്ചു നോക്കി. മനു വല്ലായ്മയോടെ ഫോണെടുക്കുന്നതും അറ്റന്‍റ് ചെയ്യുന്നതും ഗോകുല് നോക്കി നിന്നു\nനീയിനി എന്നാ വരുന്നേ? അങ്ങേത്തലയ്ക്കല് നിന്ന് നിമിഷയുടെ ചോദ്യം.\nഎക്സ്ക്യൂസൊന്നും പറയണ്ടാ… നീ നാളെ വരണം. വന്നേ തീരൂ. എനിക്ക് നിന്നെ കാണണം. നിമിഷയുടെ കരച്ചില് ഗോകുലും കേട്ടു.\nനീ വരുന്നതു മാത്രമാ എന്‍റെ സന്തോഷം. അതാ എന്‍റെ ആശ്വാസം. നിമിഷ ഫോണ് കട്ട് ചെയ്തു. ധര്‍മ്മസങ്കടത്തിന്‍റെ ചുഴിയില്‍പ്പെട്ട് മനു നിന്നു.\nചെല്ലെടാ… നിമിഷയ്ക്ക് അത്രയെങ്കിലും ആശ്വാസം കിട്ടില്ലേ? ഗോകുല് മനുവിന്‍റെ തോളത്ത് തട്ടി പറഞ്ഞു. മനു നെടുവീര്‍പ്പെടുക മാത്രമേ ചെയ്തുള്ളൂ.\nഅടുത്ത ദിവസം മനു നാട്ടിലേക്ക് പുറപ്പെട്ടു. ഇതിന് മുമ്പ് നാട്ടിലേക്ക് വരുമ്പോള് എന്തുമാത്രം സന്തോഷമാണ് ഉള്ളില് അനുഭവിച്ചിരുന്നതെന്ന് മനു ഓര്‍ത്തു. പ ക്ഷേ ഇപ്പോള്… ഒരു വിലാപയാത്രയില് പങ്കെടുക്കാന് പോകുമ്പോഴുണ്ടാകുന്നതുപോലെയുള്ള അവസ്ഥ.\nവീട്ടിലെത്തിയ മനു നിമിഷയെ കാണാന് പോയി. നിര്‍ബന്ധിക്കപ്പെട്ടു പോകുന്നതുപോലെയായിരുന്നു ആ യാത്ര. നിമിഷയോട് സ്നേഹമില്ലാഞ്ഞിട്ടല്ല. ആ അവസ്ഥയില് അവളെ കാണാനുള്ള കരുത്തില്ലാത്തതായിരുന്നു മനുവിന്‍റെ പ്രശ്നം. എന്തു സംസാരിക്കും… എങ്ങനെ പറയും? മനുവിനെ കണ്ടപ്പോള് സൂസിക്ക് വലിയ ആശ്വാസം തോന്നി. നിമിഷയെ സന്തോഷിപ്പിക്കാന് ഈ ലോകത്ത് ഇപ്പോള് മനുവിന്‍റെ സാന്നിധ്യം മാത്രമേ ഉപകരിക്കൂവെന്ന് സൂസിക്കറിയാമായിരുന്നു.\nമോന് കേറി വാ… വാതില് തുറന്നുകൊടുത്തുകൊണ്ട് സൂസി ക്ഷണിച്ചു.\nകഴിഞ്ഞ ആഴ്ചയിലൊന്നും കാണാതിരുന്നപ്പോ മോള്‍ക്ക് വലിയ സങ്കടമായിരുന്നു, ഞങ്ങള്‍ക്കും.\nഅവധി കിട്ടിയില്ല… അതാ… മനു വിശദീകരിക്കാന് ശ്രമിച്ചു.\nഞായറാഴ്ചയും അവധികിട്ടില്ലേ എന്ന് സൂസി ചോദിച്ചില്ല.\nവാതില് ചേര്‍ത്തടച്ചുകൊണ്ട് സൂസി നിമിഷയുടെ മുറിയിലേക്ക് വിരല്‍ചൂണ്ടി.\nവാതില് തുറന്ന് അകത്തേക്ക് വരുന്ന മനുവിനെ കണ്ട് നിമിഷ അത്യുത്സാഹത്തോടെ വിളിച്ചു. തന്‍റെ നട്ടെല്ലിന് പിന്നിലൂടെ ഒരു മിന്നല് കടന്നുപോയതുപോലെ അവള്‍ക്ക് തോന്നി. അത്രയ്ക്ക് ഉത്സാഹമായിരുന്നു അവള്‍ക്ക്.\nവാ… മനൂ… വാ.\nതന്‍റെ കിടക്ക ചൂണ്ടിക്കാണിച്ചുകൊണ്ട് നിമിഷ ക്ഷണിച്ചു. പക്ഷേ മനു കസേര വലിച്ചിട്ട് അവിടെയാണ് ഇരുന്നത്.\nഎത്ര ദിവസമായി നിന്നെ കണ്ടിട്ട്…?\nനിമിഷ കരം നീട്ടി അവന്‍റെ കരത്തില് തൊട്ടു. തണുത്തുറഞ്ഞ എന്തിലോ ആണ് താന് തൊടുന്നതെന്ന് അവള്‍ക്ക് തോന്നി.\nഞാന് ഓരോ നിമിഷവും എണ്ണിയെണ്ണിക്കഴിയുകയാ… ശനിയാഴ്ചയാകാന്… നീ വരൂല്ലോ എന്നോര്‍ത്ത്… എനിക്ക് സന്തോഷിക്കാന് അന്നും ഇന്നും നീ മാത്രമേ ഉണ്ടായിരുന്നുള്ളൂ മനൂ… നിമിഷ ഏങ്ങലടിച്ചുകരഞ്ഞു.\nഉം… തല കുമ്പിട്ട് ഇരിക്കുകയായിരുന്ന മനു മൂളി.\nനീയെന്താ വല്ലാതിരിക്കുന്നെ… നിന്‍റെ മുഖമെന്താ ഇങ്ങനെ… അവന്‍റെ മുഖഭാവത്തിലുള്ള വ്യത്യാസം മനസ്സിലാക്കിയ നിമിഷ ചോദിച്ചു.\nനല്ല തലവേദന… മനുവിന് പെട്ടെന്ന് ഉത്തരം കിട്ടി.\nനിനക്ക് പണ്ടും തലവേദന ഇങ്ങനെ വരാറുള്ളതായിരുന്നല്ലോ… ഇങ്ങ് അടുത്തിരിക്ക്… ഞാന് മസാജ് ചെയ്തു തരാം. മനുവിന് തലവേദന വരുമ്പോള് നിമിഷ പലപ്പോഴും അവന്‍റെ നെറ്റിയുടെ ഇരുവശങ്ങളിലും മസാജ് ചെയ്തുകൊടുക്കാറുണ്ടായിരുന്നു. പക്ഷേ ഇപ്പോള്… നിമിഷ കൈ ഉയര്‍ത്തി അവന് നേരെ നില്ക്കുകയായിരുന്നു.\nവേണ്ട… നീ അധികം സ്ട്രെയ്ന് എടുക്കണ്ടാ. ഒന്നു കിടന്നുറങ്ങിയാല് തീരുന്ന തലവേദനയേ ഉള്ളൂ.\nഎങ്കില് ഒന്നുറങ്ങി റിലാക്സഡായിട്ട് വന്നാല് പോരായിരുന്നോ.\nനിമിഷ സ്നേഹപൂര്‍വ്വം ശാസിച്ചു.\nഅവിടെ അധികസമയം നില്ക്കാന് മനുവിന് കഴിയുമായിരുന്നില്ല.\nനാളെ രാവിലെ പോകില്ലേ…?\nമനു മുറിയുടെ വാതില്‍ക്കലെത്തിയപ്പോള് നിമിഷ ചോദിച്ചു.\nഉം; മനു അതിനും മൂളി.\nതിങ്കളാഴ്ച രാവിലെ തിരുവനന്തപുരത്തേയ്ക്ക് മടങ്ങാനായി മനു യാത്ര പറഞ്ഞിറങ്ങുമ്പോള് തോമസ് പറഞ്ഞു: മനൂ, നീയിനി ആഴ്ച തോറും ഇവിടേയ്ക്ക് വരണ്ടാ.\nനിങ്ങളെന്നാ വര്‍ത്തമാനമാ ഇപ്പറയുന്നെ… സൂസി ദേഷ്യപ്പെട്ടു. ഭാര്യയുടെ നേരെ കരമുയര്‍ത്തി വിലക്കിയിട്ട് തോമസ് മനുവിനോട് തുടര്‍ന്നു: “ഞാന് പറഞ്ഞിട്ട് ഇനി വന്നാ മതി… വരുന്ന കാര്യം ആരോടും പറയാനും നില്‍ക്കണ്ടാ…”\nതോമസ് പറഞ്ഞതൊന്നും മനുവിന് മനസ്സിലായില്ല. അവന് അമ്പരപ്പോടെ അയാളെ നോക്കിനിന്നു.


അപകടമില്ലെങ്കില് സമ്മാനം തരാം, കെ.എസ്.ആര്.ടി.സിക്ക് മോട്ടോര് വാഹനവകുപ്പിന്റെ ഉറപ്പ് | Zero Accident Campaign| Motor Vehicle Department| KSRTC\nഅപകടമില്ലെങ്കില് സമ്മാനം തരാം, കെ.എസ്.ആര്.ടി.സിക്ക് മോട്ടോര് വാഹനവകുപ്പിന്റെ ഉറപ്പ്\nJun 13, 2019, 10:27 AM IST\nവാഹനാപകടങ്ങള് ഉണ്ടായാല് വലിയ വാഹനത്തിന്റെ ഡ്രൈവര്‍മാരെ കുറ്റപ്പെടുത്തലാണ് പതിവ്. ഇത് ശരിയല്ലെന്ന് മോട്ടോര് വാഹനവകുപ്പ് അധികൃതര് പറയുന്നു.\nഅപകടമുണ്ടാക്കാതെ, ജനങ്ങള്‍ക്ക് സുരക്ഷിത യാത്രയൊരുക്കുന്ന കെ.എസ്.ആര്.ടി.സി. ഡിപ്പോകളെ ആദരിക്കാനൊരുങ്ങി മോട്ടോര് വാഹനവകുപ്പ്. അപകടങ്ങള് കുറയ്ക്കാനായി കെ.എസ്.ആര്.ടി.സി. ഡിപ്പോകള് 'സീറോ ആക്‌സിഡന്റ്' ആക്കാന് ജില്ലയിലെ മോട്ടോര് വാഹന വകുപ്പ് നിര്‍ദേശം നല്‍കിയിട്ടുണ്ട്.\nപദ്ധതിപ്രകാരം ഓരോ മാസവും ഒരുഅപകടംപോലും ഉണ്ടാക്കാത്ത ഡിപ്പോകള്‍ക്കാണ് സമ്മാനം നല്‍കുക. റോഡപകടങ്ങള് പരമാവധി ഇല്ലാതാക്കുകയാണ് 'സീറോ ആക്‌സിഡന്റ്' പദ്ധതിയിലൂടെ ലക്ഷ്യമിടുന്നത്. കഴിഞ്ഞ മാസം ജില്ലയുടെ വിവിധ ഭാഗങ്ങളില് കെ.എസ്.ആര്.ടി. ബസുകള് തുടര്‍ച്ചയായി അപകടത്തില്‍പ്പെട്ടതിനെ തുടര്‍ന്നാണ് മോട്ടോര് വാഹനവകുപ്പിന്റെ നടപടി.\nപദ്ധതി നടപ്പാക്കുന്നതിന് മുന്നോടിയായി കല്പറ്റ, മാനന്തവാടി, ബത്തേരി ഡിപ്പോകളിലെ ഡ്രൈവര്‍മാര്‍ക്ക് ബോധവത്കരണ ക്ലാസ് നല്‍കിയിട്ടുണ്ട്. ആര്.ടി.ഒയും, എന്‍ഫോഴ്‌സ്‌മെന്റ് ആര്.ടി.ഒയും ചേര്‍ന്നാണ് 'സീറോ ആക്‌സിഡന്റ്' പരിപാടി നടപ്പാക്കുന്നത്. അപകടം ഉണ്ടാക്കുന്നുണ്ടോ എന്നറിയാന് മോട്ടോര്‍വാഹന വകുപ്പ് കൃത്യമായി നിരീക്ഷിക്കും.\nഅപകടത്തിന് കാരണം അശ്രദ്ധതന്നെ\nകൂടുതല് റോഡപകടങ്ങള്‍ക്കു കാരണം ഡ്രൈവറുടെ അശ്രദ്ധയാണെന്നാണ് മോട്ടോര് വാഹനവകുപ്പ് അധികൃതര് പറയുന്നത്. റോഡിന്റെ ശോചനീയാവസ്ഥയും വാഹനത്തിന്റെ തകരാറുമൊക്കെ രണ്ടാമതുവരുന്ന ഘടകങ്ങളാണ്. വാഹനത്തിന്റെ തകരാറുകൊണ്ട് സംഭവിക്കുന്ന അപകടങ്ങളൊക്കെ വളരെ കുറവാണെന്നും അധികൃതര് പറയുന്നു.\nഈ അടുത്ത് ഉണ്ടായ അപകടങ്ങള്‍ക്കെല്ലാം കാരണം ഡ്രൈവറുടെ ഭാഗത്തെ വീഴ്ചയായിരുന്നു. വാഹനം ഓടിക്കുമ്പോള് ശ്രദ്ധ കേന്ദ്രീകരിക്കേണ്ട കാര്യങ്ങള്, അപകടങ്ങള് എങ്ങനെ ഒഴിവാക്കാം, വാഹനങ്ങള് ഓടാന് പ്രാപ്തമാണോ, തകരാറുകള് ഉണ്ടോ തുടങ്ങിയ കാര്യങ്ങള് പരിശോധിച്ചശേഷം വാഹനം റോഡിലിറക്കേണ്ടതിന്റെ ആവശ്യകത തുടങ്ങിയ കാര്യങ്ങളിലാണ് മോട്ടോര് വാഹന വകുപ്പ് അധികൃതര് ഡ്രൈവര്‍മാര്‍ക്ക് ക്ലാസ് നല്‍കിയത്.\nചെറുതോ വലുതോ ആയ ഏത് അപകടം ഉണ്ടായാലും അപകടമുണ്ടാവാനുള്ള സാഹചര്യം അപകടം ഉണ്ടാക്കിയത് ഏത് വാഹനത്തിന്റെ ഡ്രൈവറാണ് തുടങ്ങിയ കാര്യങ്ങള് അന്വേഷിക്കുമെന്ന് ആര്.ടി.ഒ. എം.പി. ജെയിംസ് പറഞ്ഞു.\nവാഹനാപകടങ്ങള് ഉണ്ടായാല് വലിയ വാഹനത്തിന്റെ ഡ്രൈവര്‍മാരെ കുറ്റപ്പെടുത്തലാണ് പതിവ്. ഇത് ശരിയല്ലെന്ന് മോട്ടോര് വാഹനവകുപ്പ് അധികൃതര് പറയുന്നു. ചെറിയവാഹനം ഓടിച്ച ഡ്രൈവറുടെ ഭാഗത്തുനിന്നുള്ള അശ്രദ്ധയും വലിയ അപകടങ്ങള്‍ക്ക് കാരണമാവുന്നുണ്ട്. അപകടമുണ്ടായാല് സംഭവസ്ഥലത്തെത്തി പരിശോധിച്ച് കുറ്റക്കാര്‍ക്കുനേരെ കര്‍ശന നടപടി സ്വീകരിക്കുമെന്നും മോട്ടോര് വാഹനവകുപ്പ് അധികൃതര് പറഞ്ഞു.\nലക്ഷ്യം അപകടങ്ങള് കുറയ്ക്കുക\nമഴക്കാലത്ത് അപകടസാധ്യത കൂടുതലാണ്. അപകടങ്ങള് ഒഴിവാക്കി സുരക്ഷിതയാത്രയാണ് 'സീറോ ആക്‌സിഡന്റ്' പരിപാടിയുടെ ലക്ഷ്യം. കെ.എസ്.ആര്.ടി.സി. ബസ് മാത്രമല്ല എല്ലാ വാഹനങ്ങളും പരിശോധിക്കും. നിയമം ലംഘിക്കുന്നവര്‍ക്കുനേരെ കര്‍ശന നടപടി സ്വീകരിക്കും.\nഎം.പി. ജെയിംസ്, ആര്.ടി.ഒ. വയനാട്\nContent Highlights: Zero Accident Campaign By Motor Vehicle Department


യുഎസ് പ്രസിഡന്റ് തെരഞ്ഞെടുപ്പ്: ഭൂമിയിലെ ഏറ്റവും ചെലവേറിയ തെരഞ്ഞെടുപ്പ് ഗോദ!\nചരിത്രത്തിലെ ഏറ്റവും ചെലവേറിയ അമേരിക്കന് പ്രസിഡന്റ് തെരഞ്ഞെടുപ്പായിരുന്നു ഈ വര്‍ഷം നടന്നത്\n|9 Nov 2020 5:45 AM GMT\nഈ വര്‍ഷം അമേരിക്കയില് നടന്നത് ചരിത്രതത്തിലെ ഏറ്റവും ചെലവേറിയ പ്രസിഡന്റ് തെരഞ്ഞെടുപ്പ്. ദി സെന്റര് ഫോര് റെസ്‌പോണ്‍സീവ് പൊളിറ്റിക്‌സ് എന്ന റിസര്‍ച്ച് ഗ്രൂപ്പിന്റെ അനുമാനപ്രകാരം അമേരിക്കന് പ്രസിഡന്റ് തെരഞ്ഞെടുപ്പില് ചെലവായത് 14 ബില്യണ് യുഎസ് ഡോളറാണ്. കഴിഞ്ഞ കാല തെരഞ്ഞെടുപ്പുകളില് ചെലവിട്ട തുകയുടെ ഇരട്ടിയോളം വരുമിത്. ഈ തുകയുടെ അത്ര പോലും വലുപ്പമില്ലാത്ത ജിഡിപിയുള്ള അറുപതോളം രാജ്യങ്ങള് ഇപ്പോള് ലോകത്തുണ്ട്!\nജോ ബൈഡനും ഡൊണാള്‍ഡും ട്രംപ് കനത്ത പോരാട്ടത്തിന് പടക്കോപ്പുകള് ഒരുക്കിയതോടെയാണ് തെരഞ്ഞെടുപ്പ് പണക്കൊഴുപ്പിന്റെ പൂരമായത്.\nഅമേരിക്കന് തെരഞ്ഞെടുപ്പില് ഏറ്റവും നിര്‍ണായകമായ ഘടകം പണം തന്നെയാണ്. പല പ്രസിഡന്റ് സ്ഥാനാര്‍ത്ഥികളും പാതി വഴിയില് പിന്മാറുന്നതും പണത്തിന്റെ ഉറവിടം വരളുമ്പോഴാണ്.\nഅമേരിക്കന് പ്രസിഡന്റ് സ്ഥാനാര്‍ത്ഥികള്‍ക്കായി പണം ഒഴുക്കാന് വളരെ ശക്തമായ സാമ്പത്തിക ഉറവിടങ്ങളുണ്ട്. ചരിത്രത്തില് ആദ്യമായി, ഈ വര്‍ഷം ജോ ബൈഡന് ഒരു ബില്യണ് ഡോളര് തെരഞ്ഞെടുപ്പ് ഫണ്ട് സമാഹരിക്കുന്ന സ്ഥാനാര്‍ത്ഥിയുമായി. ട്രംപിനെ ബൈഡന് നിലംപരിശാക്കുമെന്ന ശുഭാപ്തി വിശ്വാസമാണ് ഇത്രയും പണം ഒഴുകി വരാന് കാരണമായത്.\nഡൊണാള്‍ഡ് ട്രംപ് 596 മില്യണ് ഡോളറാണ് സമാഹരിച്ചത്. കോവിഡ് മൂലം കടുത്ത സാമ്പത്തിക പ്രതിസന്ധി നിലനില്‍ക്കുമ്പോഴും സാധാരണക്കാര് അടക്കം അമേരിക്കന് പ്രസിഡന്റ് തെരഞ്ഞെടുപ്പ് ഫണ്ടിലേക്ക് പണം നല്‍കി സ്ഥാനാര്‍ത്ഥികളെ പ്രോത്സാഹിപ്പിച്ചുവെന്ന് റിസര്‍ച്ച് ഗ്രൂപ്പ് വെളിപ്പെടുത്തുന്നു. കോര്‍പ്പറേറ്റ് സ്ഥാപനങ്ങളും ശതകോടീശ്വരന്മാരും ഇക്കാര്യത്തില് പിശുക്കുകാട്ടിയില്ല. സ്ത്രീകളും വന്‍തോതില് പണം സംഭാവന ചെയ്തതായി കണക്കുകള് സൂചിപ്പിക്കുന്നു. കമല ഹാരിസിന്റെ സാന്നിധ്യവും ഇതിന് കാരണമാകാം.\nഡെമോക്രാറ്റുകളും റിപ്പബ്ലിക്കന്‍സും ചെറുകിട ദാതാക്കളില് നിന്ന് ഇത്തവണ ഏറെ ഫണ്ട് സമാഹരിച്ചിട്ടുണ്ട്. എന്നാല് ഇത്തരക്കാരില് നിന്ന് കൂടുതല് ഫണ്ട് സമാഹരിക്കാന് സാധിച്ചത് ഡെമോക്രാറ്റുകള്‍ക്കാണ്.\n2020ലെ പ്രസിഡന്റ് തെരഞ്ഞെടുപ്പിലെ മൊത്തം ഫണ്ട് ദാതാക്കളില് 22 ശതമാനം ചെറുകിടദാതാക്കളാണ്.\nകോവിഡ് മൂലം സ്ഥാനാര്‍ത്ഥികള് പരമാവധി ഫണ്ട് സമാഹരിക്കാന് എല്ലാവിഭാഗം ജനങ്ങളിലേക്ക് ഇറങ്ങി ചെല്ലാന് സാമൂഹ്യമാധ്യമങ്ങള് വന്‍തോതില് ഉപയോഗിച്ചിരുന്നു. വെര്‍ച്വല് ഫണ്ട് റൈസിംഗ് പ്ലാറ്റ്‌ഫോമുകളും വ്യാപകമായി ഉപയോഗിച്ചു. ഇത് ഏല്ലാവിഭാഗം ആള്‍ക്കാരുടെയും പങ്കാളിത്തവും സംഭാവനയും സമാഹരിക്കാന് സഹായിച്ചു.\nഅമേരിക്കയിലെ രാഷ്ട്രീയ കക്ഷികള് ഇത്തവണ ഫേസ്ബുക്ക്, ഗൂഗ്ള് വഴിയുള്ള പ്രചാരണ പരിപാടികള്‍ക്കായി ഒരു ബില്യണ് യുഎസ് ഡോളറിലേറെ ചെലവഴിച്ചതായി ഓപ്പണ് സീക്രട്ട്‌സ് ഓണ്‍ലൈന് ആഡ്‌സ് ഡാറ്റാബേസ് കണക്കുകള് സൂചിപ്പിക്കുന്നു.


വിവാദ കാർഷിക നിയമങ്ങൾ പിൻവലിക്കാനുള്ള ബിൽ ലോക്സഭയിൽ പാസാക്കി; ചര്‍ച്ച വേണമെന്ന ആവശ്യം തള്ളിയതില് പ്രതിപക്ഷ പ്രതിഷേധം – Jaihind TV\nവിവാദ കാർഷിക നിയമങ്ങൾ പിൻവലിക്കാനുള്ള ബിൽ ലോക്സഭയിൽ പാസാക്കി; ചര്‍ച്ച വേണമെന്ന ആവശ്യം തള്ളിയതില് പ്രതിപക്ഷ പ്രതിഷേധം\nന്യൂഡൽഹി : വിവാദ കാർഷിക നിയമങ്ങൾ പിൻവലിക്കാനുള്ള ബിൽ ലോക്സഭയിൽ പാസാക്കി. ബില്ലിൽ ചർച്ച വേണമെന്ന പ്രതിപക്ഷ ആവശ്യം സ്പീക്കര് തള്ളിയതോടെ സഭയില് പ്രതിപക്ഷ പ്രതിഷേധം അരങ്ങേറി. ചർച്ച കൂടാതെ ബിൽ പാസാക്കാനുള്ള നീക്കം ജനാധിപത്യവിരുദ്ധമാണെന്ന് പ്രതിപക്ഷം ആരോപിച്ചു. സഭ രണ്ടുമണി വരെ പിരിഞ്ഞു.\nകൃഷിമന്ത്രി നരേന്ദ്ര സിംഗ് തോമറാണ് കാർഷിക നിയമങ്ങൾ പിൻവലിക്കാനുള്ള ബിൽ അവതരിപ്പിച്ചത്. രാഷ്ട്രപതി ഒപ്പിട്ടാൽ നിയമം റദ്ദാക്കും. ശബ്ദ വോട്ടോടെയാണ് എതിർപ്പുകൾക്കിടയിലും ബിൽ പാസാക്കിയത്. നിയമം റദ്ദാക്കാനുള്ള ബില്ലിന്മേൽ ചർച്ച വേണമെന്ന് കോൺഗ്രസ് ആവശ്യപ്പെട്ടിരുന്നു. നിയമം പിൻവലിക്കാമെന്ന് പ്രധാനമന്ത്രി പ്രഖ്യാപിച്ചാൽ ചർച്ചയുടെ ആവശ്യമില്ലെന്ന് കേന്ദ്രം നിലപാടെടുത്തു. കാര്യോപദേശക സമിതി യോഗത്തിലാണ് പ്രതിപക്ഷത്തിന്‍റെ ആവശ്യം തള്ളിയത്.\nഗുരുനാനാക് ജയന്തി ദിനത്തിലാണ് വിവാദമായ മൂന്ന് കാര്‍ഷിക നിയമങ്ങളും പിന്‍വലിക്കുമെന്ന് പ്രധാനമന്ത്രി നരേന്ദ്ര മോദി പ്രഖ്യാപിച്ചത്. ഡിസംബർ 23 വരെയാണ് പാർലമെന്‍റ് സമ്മേളനം. 25 നിർണായക ബില്ലുകളാണ് പാർലമെന്‍റിന്‍റെ ശൈത്യകാല സമ്മേളനത്തിൽ അവതരിപ്പിക്കുക.


ഗാന്ധിജിയ്‌ക്കായി ഒരു ക്ഷേത്രം | Mahatma Gandhi, Gandhiji, Orissa, Idol, Orissa, Temple, Gandhi Temple, ഗാന്ധിജി, ക്ഷേത്രം, ഒറീസ, ഭത്ര, ദൈവം, വിഗ്രഹം, - Malayalam Oneindia\nഗാന്ധിജിയ്‌ക്കായി ഒരു ക്ഷേത്രം\nPublished: April42009, 14:30 [IST]\nറൂര്‍ക്കല: മഹാത്മാഗാന്ധിയെ രാഷ്ട്രപിതാവായിട്ടാണ് നമ്മളെല്ലാവരും കാണുന്നത്. എന്നാല് ഒറീസയിലെ ഭത്ര ഗ്രാമവാസികള്‍ക്ക് അദ്ദേഹം ദൈവമാണ്.\nഗാന്ധിജിയുടെ വിഗ്രഹം പ്രതിഷ്‌ഠിച്ച ഒരു ക്ഷേത്രം തന്നെ ഗ്രാമവാസികള്‍പണിതിട്ടുണ്ട്. ഇവിടെ ആരാധനയും പൂജാസമര്‍പ്പണവുമെല്ലാം നടക്കുന്നുമുണ്ട്. ത്രിവര്‍ണപതാകയ്‌ക്ക് കീഴിലിരിക്കുന്ന രീതിയിലാണ് ക്ഷേത്രത്തിലെ ഗാന്ധി പ്രതിമ.\nക്ഷേത്രത്തില് ജാതിമതഭേദമില്ലാതെ എല്ലാവര്‍ക്കും പ്രവേശനമുണ്ട്. പടിഞ്ഞാറന് ഒറീസയിലെ ജനങ്ങള്‍ക്കിടയിലുള്ള സാമുദായിക സൗഹാര്‍ദ്ദത്തിന്റെ പ്രതീകമാണ് ഈ ക്ഷേത്രമെന്ന് ഗാന്ധി ക്ഷേത്രവികസന സമിതിയിലെ അധ്യക്ഷന് പ്രമോദ് കുമാര് പറയുന്നു.\nഒറീസയിലെ മാത്രമല്ല ചത്തീസ്‌ഗഡ്, ഝാര്‍ഖണ്ഡ് സംസ്ഥാനങ്ങളില് നിന്നുള്ള ഗാന്ധി ആരാധകരും ക്ഷേത്രത്തിലെത്തുന്നുണ്ട്. ക്ഷേത്രത്തില് പൂജനടത്തുന്നത് ദളിത വിഭാഗത്തില്‍പ്പെട്ട ഒരാളാണെന്നതും മാതൃകാ പരമായ കാര്യമാണ്.\n1971ല് എംഎല്‍എയായിരുന്ന അഭിമന്യു കുമാറിന്റേതാണ് ഗാന്ധി ക്ഷേത്രം എന്ന ആശയം. അദ്ദേഹം എംഎല്‍എ ആയിരുന്ന കാലത്താണ് ക്ഷേത്രത്തിന്റെ പണി തുടങ്ങിയത്. താനുള്‍പ്പെടുന്ന ദളിത് സമുദായത്തെ ക്ഷേത്രത്തില് പ്രവേശിപ്പിക്കാതിരുന്നതിലുള്ള പ്രതിഷേധമെന്ന നിലയിലാണ് ഗാന്ധിക്ഷേത്രം എന്ന ആശയം മുന്നോട്ടുവച്ചതെന്ന് അഭിമന്യു പറയുന്നു. ഇപ്പോള് അദ്ദേഹത്തിന് 85 വയസ്സുണ്ട്.\n1971 മാര്‍ച്ച് 23നായിരുന്നു ഗാന്ധിക്ഷേത്രത്തിന്റെ ശിലാസ്ഥാപനം. ഗ്രാമവാസിയായ തൃപ്‌തിദാസ് ഗുപ്‌തയാണ് ക്ഷേത്രം രൂപകല്‍പന ചെയ്‌തത്. 1947 ഏപ്രില് 11ന് അന്നത്തെ ഒറീസ മുഖ്യമന്ത്രി നന്ദിനി സത്‌പതിയാണ് ക്ഷേത്രം ആരാധകര്‍ക്കായി തുറന്നുകൊടുത്തത്.\nഗാന്ധിജയന്തി, രക്തസാക്ഷിദിനം, റിപ്പബ്ലിക് ദിനം, സ്വാതന്ത്രദിനം എന്നീ ദിവസങ്ങളിലാണ് ക്ഷേത്രത്തില് വന് ആഘോഷ പരിപാടികള് നടക്കുന്നത്. സാമ്പത്തിക ബുദ്ധിമുട്ടുകള് ഏറെയുണ്ടെങ്കിലും ക്ഷേത്രത്തിലെ കെടാവിളക്കണയാതെ കാക്കാന് സദാ ശ്രദ്ധാലുക്കളാണ് സംബാര്‍പുര് ജില്ലയിലെ ഭത്ര ഗ്രാമവാസികള്.\ntemple ക്ഷേത്രം orissa ഒറീസ ദൈവം ഗാന്ധിജി mahatma gandhi gandhiji idol വിഗ്രഹം\nStory first published: Saturday, April 4, 2009, 14:30 [IST]


CPM slams central government over continues hike in petrol, diesel price | 'ജനത്തെ കൊള്ളയടിച്ച് കുത്തകകളുടെ പോക്കറ്റ് വീര്‍പ്പിക്കുന്നു', ഇന്ധന വില വർധനവിനെതിരെ സിപിഎം - Malayalam Oneindia\n31 min ago എറണാകുളത്ത് കോണ്‍ഗ്രസിന് കടുപ്പം, സിപിഎമ്മിനായി മനു റോയ് വന്നേക്കും, മണ്ഡല പരിചയം!!\nUpdated: Mon, Nov 30, 2020, 17:23 [IST]\nതിരുവനന്തപുരം: തുടർച്ചയായ ഇന്ധന വില വർധനവിൽ കേന്ദ്ര സർക്കാരിനെ വിമർശിച്ച് സിപിഎം. കോവിഡ് മഹാമാരി വിതച്ച ദുരിതത്തില് നട്ടംതിരിയുമ്പോഴും തുടര്‍ച്ചയായി ഇന്ധനവില വര്‍ദ്ധിപ്പിക്കുന്ന കേന്ദ്ര സര്‍ക്കാര് നടപടി ജനങ്ങളോടുള്ള യുദ്ധ പ്രഖ്യാപനമാണെന്ന് സിപിഐ എം സംസ്ഥാന സെക്രട്ടേറിയറ്റ് പ്രസ്‌താവനയില് പറഞ്ഞു. കഴിഞ്ഞ പത്തു ദിവസം തുടര്‍ച്ചയായി ഇന്ധനവില വര്‍ദ്ധിപ്പിച്ചു കൊണ്ടിരിക്കുകയാണ്. പത്തു ദിവസത്തിനുള്ളില് പെട്രോളിന് ഒരു രൂപ 33 പൈസയും, ഡീസലിന് രണ്ടു രൂപ 10 പൈസയുമാണ് വര്‍ദ്ധിപ്പിച്ചത്.\nമോഡി സര്‍ക്കാര് അധികാരത്തില് വന്ന ശേഷം ദിനംപ്രതി ഇന്ധനവില വര്‍ദ്ധിപ്പിക്കുന്നത് പതിവു നടപടിയാണ്. രാജ്യാന്തര വിപണിയില് ക്രൂഡ് ഓയില് വില കുറയുമ്പോഴും ഇവിടെ വില വര്‍ദ്ധിപ്പിക്കാന് സ്വകാര്യ എണ്ണ കമ്പനികള്‍ക്ക് ഒത്താശ ചെയ്യുകയാണ്. ഈ പകല്‍കൊള്ളയ്‌ക്കെതിരെ അതിശക്തമായ പ്രതിഷേധം ഉയരണം. അന്താരാഷ്ട്ര വിപണിയില് ക്രൂഡോയിലിന്റെ വില വര്‍ദ്ധിക്കുന്നതാണ് എണ്ണ വില വര്‍ദ്ധനവിനു ഇപ്പോള് ന്യായീകരണമായി എണ്ണക്കമ്പനികള് പറയുന്നത്.\n48 ഡോളറാണ് അന്താരാഷ്ട വിപണിയില് ഒരു ബാരല് ക്രൂഡ് ഓയിലിന്റെ വില. ക്രൂഡ് ഓയിലിന് 100 ഡോളറിനു മുകളിലായപ്പോഴും രാജ്യത്ത് 60 രൂപയില് താഴെയായിരുന്നു ഒരു ലിറ്റര് പെട്രോളിന്റെ വില എന്നതും നാമോര്‍ക്കണം. വില നിര്‍ണായവകാശം എണ്ണ കമ്പനികള്‍ക്കു വിട്ടുകൊടുത്തതോടെയാണ് രാജ്യത്ത് എണ്ണവില കുത്തനെ ഉയരാന് തുടങ്ങിയത്. അന്താരാഷ്ട വിപണിയില് വില വര്‍ദ്ധിക്കുമ്പോള് എണ്ണ വില കൂട്ടുന്ന കമ്പനികള് പക്ഷേ, വില കുറയുമ്പോള് എണ്ണ വില കുറയ്‌ക്കാറില്ല. കുത്തക എണ്ണക്കമ്പനികള്‍ക്ക് ജനങ്ങളെ കൊള്ളയടിക്കാന് എല്ലാ അവസരവും നല്‍കുകയാണ് കേന്ദ്ര ബിജെപി സര്‍ക്കാര്. നികുതി ഇനത്തില് കേന്ദ്ര സര്‍ക്കാര് കൊള്ളലാഭം കൊയ്യുന്നു.\nബീഹാര് തെരഞ്ഞെടുപ്പ് ലക്ഷ്യംവച്ച് കഴിഞ്ഞ മാസങ്ങളില് എണ്ണ വില വര്‍ദ്ധിപ്പിച്ചിരുന്നില്ല. തെരഞ്ഞെടുപ്പ് കഴിഞ്ഞതോടെയാണ് ഇപ്പോള് വീണ്ടും വില വര്‍ദ്ധിപ്പിക്കാന് കേന്ദ്രം അനുവാദം നല്‍കിയത്. കോവിഡ് കാലത്ത് സാമ്പത്തികമായി ബുദ്ധിമുട്ടുന്ന ജനങ്ങളെ കൊള്ളയടിച്ച് കുത്തകകളുടെ പോക്കറ്റ് വീര്‍പ്പിക്കാന് അവസരം നല്‍കുന്ന കേന്ദ്ര സര്‍ക്കാര് നടപടി അങ്ങേയറ്റം അപലപനീയമാണ്. തൊഴിലും വരുമാനവും നഷ്ടപ്പെട്ടവര്‍ക്ക് ഇളവുകള് വഴി ആശ്വാസം നല്‍കേണ്ടതിനു പകരം ന്യായമായും ലഭിക്കേണ്ടതുപോലും നല്‍കാതെ പിടിച്ചുപറിയാണ് കേന്ദ്രം നടത്തുന്നത്. ഇതിനെതിരെ ജനരോഷം ഉയരണമെന്നും സെക്രട്ടേറിയറ്റ് പ്രസ്‌താവനയില് അഭ്യര്‍ഥിച്ചു.\npetrol diesel petrol price cpm പെട്രോൾ ഡീസൽ ഇന്ധന വില സിപിഎം politics\nCPM slams central government over continues hike in petrol, diesel price


സാമ്പത്തിക രംഗത്ത് വൻ തിരിച്ചടിയുണ്ടാകുമെന്ന് എസ്ബിഐ റിപ്പോർട്ട് | sbi report predicts huge set back to Indian economy in this financial year\nസാമ്പത്തിക രംഗത്ത് വൻ തിരിച്ചടിയുണ്ടാകുമെന്ന് എസ്ബിഐ റിപ്പോർട്ട്\nDelhi, First Published 2, Sep 2020, 11:25 AM\nഅടുത്ത മൂന്നു പാദത്തിലും വളർച്ച താഴേക്കായിരിക്കുമെന്നും കാർഷിക രംഗത്ത് ഇപ്പോൾ കണ്ട വളർച്ച അടുത്ത പാദത്തിൽ തുടർന്നേക്കില്ലെന്നും റിപ്പോർട്ട് മുന്നറിയിപ്പ് നൽകുന്നു.\nദില്ലി: സാമ്പത്തിക രംഗത്ത് നടപ്പു വർഷം വൻ തിരിച്ചടിയുണ്ടാകുമെന്ന് എസ്ബിഐ റിപ്പോർട്ട്. പ്രതീക്ഷിച്ചതിന്‍റെ ഇരട്ടിയോളം ഇടിവ് ഉണ്ടാവുമെന്നാണ് മുന്നറിയിപ്പ്. നടപ്പ് സാമ്പത്തിക വര്‍ഷം രാജ്യത്ത് ആകെ വളര്‍ച്ചയിൽ പത്ത് ശതമാനത്തിലധികം ഇടിവുണ്ടാകുമെന്നാണ് എസ്ബിഐയുടെ റിപ്പോര്‍ട്ട്. നെഗറ്റീവ് വളര്‍ച്ച അടുത്ത മൂന്ന് പാദത്തിലും തുടരുമെന്ന് റിപ്പോര്‍ട്ട് മുന്നറിയിപ്പ് നൽകുന്നു.\nആദ്യപാദത്തിൽ കണ്ടതുപോലെ അടുത്ത പാദങ്ങളിലും വളര്‍ച്ചാനിരക്ക് കുത്തനെ ഇടിയും. കാര്‍ഷിക മേഖലയിൽ മാത്രമാണ് ആദ്യപാദത്തിൽ നേരിയ വളര്‍ച്ച കണ്ടത്. അടുത്ത പാദങ്ങളിൽ അതും പ്രതീക്ഷിക്കേണ്ടെന്നും എസ്ബിഐയുടെ സാമ്പത്തിക അവലോകന റിപ്പോര്‍ട്ടിൽ പറയുന്നു.\nവ്യവസായം ഒഴികെയുള്ള മേഖലകളിലാണ് ഇപ്പോൾ വായ്പകൾക്ക് ആവശ്യക്കാര് കൂടുന്നതെന്നും റിപ്പോര്‍ട്ടിലുണ്ട്. ഇതോടൊപ്പം ജിഎസ്ടി വരുമാനത്തിൽ 12 ശതമാനത്തിന്‍റെ കുറവ് കഴിഞ്ഞ മാസത്തിൽ ഉണ്ടായി എന്ന ധനന്ത്രാലയത്തിന്‍റെ കണക്കുകളും പുറത്തുവന്നു. ജൂലായ് മാസത്തിലെ വരുമാനത്തേക്കാൾ ഓഗസ്റ്റിൽ ഒരു ശതമാനത്തിന്‍റെ കുറവും ഉണ്ടായി.\nset back to Indian economy\nindian economy blow\nഇന്ത്യൻ സമ്പത്ത് വ്യവസ്ഥ


Heather Knight women’s Test 'വനിതാ ടെസ്റ്റ് ക്രിക്കറ്റിലും അഞ്ച് ദിവസം വേണം'; ആവശ്യവുമായി ഇംഗ്ലണ്ട് ക്യാപ്റ്റൻ\n‘വനിതാ ടെസ്റ്റ് ക്രിക്കറ്റിലും അഞ്ച് ദിവസം വേണം’; ആവശ്യവുമായി ഇംഗ്ലണ്ട് ക്യാപ്റ്റൻ\nവനിതാ ക്രിക്കറ്റ് ടെസ്റ്റിലും അഞ്ച് ദിവസം വേണമെന്ന ആവശ്യവുമായി ഇംഗ്ലണ്ട് ടീം ക്യാപ്റ്റൻ ഹെതർ നൈറ്റ്. നിലവിൽ വനിതാ ടെസ്റ്റ് നാല് ദിവസമാണ് നടക്കുക. ഇത് മാറ്റി പുരുഷ ടെസ്റ്റിലേതു പോലെ വനിതാ ടെസ്റ്റും അഞ്ച് ദിവസം ആക്കണമെന്നാണ് ഹെതർ നൈറ്റിൻ്റെ ആവശ്യം. നാല് ദിവസം മാത്രമുള്ള മത്സരം ആയതിനാൽ വനിതാ ടെസ്റ്റിൽ ഏറെ സമനിലകൾ ഉണ്ടാവുന്നുണ്ടെന്നും ഹെതർ പറഞ്ഞു.\n“വളരെ നല്ല മത്സരമായിരുന്നു. പക്ഷേ, റിസൽട്ട് ഉണ്ടാവാതിരുന്നത് ദൗർഭാഗ്യകരമാണ്. വളരെ മികച്ച ഒരു റിസൾട്ടിന് സാധ്യത ഉണ്ടായിരുന്നു. ഇരു ടീമിലെയും യുവതാരങ്ങൾ നന്നായി കളിച്ചു. അഞ്ച് ദിന ടെസ്റ്റുകൾ ഉണ്ടാവണമെന്നാണ് എൻ്റെ അഭിപ്രായം. വനിതാ ക്രിക്കറ്റിൽ ഒട്ടേറെ സമനില ഉണ്ടാവുന്നുണ്ട്. ഒരു ദിവസം കൂടി ഉണ്ടായിരുന്നെങ്കിൽ മത്സരത്തിന് റിസൽട്ട് ഉണ്ടായേനെ. അധിക ദിനം ഇല്ലാത്തതിനാൽ അതിനു കഴിഞ്ഞില്ല.”- ഹെതർ പറഞ്ഞു.\nമത്സരത്തിൽ ഫോളോ ഓൺ വഴങ്ങിയ ഇന്ത്യയാണ് അവസാനത്തിൽ സമനില പിടിച്ചത്. ഇംഗ്ലണ്ടിൻ്റെ 369/9 എന്ന സ്കോറിനു മറുപടിയുമായി ഇറങ്ങിയ ഇന്ത്യയ്ക്ക് ഷഫാലി വർമ്മയും (96) സ്മൃതി മന്ദനയും (78) ചേർന്ന് മികച്ച തുടക്കം നൽകിയെങ്കിലും മറ്റ് ബാറ്റർമാർക്ക് അത് മുതലെടുക്കാനായില്ല. അതിവേഗം വിക്കറ്റുകൾ നഷ്ടമായപ്പോൾ ഇന്ത്യ 231 റൺസിന് ഓൾഔട്ടായി. ഫോളോ ഓൺ വഴങ്ങി രണ്ടാം ഇന്നിംഗ്സിൽ ബാറ്റ് ചെയ്യാനിറങ്ങിയ ഇന്ത്യക്ക് വീണ്ടും ഷഫാലി (63) മികച്ച തുടക്കം നൽകി. ദീപ്തി ശർമ്മ (54), പൂനം റാവത്ത് (39) എന്നിവരും മികച്ച കളി കെട്ടഴിച്ചതോടെ ഇന്ത്യ ഇന്നിംഗ്സ് തോൽവി ഒഴിവാക്കി. എന്നാൽ2വിക്കറ്റ് നഷ്ടത്തിൽ 171 എന്ന നിലയിൽ നിന്ന ഇന്ത്യൻ മധ്യനിര തകർന്നടിയുകയും 199 റൺസിന്7വിക്കറ്റുകൾ നഷ്ടമാവുകയും ചെയ്തു. എന്നാൽ, 8,9വിക്കറ്റുകളിൽ ശിഖ പാണ്ഡെയ്ക്കും തനിയ ഭാട്ടിയയ്ക്കുമൊപ്പം അരങ്ങേറ്റ താരം സ്നേഹ് റാണ നടത്തിയ ചെറുത്തുനില്പ് ഇന്ത്യക്ക് സമനില സമ്മാനിക്കുകയായിരുന്നു. എട്ടാം വിക്കറ്റിൽ ശിഖ പാണ്ഡേയുമൊത്ത് 41 റൺസിൻ്റെ കൂട്ടുകെട്ടുയർത്തിയ സ്നേഹ് 9ആം വിക്കറ്റിൽ വിക്കറ്റ് കീപ്പർ തനിയ ഭാട്ടിയയുമായിച്ചേർന്ന് കൂട്ടിച്ചേർത്തത് അപരാജിതമായ 104 റൺസ് ആയിരുന്നു. സ്നേഹ് റാണ (80), തനിയ ഭാട്ടിയ (44) എന്നിവർ പുറത്താവാതെ നിന്നു.\nStory Highlights: Heather Knight on need of 5th day in women’s Test\nRead more on: WOMENS CRICKET


Nation awaiting Four Vital Judgments from Supreme Court next week | അയോധ്യ കഴിഞ്ഞു, ഇനി ശബരിമലയും റാഫേലും രാഹുൽ ഗാന്ധിയും! രാജ്യം ഉറ്റ് നോക്കുന്ന വിധികൾ - Malayalam Oneindia\nഅയോധ്യ വികസനത്തിന് ആക്കം കൂട്ടി യുപി; ചെലവഴിക്കുന്നത് 2000 കോടി രൂപ\n'രണ്ട് പതിറ്റാണ്ട് മുമ്പായിരുന്നെങ്കില് ബിജെപിക്ക് ഇടത് പക്ഷം ഒരു ബദല്; പക്ഷെ ഇന്ന് സാധിക്കില്ല'\nഇപ്പോൾ ശ്രദ്ധ കൊവിഡിനെ പ്രതിരോധിക്കാൻ, പ്രിയങ്ക ഗാന്ധിയുടെ പ്രതികരണത്തിൽ അത്ഭുതമില്ല; മുഖ്യമന്ത്രി\nരാമന്റെ അനുഗ്രഹം രാജ്യത്തെ പട്ടിണിയും ദാരിദ്ര്യവും ഇല്ലാതാക്കട്ടെ, ഭൂമി പൂജക്ക് ആശംസയുമായി കേജ്രിവാൾ\nനരേന്ദ്രമോദിയുടെ സുരക്ഷാ ചുമതലക്ക് കൊവീഡ് ഭേദമായ 150 പൊലീസുകാര്; അയോധ്യയിലെത്തി\n5 min ago മുസ്ലീം ലീഗ് ഉറപ്പിച്ചു, 24 സീറ്റ് കിട്ടും, താനൂരും കൊടുവള്ളിയും ഗുരുവായൂരും തിരിച്ചുപിടിക്കും\n9 min ago റിയാദ് - കരിപ്പൂർ വിമാനം സാങ്കേതിക തകരാർമൂലം നെടുമ്പാശേരിയിൽ ഇറക്കി\n13 min ago ഇത് നടുക്കുന്ന വാർത്ത: ആ ഷാള് വെറുമൊരു പ്രതീകം മാത്രമല്ല, അതൊരു നൂറ് ചോദ്യ ശരങ്ങൾ ഉയർത്തണം\nSports IPL 2021: സിഎസ്‌കെയ്ക്ക് അടിതെറ്റി, എവിടെ പിഴച്ചു? ഡല്‍ഹിക്ക് അനുകൂലമായ മൂന്ന് കാര്യങ്ങളിതാ\nഅയോധ്യ കഴിഞ്ഞു, ഇനി ശബരിമലയും റാഫേലും രാഹുൽ ഗാന്ധിയും! രാജ്യം ഉറ്റ് നോക്കുന്ന വിധികൾ\nUpdated: Sun, Nov 10, 2019, 9:58 [IST]\nദില്ലി: അയോധ്യയില് രാമക്ഷേത്രം നിര്‍മ്മിക്കാനുളള വിധിക്ക് ശേഷം രാജ്യം ഉറ്റ് നോക്കുന്ന മറ്റ് ചില കേസുകളില് കൂടി ഈ ആഴ്ച സുപ്രീം കോടതി വിധി പറയാനിരിക്കുകയാണ്. ചീഫ് ജസ്റ്റിസ് രഞ്ജന് ഗൊഗോയ് നവംബര് പതിനേഴിന് വിരമിക്കുന്നതിന് മുന്‍പായാണ് ശബരിമല അടക്കമുളള സുപ്രധാന കേസുകളില് വിധി പറയുക. ശബരിമലയില് യുവതീപ്രവേശനം അനുവദിച്ച സുപ്രീം കോടതി വിധിക്കെതിരെ സമര്‍പ്പിക്കപ്പെട്ട 57 റിവ്യൂ ഹര്‍ജികളിലാണ് കോടതി തീരുമാനമെടുക്കുക.\nസുപ്രീം കോടതി പരിഗണിച്ചത് പുരാവസ്തു തെളിവുകള്; ശരിവയ്ക്കപ്പെട്ടത് കെകെ മുഹമ്മദിന്റെ വാദങ്ങള്\nഅയോധ്യ കേസിലെ വിധി ശബരിമല കേസിനെ സ്വാധീനിക്കുമോ എന്ന ചോദ്യം അതിനിടെ ഉയരുന്നുണ്ട്. അയോധ്യ രാമന്റെ ജന്മഭൂമിയാണ് എന്ന ഹിന്ദുക്കളുടെ വിശ്വാസത്തെ അന്തിമ വിധി പ്രഖ്യാപിക്കുന്നതിന് കോടതി പരിഗണിച്ചിട്ടുണ്ട്. സമാനമായി യുവതീ പ്രവേശനവുമായി ബന്ധപ്പെട്ട് നിലനില്‍ക്കുന്ന വിശ്വാസത്തെയും കോടതി പരിഗണിക്കുമോ എന്നാണ് അറിയേണ്ടത്.\nശബരിമല കൂടാതെ റാഫേല് കേസിലും വിരമിക്കുന്നതിന് മുന്‍പ് രഞ്ജന് ഗൊഗോയിക്ക് വിധി പറയേണ്ടതുണ്ട്. റാഫേല് കേസില് കഴിഞ്ഞ വര്‍ഷമാണ് സുപ്രീം കോടതി കേന്ദ്രസര്‍ക്കാരിന് ക്ലീന് ചിറ്റ് നല്‍കിക്കൊണ്ട് വിധി പറഞ്ഞത്. ഫ്രാന്‍സിന്റെ പക്കല് നിന്ന് 36 റാഫേല് വിമാനങ്ങള് വാങ്ങാനുളള സര്‍ക്കാര് തീരുമാനത്തിന് എതിരെ ആയിരുന്നു പരാതി. ഈ കേസിലുളള വിധിക്കെതിരെ സമര്‍പ്പിക്കപ്പെട്ട റിവ്യൂ ഹര്‍ജികളിലാണ് കോടതി ഈ ആഴ്ച വിധി പറയുക.\nഅയോധ്യ ഭൂമി തർക്കത്തിന്റെ ഗതി മാറ്റിയ ആ ദിവസം! 1949 ഡിസംബർ 22ന് അയോധ്യയിൽ സംഭവിച്ചതെന്ത്?\nആര്‍ടിഐ നിയമത്തിന്റെ പരിധിയില് സുപ്രീം കോടതി ചീഫ് ജസ്റ്റിസിന്റെ ഓഫീസിനേയും ഉള്‍പ്പെടുത്തണം എന്ന ഹര്‍ജിയിലും കോടതി വരും ദിവസങ്ങളില് വിധി പറയും. വിവരാവകാശ പ്രവര്‍ത്തകന് സുഭാഷ് ചന്ദ്ര അഗര്‍വാള് സമര്‍പ്പിച്ച കേസില് സുപ്രീം കോടതിയുടെ ഭരണഘടനാ ബഞ്ചാണ് തീരുമാനം എടുക്കുക. കൂടാതെ മോദിക്കെതിരായ രാഹുല് ഗാന്ധിയുടെ ചൗക്കീദാര് ചോര് ഹെ പ്രസ്താവനയ്ക്ക് എതിരായ കോടതിയലക്ഷ്യ ഹര്‍ജിയിലും വിധിയുണ്ടാകും.\nകൂടുതൽ ayodhya verdict വാർത്തകൾ\nരാമക്ഷേത്ര നിര്‍മ്മാണം:പ്രിയങ്ക ഗാന്ധിയുടെ നിലപാടില് മുസ്ലീം ലീഗില് അമര്‍ഷം; അടിയന്തിര യോഗം\nകൊവിഡ്-19 പടരുന്നു; നരേന്ദ്ര മോദി അയോധ്യയിലേക്ക്;2മണിക്കൂറോളം ഭൂമി പൂജ\nഅയോധ്യയിലെ ചടങ്ങ് നിര്‍ത്തിവെക്കണമെന്ന് കോണ്‍ഗ്രസ് നേതാവ്; അസുരനെന്ന് ബിജെപി\nവിവാദ ചര്‍ച്ചകൾ വേണ്ട, ഭൂമി പൂജ കവർ ചെയ്യുന്ന ചാനലുകൾക്ക് പ്രത്യേക നിർദ്ദേശം; ലംഘിച്ചാൽ നടപടി\nരാമക്ഷേത്ര നിര്‍മ്മാണം; ഒന്നും മറക്കാന് കഴിയുന്നതല്ലെന്ന് ഉവൈസി; മോദിയുടേത് സത്യപ്രതിജ്ഞ ലംഘനം\nകൊവിഡ് വ്യാപനം രൂക്ഷം; 200 പേരെ സംഘടിപ്പിച്ച് അയോധ്യയില് ഭൂമി പൂജ; യോഗി അയോധ്യ സന്ദര്‍ശിക്കും\nഅയോധ്യയില് ബാബറി മസ്ജിദും ഉയരും; മസ്ജിദിനായുള്ള5ഏക്കര് ഭൂമി ഏറ്റെടുത്തെന്ന് സുന്നി വഖഫ് ബോര്‍ഡ്\n'അയോധ്യയിലെ ഭൂമി മുസ്ലീംകളുടെ ശവപ്പറമ്പ്', രാമക്ഷേത്രം ഇവിടെ വേണോയെന്ന് അയോധ്യയിലെ മുസ്ലീംകൾ!\nഅയോധ്യ;പള്ളിക്കായി നല്‍കിയ സ്ഥലത്തിനെതിരെ മുസ്ലീം കക്ഷികള് സുപ്രീം കോടതിയെ സമീപിച്ചേക്കും\nഞങ്ങളായിരുന്നെങ്കില്5ഏക്കര് ഭൂമിയില് രാമക്ഷേത്രം നിര്‍മ്മിച്ചേനേയെന്ന് ഷിയ വഖഫ് ബോര്‍ഡ്\nayodhya verdict ayodhya case supreme court chief justice ranjan gogoi അയോധ്യ സുപ്രീം കോടതി ചീഫ് ജസ്റ്റിസ് ശബരിമല റാഫേൽ\nNation awaiting Four Vital Judgments from Supreme Court next week\nബംഗാൾ നിയമസഭ തിരഞ്ഞെടുപ്പ്; നാലാം ഘട്ട വോട്ടെടുപ്പ് അവസാനിച്ചു..75.93 ശതമാനം പോളിംഗ്


നൊബേല് ജേതാവ് സൂ ചിയുടെ മറ്റൊരു മുഖം - Janayugom Online\nനൊബേല് ജേതാവ് സൂ ചിയുടെ മറ്റൊരു മുഖം\nബ്രിട്ടീഷ് കൊളോണിയല് വാഴ്ചക്കാലത്ത് 1937 വരെ ഇന്ത്യയുടെ ഭാഗമായിരുന്നതും, ഏതാണ്ടൊരേ കാലത്ത് സ്വാതന്ത്ര്യം നേടിയതുമായ ബര്‍മ (ഇപ്പോള് മ്യാന്‍മര്)യുടെ ചരിത്രം പട്ടാളവാഴ്ചയുടെ ഒരു ഇരുണ്ട ചിത്രമാണ് കാഴ്ചവച്ചിട്ടുള്ളത്. രാഷ്ട്രപിതാവായ ഓങ്സാനും മന്ത്രിമാരും കൊല ചെയ്യപ്പെട്ടതിന് ശേഷം അധികാരം സെെനിക ജനറല്‍മാരാണ് ഏറെക്കാലം കെെകാര്യം ചെയ്തത്. ഓങ്സാന്റെ പുത്രി സൂ ചി വിദേശവാസം അവസാനിപ്പിച്ച് സ്വദേശത്ത് മടങ്ങി എത്തിയതിന് ശേഷമാണ് ജനാധിപത്യ നാഷണല് ലീഗ് ശക്തിപ്രാപിച്ചതും പട്ടാളവാഴ്ചയ്ക്കെതിരായ പോരാട്ടം ശക്തിപ്രാപിച്ചതും; പക്ഷെ സൂ ചി തന്നെ ഒന്നര പതിറ്റാണ്ട് ജയിലിലും വീട്ടുതടവിലുമായിരുന്നു. ഒടുവില് നാഷണല് ലീഗിന്റെ പ്രവര്‍ത്തനം ശക്തിപ്പെടുകയും തുടര്‍ഭരണം പട്ടാളത്തിന് സാധ്യമല്ലാതാവുകയും ചെയ്തതിന് ശേഷം നടന്ന ഒരു തെരഞ്ഞെടുപ്പില് 2016ലാണ് സൂ ചി പ്രസിഡന്റായി ഒരു ജനാധിപത്യ ഭരണത്തിന് തുടക്കമായത്. പക്ഷെ, പട്ടാളഭരണത്തിന്‍കീഴില് അംഗീകരിക്കപ്പെട്ട ഭരണഘടന പ്രകാരം പാര്‍ലമെന്റിലെ 25 ശതമാനം സീറ്റുകള് സെെന്യത്തിനായി സംവരണം ചെയ്യപ്പെട്ടിരിക്കുന്നതിനാല് സെെനിക പിന്തുണയില്ലാതെ ഒരു ഭരണഘടനാ ഭേദഗതി സാധ്യമല്ലാതായി.\nഇതിന് തന്നെ പട്ടാളം വഴങ്ങിയത് ലോക സമ്മര്‍ദത്തിന്റെ ഫലമായാണ്. സൂ ചിക്ക് നൊബേല് സമ്മാനം നല്‍കാന് തീരുമാനിച്ചതോടെയാണ് പട്ടാളഭരണം അത്രയുമെങ്കിലും ‘ഔദാര്യം’ കാണിച്ചത്. ഇപ്രകാരം 2016 മുതല്‍ക്ക് ഓങ്സാന് എന്ന രാഷ്ട്രപിതാവിന്റെ പുത്രി കൂടിയായ സൂ ചി പ്രസിഡന്റ് പദവിയില് എത്തിയെങ്കിലും അതോടെ പുതിയ പ്രശ്നങ്ങള്‍ക്ക് തുടക്കമാവുകയും ചെയ്തു. രണ്ട് ദശാബ്ദക്കാലം പട്ടാളഭരണത്തിന്റെ പീഡനം കഴിഞ്ഞുള്ള അധികാര ആരോഹണം സൂ ചിയെ വ്യത്യസ്തമായൊരു പാതയിലേക്കെത്തിച്ചതായാണ് സര്‍വര്‍ക്കും തോന്നിത്തുടങ്ങിയിട്ടുള്ളത്. ഇതിനു മുന്‍പ് പട്ടാളം അവരെ ജയിലിലും വീട്ടുതടങ്കലിലും പാര്‍പ്പിക്കുക മാത്രമല്ല ചെയ്തത്. ലണ്ടനിലെ പ്രവാസി ജീവിതകാലത്ത് തനിക്കു ജനിച്ച മക്കളെ സ്വദേശത്തേക്ക് വരാന്‍പോലും പട്ടാള ഭരണക്കാര് അനുവദിച്ചില്ല. മക്കള്‍ക്ക് ബ്രിട്ടീഷ് പൗരത്വമുണ്ടെന്നതിന്റെ പേരിലാണ് ഈ വിലക്ക് ഏര്‍പ്പെടുത്തിയത്. പ്രസിഡന്റ് സ്ഥാനത്ത് എത്തിയതിന് ശേഷം ആ വിലക്ക് മാറ്റിയൊ എന്നതു സംബന്ധിച്ച് വാര്‍ത്തകളൊന്നും കാണാന് സാധിച്ചിട്ടില്ല. ഭരണം സിവിലിയന് കെെകളിലാണെങ്കിലും യഥാര്‍ത്ഥ അധികാരം ഇപ്പോഴും പട്ടാളത്തിന്റെ കയ്യിലാണെന്നാണ് സാഹചര്യങ്ങള് വിളിച്ചറിയിക്കുന്നത്. സൂ ചി പേരിന് മാത്രമുള്ള പ്രസിഡന്റാണെന്നു വ്യക്തമായിക്കൊണ്ടിരിക്കുകയുമാണ്. 1991ല് നൊബേല് സമാധാന സമ്മാനം സ്വീകരിക്കുമ്പോഴത്തെ സൂ ചിയെ ഇപ്പോള് മഷിയിട്ടു നോക്കിയാല് പോലും കാണാനില്ലെന്നാണ് ലോക മാധ്യമങ്ങള് വിലയിരുത്തുന്നത്. അവര്‍ക്ക് ഈ സമ്മാനം നല്‍കുമ്പോള് നൊബേല് സമിതിക്കാര് നല്‍കിയ വിവരണം ഇപ്പോള് പലരും ഓര്‍ക്കുന്നുണ്ടാകും. മര്‍ദനത്തിനെതിരായ പോരാട്ടത്തിന്റെ ഒരു പ്രധാന പ്രതീകമായിട്ടാണ് നൊബേല് സമിതിക്കാര് സൂ ചിയെ വിശേഷിപ്പിച്ചത്. ജനാധിപത്യത്തിനും മനുഷ്യാവകാശങ്ങള്‍ക്കും വംശീയ അനുരഞ്ജനത്തിനും വേണ്ടി അക്രമരാഹിത്യത്തിന്റെ മാര്‍ഗത്തിലൂടെ പോരാടുന്നവര്‍ക്ക് ആവേശം പകരുന്ന ഒരു വ്യക്തിയായും നൊബേല് സമിതി അവരെ വിശേഷിപ്പിച്ചിരുന്നു. പക്ഷെ, ഇന്ന് ലോകം ദര്‍ശിക്കുന്ന സൂ ചി പട്ടാളഭരണത്തിന്റെ ഒരു പാവയാണ്.\nഡിസംബര് രണ്ടാം വാരത്തില് ഹേഗ് നഗരത്തിലെ ലോക ക്രിമിനല് കോടതിക്ക് മുന്നില് തടിച്ചുകൂടിയ ജനക്കൂട്ടം ഉയര്‍ത്തിയ മുദ്രാവാക്യങ്ങള് അതിന് തെളിവാണ്. നൊബേല് സമാധാന സമ്മാനം നേടിയ, സ്വാതന്ത്ര്യപ്പോരാട്ടത്തിന്റെ ഒരു പ്രതീകമെന്ന് നൊബേല് സമിതി വിശേഷിപ്പിച്ച, സൂ ചി ബര്‍മയിലെ (മ്യാന്‍മാര്) പട്ടാളം ആ നാടിന്റെ അതിര്‍ത്തി പ്രദേശമായ രോഹിംഗ്യയിലെ ജനങ്ങളോട് കാണിച്ച കൊടും ക്രൂരതയ്ക്ക് ലോക ക്രിമിനല് കോടതി (ഐസിസി) അവിടത്തെ സര്‍ക്കാരിനെതിരായ ക്രിമിനല് കേസിന്റെ വിചാരണ നേരിടാന് രാജ്യത്തെ പ്രതിനിധീകരിച്ചാണ് പ്രസിഡന്റ് സൂ ചി ആ കോടതിയില് ഹാജരായത്. രോഹിംഗ്യ എന്നത് ബഹുഭൂരിപക്ഷം ജനങ്ങള് ബുദ്ധമതക്കാരായ ബര്‍മയുടെ അതിര്‍ത്തി പ്രദേശത്തുള്ള ഒരു ചെറിയ ഭൂപ്രദേശമാണ്. അവിടത്തെ ജനങ്ങള് മുസ്‌ലിം മതവിശ്വാസികളുമാണ്. ശാന്തിയും സമാധാനവും ജീവിതത്തിന്റെ അടിസ്ഥാന പ്രമാണങ്ങളായി അംഗീകരിച്ചിട്ടുള്ള ആ ബുദ്ധമത വിശ്വാസികള്‍ക്ക് ലക്ഷങ്ങള് മാത്രമുള്ള അവിടത്തെ മുസ്‌ലിങ്ങളെ സ്വന്തം നാടിന്റെ മക്കളായി അംഗീകരിക്കാന് കഴിയാത്തതുകൊണ്ട് ബര്‍മയിലെ പട്ടാളം ആ മുസ്‌ലിങ്ങളുടെ വംശീയ സംഹാരത്തിന് ഒരുങ്ങുകയായിരുന്നു. പട്ടാളം നടത്തിയ കൂട്ടക്കൊലയില് ലക്ഷക്കണക്കിന് മനുഷ്യര്‍ക്ക് ജീവന് നഷ്ടപ്പെട്ടു. സ്വന്തം ജീവന് രക്ഷിക്കാന് ദശലക്ഷത്തിലധികം രോഹിംഗ്യന് മുസ്‌ലിങ്ങള് ബംഗ്ലാദേശില് അഭയം തേടിയിരിക്കുകയുമാണ്. അവരില് കൂറേപ്പേര് ഇന്ത്യയിലും എത്തിയിട്ടുണ്ട്. ബര്‍മീസ് പട്ടാളം നടത്തിയ നരഹത്യക്കെതിരായി ഗാംബിയ എന്ന രാജ്യമാണ് പരാതിയുമായി ലോക കോടതിയെ സമീപിച്ചത്. രോഹിംഗ്യയിലെ ഒരുപിടി തീവ്രവാദികള് അക്രമത്തിന് മുതിര്‍ന്നുവെന്നതായിരുന്നു ഈ കൂട്ടക്കൊലയ്ക്ക് ന്യായമായി ബര്‍മീസ് ഭരണകൂടം ഉന്നയിച്ച വാദം. ബര്‍മീസ് പട്ടാളം നടത്തിയ നരഹത്യയെ ന്യായീകരിക്കാനാണ് രാജ്യത്തിന്റെ പ്രസിഡന്റ് തന്നെ ലോകകോടതിയില് എത്തിയത്. ലോകചരിത്രത്തില് ഒരു രാജ്യത്തിന്റെ പ്രസിഡന്റ് തന്നെ പ്രതിസ്ഥാനത്ത് വിചാരണ നേരിടാന് ലോക കോടതിയില് എത്തുന്നത്. അതും, തന്റെ രാജ്യം നടത്തിയ വര്‍ഗീയ സംഹാരത്തിനുള്ള ശിക്ഷ ഏറ്റുവാങ്ങാന്, അത്യപൂര്‍വമായ ഒരു സംഭവമാണ്. സാധാരണഗതിയില് അതിനായി നിയോഗിക്കപ്പടുന്നത്.\nഒരു സീനിയര് ഉദ്യോഗസ്ഥന് മാത്രമായിരിക്കും. എന്നിട്ടും രാജ്യത്തിന്റെ പ്രസിഡന്റ് തന്നെ ആ മുള്‍കിരീടം ചൂടുന്നത് കേട്ടുകേള്‍വിയില്ലാത്ത ഒരു കാര്യമാണ്. സൂ ചി പട്ടാളത്തിന്റെ സമ്മര്‍ദംകൊണ്ടാണോ, അതോ പട്ടാളത്തെ പ്രീതിപ്പെടുത്താനാണോ ഈ മുള്‍ക്കിരീടം ചൂടിയതെന്ന് ആര്‍ക്കും പറയാനാവില്ല. പട്ടാളത്തെ സന്തോഷിപ്പിക്കാന് സ്വമനസാലെയാണ് ഒട്ടും അഭിമാനകരമല്ലാത്ത ആ ചുമതല സൂ ചി ഏറ്റെടുത്തതെങ്കില് അത് ഒരു സ്വാതന്ത്ര്യ യോദ്ധാവിന് ഒട്ടും ചേര്‍ന്നതല്ലെന്നു മാത്രമേ പറയാനാവൂ. കോടതി മുറിക്കുള്ളില് യാതൊരു ഭാവഭേദവുമില്ലാത്ത സൂ ചിയുടെ ആ ഇരിപ്പ് കാഴ്ചക്കാരെ മുഴുവന് ആശ്ചര്യപ്പെടുത്തുകയും ചെയ്തു. കാരണം ഭൂഗോളത്തിന്റെ പകുതി ദൂരം താണ്ടിയാണ് കോടതിയില് ആ മഹതി ഹാജരായത്. കോടതി നടപടികള് വീക്ഷിക്കാന് അവിടെ കൂടിയിരുന്ന നൂറുകണക്കിന് സ്വാതന്ത്ര്യപ്രേമികളുടെ കൂക്കുവിളികള് പോലും അവരുടെ മുഖഭാവത്തില് യാതൊരു മാറ്റവും വരുത്തിയില്ലെന്നതും നോക്കിയിരുന്നവരെയെല്ലാം അത്ഭുതപ്പെടുത്തുക തന്നെ ചെയ്തു.\nദീര്‍ഘകാലം പട്ടാളത്തെ വെല്ലുവിളിച്ചുകൊണ്ട് പട്ടാളത്തിന്റെ ദണ്ഡനങ്ങളെ നേരിടാന് ധീരത പ്രദര്‍ശിപ്പിച്ച ആ പോരാളിക്ക് കാഴ്ചക്കാരുടെ കൂക്കുവിളികളെയും മറ്റും എങ്ങനെ ഇത്ര ശാന്തമായി നേരിടാന് കഴിഞ്ഞുവെന്നത് അവരുടെ ആരാധകര്‍ക്ക് പോലും പിടികിട്ടാത്ത ഒരു സംഗതിയാണ്. ആരാധകര് സൂ ചിയെ ന്യായീകരിക്കാന് ശ്രമിച്ചെങ്കിലും ആ ന്യായീകരണം പട്ടാളത്തിന്റെ നരഹത്യക്ക് തടയിടാന് പ്രസിഡന്റിനുപോലും കഴിയുമായിരുന്നില്ലെന്നായിരുന്നു അവരുടെ എതിര്‍വാദം. എന്നാല്, പട്ടാളത്തെ പിടിച്ചുകെട്ടാന് സൂ ചി ഒരു ചെറുവിരല്‍പോലും അനക്കിയില്ലെന്ന വസ്തുത ആരാധകര്‍ക്ക് പോലും നിഷേധിക്കാന് കഴിഞ്ഞില്ല. സൂ ചിയുടെ വിചിത്രമായ ഈ നിലപാടിന് അധികാര ദുര്‍മോഹമാണോ പ്രേരകമായതെന്ന് പലരും സംശയിക്കുന്നുണ്ട്. 2020ല് നടക്കാനിരിക്കുന്ന തെരഞ്ഞെടുപ്പില് കടുത്ത ബുദ്ധമത വിശ്വാസികളുടെ കൂടി പിന്തുണ ആര്‍ജിക്കാനാവുമോ എന്ന് പലരും സംശയിക്കുന്നുണ്ട്. കോടതിയില് സൂചി തന്റെ രാജ്യം കെെക്കൊണ്ട പെെശാചികമായ നരഹത്യയെപ്പറ്റിയുള്ള സൂ ചിയുടെ എതിര്‍വാദങ്ങള്‍ക്ക് യാതൊരു മൂര്‍ച്ചയുമുണ്ടായിരുന്നില്ല. നിര്‍വികാരമായ അവരുടെ മറുപടിയും ബുദ്ധമത തീവ്രവാദികളെ രോഷാകുലരാക്കുന്ന തരത്തിലുള്ളതായിരുന്നു. രോഹിംഗ്യകള്‍ക്കെതിരായി എന്തെങ്കിലും അക്രമമൊ, അനീതിയൊ നടന്നതായി അവര് ഒരു വാക്കുപോലും ഉച്ചരിച്ചില്ല. പുതിയ തെരഞ്ഞെടുപ്പില് ബുദ്ധമത തീവ്രവാദികളുടെ പിന്തുണയും നേടാന് ഉദ്ദേശിച്ചുള്ളതായിരുന്നു. അവരുടെ സംസാരമെന്ന് പലരും കരുതുന്നുണ്ടെങ്കില് അതില് തെറ്റ് പറയാനാവില്ല. ധീരയായ ഒരു സ്വാതന്ത്ര്യപ്പോരാളിക്ക് എങ്ങനെ ഇത്രയും തരംതാഴാന് കഴിഞ്ഞുവെന്ന സംശയത്തില് കാതലുണ്ടെന്നാണ് അവരുടെ എതിര്‍വാദവും സൂചിപ്പിച്ചത്. അധികാരം ആളുകളെ ദുഷിപ്പിക്കുമെന്ന പഴഞ്ചൊല്ലില് പതിരില്ലെന്നതിന് തെളിവാണ് സൂ ചിയുടെ നിലപാട്.\nEnglish summary: Another face of Nobel laureate Xu Chi


മൂന്ന് കോര്‍പറേഷനുകളില് യുഡിഎഫ് മുന്നില് – Chandrika Daily\nBy web desk3Wednesday December 16, 2020 12:24 pm\nമൂന്ന് കോര്‍പറേഷനുകളില് യുഡിഎഫ് മുന്നില്\nകൊച്ചി, തൃശ്ശൂര്, കണ്ണൂര് കോര്‍പറേഷനുകളില് യുഡിഎഫ് ലീഡ് ചെയ്യുന്നു\nകോഴിക്കോട്: കോര്‍പറേഷനുകളിലെ വോട്ടെണ്ണല് പുരോഗമിക്കുമ്പോള് യുഡിഎഫിന് മൂന്നിടത്ത് മുന്നേറ്റം. കൊച്ചി, തൃശ്ശൂര്, കണ്ണൂര് കോര്‍പറേഷനുകളില് യുഡിഎഫ്\nലീഡ് ചെയ്യുന്നു.തിരുവനന്തപുരം, കൊല്ലം, കോഴിക്കോട്, കോര്‍പറേഷനുകളില് എല്‍ഡിഎഫും ലീഡ് ചെയ്യുന്നു.\nകണ്ണൂര് കോര്‍പ്പറേഷനില് ബിജെപി അക്കൗണ്ട് തുറന്നു. പള്ളിക്കുന്ന വാര്‍ഡില് ബി.ജെപി സ്ഥാനാര്‍ത്ഥി ഷൈജു വിജയിച്ചു.തൃശ്ശൂരില് എന്‍ഡിഎ മേയര് സ്ഥാനാര്‍ഥി ബി. ഗോപാലകൃഷ്ണന് തോറ്റു. കുട്ടംകുളങ്ങര ഡിവിഷനില് ആണ് തോറ്റത്.\nതിരുവനന്തപുരം കോര്‍പറേഷനില് എല്‍ഡിഎഫ് മേയര് സ്ഥാനാര്‍ത്ഥി തോറ്റു. കുന്നുകുഴി വാര്‍ഡിലെ സിപിഎം സ്ഥാനാര്‍ത്ഥി എ.ജി ഒലീനയാണ് പരാജയപ്പെട്ടത്. യുഡിഎഫ് സ്ഥാനാര്‍ത്ഥിയും മുന് കൗണ്‍സിലറുമായ മേരി പുഷ്പമാണ് സ്ഥാനാര്‍ത്ഥിയെ പരാജയപ്പെടുത്തിയത്. ഇതോടെ എ.കെ.ജി സെന്റര് സ്ഥിതി ചെയ്യുന്ന, സി.പി.ഐ.എമ്മിന്റെ ബിനു ഐ.പിയുടെ വാര്‍ഡ് കൂടിയായിരുന്ന ഇവിടെ യു.ഡി.എഫ് തിരിച്ചുപിടിച്ചിരിക്കുകയാണ്.


പ്രശംസിച്ചില്ലെങ്കിലും, കേരളത്തിലെ വിദ്യാര്‍ഥികളെ കഴിവുകെട്ടവരെന്ന് വിളിച്ച് അപമാനിക്കരുത്; അധ്യാപകനായ എന്.പി ആഷ്‌ലിക്ക് മലയാളിയായ ജെ.എന്.യു വിദ്യാര്‍ഥിയുടെ തുറന്ന കത്ത് | DoolNews\nപ്രശംസിച്ചില്ലെങ്കിലും, കേരളത്തിലെ വിദ്യാര്‍ഥികളെ കഴിവുകെട്ടവരെന്ന് വിളിച്ച് അപമാനിക്കരുത്; അധ്യാപകനായ എന്.പി ആഷ്‌ലിക്ക് മലയാളിയായ ജെ.എന്.യു വിദ്യാര്‍ഥിയുടെ തുറന്ന കത്ത്\n“മറുനാടന് മലയാളി”യില് ആഷ്‌ലി എന്.പി. എഴുതിയ ലേഖനത്തിന് “ചെറിയ” തിരുത്തുകള്.\nകേരളം ഹിന്ദുത്വ വര്‍ഗ്ഗീയതയ്ക്ക് പൊട്ടെന്‍ഷ്യല് ഉള്ള നാടാണെന്ന വാദമാണ് ആഷ്‌ലി തന്റെ ലേഖനത്തില് പ്രധാനമായും ഉന്നയിക്കുന്നത്. അതിലേക്ക് തല്‍ക്കാലം കടക്കാനാഗ്രഹിക്കുന്നില്ല. കേരളത്തിന്റെ പൊതുബോധം അപ്പാടെ പുരോഗമനപരമാണെന്ന അഭിപ്രായവുമില്ല. പക്ഷേ കേരളത്തിന്റെ വിദ്യാഭ്യാസ സംവിധാനം തകര്‍ന്നു പോയിക്കഴിഞ്ഞുവെന്നും, അത്തരം ഒരു തകര്‍ച്ചയില് കാര്യശേഷിയില്ലാത്ത, ചിന്താശേഷിയില്ലാത്ത ഒരു യുവത വളര്‍ന്നുവെന്നും അത് വര്‍ഗീയതയ്ക്ക് വളം വകുന്നുണ്ട് എന്നും ലേഖകന് പറയാതെയും പറഞ്ഞും വാദിക്കുന്നുണ്ട്.\nഅരാഷ്ട്രീയവാദം അക്കാദമിക് ഭാഷയില് പൊതിഞ്ഞു കടത്തുമ്പോള് സംഭവിക്കുന്നത് വലതുപക്ഷം നിരന്തരം കേരളത്തിനെതിരെയും കേരളത്തിലെ പൊതുവിദ്യാഭ്യാസ സ്ഥാപനങ്ങള്‍ക്കെതിരെയും നടത്തുന്ന കാമ്പെയിനുകള്‍ക്ക് ശക്തി പകരല് മാത്രമാണ്. കേരളത്തിലെ വിദ്യാഭ്യാസ രംഗം ഒരു തകര്‍ന്ന പ്രോജക്റ്റ് ആയാണ് ആഷ്‌ലി അവതരിപ്പിക്കുന്നത്. ഇന്ന് അടച്ചുപൂട്ടാനൊരുങ്ങിയ സര്‍ക്കാരിതര വിദ്യഭ്യാസ സ്ഥാപനങ്ങളെ വരെ ഏറ്റെടുത്ത് മികവിന്റെ സ്ഥാപനങ്ങളാക്കി മാറ്റിയ, മികച്ച സൗകര്യങ്ങള് ഒരുക്കിക്കൊടുക്കുന്ന, പാഠപുസ്തകങ്ങള് സമയത്തെത്തുന്ന, സ്വകാര്യ സ്‌കൂളുകളെ ഉപേക്ഷിച്ച് പൊതു വിദ്യാഭ്യാസ സ്ഥാപനങ്ങളിലേക്ക് വിദ്യാര്‍ത്ഥികള് ഒഴുകിയെത്തുന്ന കേരളത്തിലെ പൊതു വിദ്യാഭ്യാസ സംവിധാനത്തിന്റെ നേട്ടങ്ങളെയെല്ലാം നിസ്സാരവത്കരിച്ചു കൊണ്ടാണ് ആഷ്‌ലിയുടെ ലേഖനം അരാഷ്ട്രീയ കോമണ്‍സെന്‍സ് പടച്ചുവിടുന്നത്.\nവരാനിരിക്കുന്ന വിമര്‍ശനങ്ങളെ മുന്‍കൂട്ടി കണ്ടെന്നോണം വിദ്യാഭ്യാസ രംഗത്തെ നേട്ടങ്ങളെ പരാമര്‍ശിച്ചു കൊണ്ട്, ഇങ്ങനെയൊക്കെ ഉണ്ടങ്കിലും ഇതിലൊന്നും വലിയ കാര്യമൊന്നുമില്ല എന്ന് പറയുന്നുമുണ്ട്. ഇനി പറയുന്ന ലേഖനത്തിലെ വരികള് ശ്രദ്ധിക്കുക:\n//സ്‌കൂളിന്റെ ബില്‍ഡിങ്ങിന്റെയും സ്മാര്‍ട്ട് ക്ലാസ്സുകളുടെയും ഫ്രീ യൂണിഫോമിന്റെയും കണക്കു പറഞ്ഞു സര്‍ക്കാരുകളെ പുകഴ്ത്തുകയും ഇകഴ്ത്തുകയും ചെയ്യുന്നവരാരും അക്കാദമിക് ക്വാളിറ്റി എന്നൊരു വിഷയമേ ഏറ്റെടുക്കുന്നില്ല// കേരളത്തിലെ സ്‌കൂള്-ഹയര് സെക്കന്ററി വിദ്യാഭ്യാസത്തെ വിമര്‍ശിച്ചാല് വരാവുന്ന ചോദ്യങ്ങളെ “അക്കാദമിക്ക് ക്വാളിറ്റിയില്ല” എന്ന, വസ്തുതയുടെ യാതൊരു പിന്‍ബലമുമില്ലാത്ത വാദം കൊണ്ട് ഇല്ലാതാക്കാനാണ് ആഷ്‌ലി ശ്രമിക്കുന്നത്.\nആര്‍ഗ്യുമെന്റ് വളരെ വ്യക്തമാണ്. ലിബറലിസത്തിന്റെ അടിസ്ഥാനപരമായ ആശയവും, സോഷ്യലിസ്റ്റ് സംവിധാനങ്ങളോടുള്ള അവരുടെ വിമര്‍ശനവുമാണ് ലേഖനം ഒളിച്ചു കയറ്റുന്നത്. എഫിഷ്യന്‍സി, ക്വാളിറ്റി, പ്രൊഡക്റ്റിവിറ്റി എന്നിവയൊക്കെ പൊതുമേഖലയില് സാധ്യമാവുകയില്ല എന്ന ലിബറല്-നവലിബറല് വാദം കേരളത്തിന്റെ വിദ്യാഭ്യാസത്തിന്റെ “ദുരവസ്ഥയില്” ആകുലപ്പെട്ടുകൊണ്ട് ലേഖനം ഊട്ടിയുറപ്പിക്കുന്നുണ്ട്.\nനിങ്ങളെന്ത് വാദങ്ങളും ഉന്നയിച്ചോളൂ, വിമര്‍ശനങ്ങളുമുയര്‍ത്തൂ. അത് ഏതൊരു സംവിധാനത്തിന്റെയും പോരായ്മകള് തീര്‍ക്കാന് തീര്‍ച്ചയായും സഹായകരമാണ്. പക്ഷേ അതിന് തീര്‍ച്ചയായും വസ്തുതകളുടെ പിന്‍ബലം വേണം. പ്രത്യേകിച്ച് അക്കാദമിക്‌സില് നില്‍ക്കുന്ന വ്യക്തികളെന്ന നിലയ്ക്ക്. അല്ലാതെ ഞാനവിടെ കണ്ടു, ഇവിടെ കേട്ടു, എനിക്ക് അത്രയും വിശ്വാസമുള്ള കോണ്‍ഫിഡന്‍ഷ്യല് സോഴ്‌സില് നിന്നാണ്, എനിക്ക് നേരിട്ട് അനുഭവമുണ്ട് എന്നൊക്കെ പറഞ്ഞ് ജനറലൈസേഷന് നടത്തുന്നത് ഒരു തരത്തിലുള്ള വിജ്ഞാനോത്പ്പാദനത്തിനും, പോളിസി പ്രോസസിനും ഉപകാരപ്പെടുന്നതല്ല.\nഇവിടെ നോക്കുക, എന്ത് ഉദാഹരണമാണ് കേരളത്തിലെ സ്‌കൂള് വിദ്യാഭ്യാസം ക്വാളിറ്റി ഇല്ലാത്തതാണ് എന്ന് വാദിക്കാന് ഉപയോഗിക്കുന്നതെന്ന്. ഒരു തരത്തില് ഡല്‍ഹി യൂണിവേഴ്‌സിറ്റിയില് പഠിക്കാനെത്തുന്ന മലയാളി വിദ്യാര്‍ത്ഥികളുടെ മൊറേലിനെത്തന്നെ തകര്‍ക്കുന്നതാണ് ഇത്തരം വാദം. ലേഖനത്തിലെ വരികളികളിലൂടെ കടന്നു നോക്കാം.\n//…പഠിപ്പിക്കുന്നതിന്റെയും പഠിക്കുന്നതിന്റെയും ക്വാളിറ്റിയെപ്പറ്റി ഒരു ചര്‍ച്ചയും അവിടെ നടക്കുന്നില്ല. എ പ്ലസുകളുടെ ബാഹുല്യത്തെപറ്റിയുള്ള മേനി പറച്ചിലാണ് എങ്ങും. പത്താം ക്ലാസ്സുവരെ സി.ബി.എസ്.ഇയില് പഠിച്ചു പ്ലസ് ടു വിനു സര്‍ക്കാര് സ്‌കൂളില് പഠിക്കുക എന്നതാണ് ഇപ്പോഴത്തെ ട്രെന്‍ഡ്. ഡല്‍ഹിയില് നടക്കുന്നത് പോലെ ഗുണപരമായ സ്‌കൂള് വിദ്യാഭ്യാസമാണ് ഈ മാറ്റത്തിന് അവരെ പ്രേരിപ്പിക്കുന്നതെങ്കില് ഇതൊരു നല്ല കാര്യമാണ് എന്നതില് ഒരു സംശയവും ഇല്ല. എന്നാല് അതാണോ സത്യം? തൊണ്ണൂറുകളുടെ അവസാനം വരെ 50-60 ശതമാനം മാത്രം കുട്ടികള് പാസ്സായിരുന്ന പത്താം ക്ലാസ് പരീക്ഷ 2000 ങ്ങളില് ആദ്യം 80 ഉം പിന്നീട് 90 ശതമാനം വിജയം ആയി മാറിയപോലെയുള്ള ഒരു കണ്‍കെട്ട് മാത്രമാണ് ഇത്. കേരളത്തിലെ ഒരു പാട് എ പ്ലസുകാര് പ്ലസ് ടു മാര്‍ക്കിന്റെ മാത്രം അടിസ്ഥാനത്തില് അഡ്മിഷന് കിട്ടുന്ന ഡല്‍ഹി കോളേജുകളില് നിറഞ്ഞു കവിയുകയാണ്. കള്ളം കാണിച്ചല്ല; മിനക്കെട്ടാണ് സ്‌കൂളുകള് നന്നാക്കേണ്ടത്. അത് അല്‍പായുസ്സേ ആകൂ; അപകടകരവും.//\nകള്ളത്തരത്തിന്റെ ഉല്‍പ്പന്നമൊന്നുമല്ല സാര് ഡല്‍ഹി യൂണിവേഴ്‌സിറ്റിയിലെ മലയാളി വിദ്യാര്‍ത്ഥികള്. പഠിച്ചും കഷ്ടപ്പെട്ടുമൊക്കെ തന്നെയാണ് അവര് കേരളത്തില് നിന്ന് ഡല്‍ഹി വരെ എത്തി നില്‍ക്കുന്നത്.\nപരീക്ഷാ മൂല്യനിര്‍ണ്ണയം ഉദാരമാകുന്നതിന്റെ ഭാഗമായാണ് കൂടുതല് കുട്ടികള് ജയിക്കുന്നതെന്നും നല്ല മാര്‍ക്ക് വാങ്ങുന്നതെന്നും ലേഖകന് പറയാതെ പറയുന്നുണ്ട്. അങ്ങനെ ലേഖകന് ആകുലപ്പെടണമെങ്കില് കേരളം ഇവാലുവേഷനില് മറ്റ് സംസ്ഥാനങ്ങളില് നിന്ന് എത്രത്തോളം കൂടുതല് ലിബറല് ആണെന്ന് വസ്തുതാപരമായി സ്ഥാപിക്കേണ്ടതുണ്ട്. മനസ്സിലാക്കാന് കഴിയുന്നത് 2000-ന്‌ശേഷം ഇന്ത്യയിലെ മൊത്തം സ്‌കൂള് ബോര്‍ഡുകളുടെ കണക്കെടുക്കുമ്പോള് പരീക്ഷയില് വിജയിക്കുന്ന വിദ്യാര്‍ത്ഥികളുടെ എണ്ണത്തില് വലിയ തോതില് വര്‍ധന ഉണ്ടാവുന്നു എന്നതാണ്.\nMHRD കണക്കുകളെ ഉദ്ധരിക്കുകയാണെങ്കില് 2005 മുതല് 2010 വരെ മൊത്തം ഇന്ത്യയിലെ സ്‌കൂള് പാസ് വിദ്യാര്‍ത്ഥികളുടെ എണ്ണത്തില് 10% വും ഹയര് സെക്കന്ററി തലത്തില് 5% വര്‍ദ്ധവും ഉണ്ടായിട്ടുണ്ട്. ചെറിയ ഒരു വായനയില് മനസ്സിലായത് ഈ മാര്‍ക്കിന്റെയും വിജയത്തിന്റെയും വര്‍ദ്ധനവ് ഒരു പാന് ഇന്ത്യ പ്രതിഭാസം ആണെന്നുള്ളതാണ്. അങ്ങനെയെങ്കില് കേരളത്തിലെ വിദ്യാര്‍ത്ഥികള് എങ്ങനെയാണ് കള്ളത്തരത്തിന്റെ ഉല്‍പ്പന്നങ്ങളാവുന്നത് എന്ന് ലേഖകന് ഒന്ന് കണക്കുകളെ ഉദ്ധരിച്ചുകൊണ്ട് വ്യക്തമാക്കേണ്ടതുണ്ട്. ഒരു സംസ്ഥാനം മാത്രമാണ് ലിബറല് മൂല്യനിര്‍ണ്ണയം പിന്തുടരുന്നത് എങ്കില് ലേഖകന്റെ വാദത്തിന് പിന്‍ബലമുണ്ട്, പക്ഷേ ഇവിടെ ഒരു രാജ്യം മുഴുവന് അങ്ങനാണ് എങ്കില് എവിടെയാണ് ഒരുതാരതമ്യത്തിന് സാധ്യതയുള്ളത്?\nആഗോള തലത്തില് തന്നെ പ്രൈമറി എജുക്കേഷന് കൂടുതല് ഊന്നല് കൊടുക്കേണ്ടതിന്റെ പ്രാധ്യാന്യം ചര്‍ച്ച ചെയ്യുകയും പലവിധത്തിലുള്ള പ്രോഗ്രാമുകളിലൂടെ സ്ട്രാറ്റജൈസ് ചെയ്യുകയും ചെയ്ത കാലമാണ് ലേഖകന് പരാമര്‍ശിച്ച പോസ്റ്റ് മില്ലെനിയം (2000). യുണൈറ്റഡ് നാഷന്‍സിന്റെ (UN) മില്ലെനിയം ഡെവലപ്പ്‌മെന്റ് ഗോള്‍സിലെ എട്ട് ലക്ഷ്യങ്ങളില് ഒന്നായിരുന്നു “യൂണിവേഴ്‌സല് പ്രൈമറി എജുക്കേഷന്”. മില്ലെനിയത്തിന്റെ ആദ്യ ദശാബ്ദത്തില് തന്നെയാണ് ഇന്ത്യയില് വിദ്യാഭ്യാസം ഒരു അവകാശമാക്കേണ്ടതിന്റെ ചര്‍ച്ചകള് ശക്തമായതും 2009ല് വിദ്യാഭ്യാസ അവകാശ നിയമം പാസാക്കിയതും.\nവിദ്യാഭ്യാസം എന്നത് കൂടുതല് ചര്‍ച്ചയാവുകയും ആളുകള് കൂടുതല് ബോധവാന്‍മാരാവുകയും ചെയ്യുന്ന കാലത്ത് കുട്ടികള് കൂടുതല് വിജയം നേടുന്നത് കള്ളത്തരമാണ്, മാനിപ്പുലേഷന് ആണ് എന്ന് വാദിക്കേണ്ടതുണ്ടോ? ഇനി അങ്ങനെ വാദിക്കുകയാണെങ്കില് തന്നെ ഡാറ്റ ഉദ്ധരിക്കാനുള്ള ഒരു ഔചിത്യം കാണിക്കണമായിരുന്നു. കേരളം എത്രത്തോളം ഇവാലുവേഷനില് ലിബറല്/മാനിപ്പുലേറ്റഡ് ആണ് എന്ന് മറ്റ് സ്റ്റേറ്റ് ബോര്‍ഡുകളെയും സെന്‍ട്രല് ബോര്‍ഡുകളെയും താരതമ്യപ്പെടുത്തിയുള്ള ഒരു വിശകലനവും വേണമായിരുന്നു.\nനിങ്ങള് പറയുന്ന ഈ യോഗ്യതയില്ലാത്ത മലയാളി വിദ്യാര്‍ത്ഥികള് ഇവിടെ മോശം പ്രകടനമാണോ കാഴ്ച്ചവയ്ക്കുന്നത് എന്ന് പറയാന് ലേഖകന് ബാധ്യസ്ഥനാണ്. അവരെല്ലാം തോറ്റ് തൊപ്പിയിട്ട് മടങ്ങുന്നവരാണോ?\nഎനിക്കറിയാവുന്ന അവിടെ പഠിച്ചിറങ്ങുന്ന മിക്കയാളുകളും ഇന്ത്യയിലും വിദേശത്തുമുള്ള, അതേ യൂണിവേഴ്‌സിറ്റിയടക്കമുള്ള മികച്ച വിദ്യാഭ്യാസ സ്ഥാപനങ്ങളില് ഉന്നത വിദ്യാഭ്യാസം തുടരുന്നവരാണ്. ഇനി അവരുടെ വിദ്യാഭ്യാസത്തില് എന്തെങ്കിലും കുറവുകള് ഉണ്ടെന്നു തന്നെയിരിക്കട്ടെ. അതൊന്നും അവിടെ പഠിക്കുന്ന മലയാളി വിദ്യാര്‍ത്ഥികള് മിടുക്കരല്ലാതെ സംഭവിക്കുന്നതല്ല. ഡല്‍ഹി യൂണിവേഴ്‌സിറ്റിയിലെ ഫീസ് ഘടനയും ഹോസ്റ്റല് താമസ ചിലവും അവര്‍ക്ക് താങ്ങാവുന്നതിലുമപ്പുറമാണ്. മുകളില് പറഞ്ഞ ലേഖനത്തിന്റെ ലേഖകന് പഠിപ്പിക്കുന്ന സെന്റ്സ്റ്റീഫന്‍സ് കോളേജിലെ ഒരു വര്‍ഷത്തെ ഫീസ് (ഹോസ്റ്റല് അടക്കം) എകദേശം ഒരു ലക്ഷത്തി ഇരുപതിനായിരത്തിലധികം ആണെന്നാണ് അറിയാന് കഴിഞ്ഞത്. ഇതിനെല്ലാം പുറമെ ഓട്ടോണമി സ്റ്റാറ്റസിനു വേണ്ടിയുള്ള മിനുക്കുപണിയിലുമാണ്.\nഹിന്ദു കോളേജില് പെണ്‍കുട്ടികള്‍ക്ക് 1,10,000 രൂപയിലധികവും, ആണ്‍കുട്ടികള്‍ക്ക് 80,000 രൂപയിലധികവും ഒരു വര്‍ഷം കോളേജ്-ഹോസ്റ്റല് ഫീ ഇനത്തില് മുടക്കണം. മലയാളികള് കൂടുതലായി പഠിക്കുന്ന രാംജാസ്, മിറാണ്ട, LSR, സാക്കിര് ഹുസൈന് എന്നീ കോളേജുകളിലെയും അവസ്ഥ ഇതൊക്കെ തന്നെയാണ്. ചിലയിടത്ത് കോളേജ് ഹോസ്റ്റലുകളേയില്ല, പലയിടത്തും ഉണ്ടെങ്കിലും അത് എല്ലാവര്‍ക്കും കിട്ടണമെന്നുമില്ല. അങ്ങനെ പല കാരണങ്ങളാല് പുറത്ത് സ്വകാര്യ താമസസ്ഥലങ്ങള് തേടുന്നവരാണ് പലരും.\nഇതിനെല്ലാം പുറമെ ഭാഷ, പരിചയമില്ലാത്ത കാലാവസ്ഥ, സാമൂഹികാന്തരീക്ഷം എന്നിവ സൃഷ്ഠിക്കുന്ന ഒരുപാട് കടമ്പകള് വേറെയും. അത്തരം ഒരു വലിയ ഒരു പ്രതിസന്ധികള് ഉണ്ടായിട്ടും മികച്ച വിജയം നേടുന്നവര് തന്നെയാണ് അവര്. കൊഴിഞ്ഞു പോകുന്ന ചെറിയ ഒരു ശതമാനത്തെ മനസ്സിലാക്കിയാല് അവരൊന്നും പഠിക്കാന് മിടുക്കില്ലാതെ മത്സരത്തില് നിന്ന് പിന്‍മാറിയവരല്ല. സാമ്പത്തിക ഭാരം താങ്ങാനാവാതെ വീണു പോവുന്നവരാണ്.\nനോക്കൂ ഇന്ത്യയില് മറ്റെങ്ങുമില്ലാത്ത രീതിയില് വിവിധങ്ങളായ പാഠ്യ-പാഠ്യേതര പ്രവര്‍ത്തനങ്ങളിലൂടെയും, ജനാധിപത്യ വേദികളിലൂടെയും, കലോത്സവ വേദികളിലൂടെയും വിദ്യാര്‍ത്ഥി പ്രക്ഷോഭങ്ങളിലൂടെയുമെല്ലാം രുപപെടുന്ന വിദ്യാര്‍ത്ഥികളെയാണ് അധ്യാപകന് കൂടിയായ ലേഖകന് നിരുത്തരവാദപരമായി രാഷ്ട്രീയ നേതൃത്വത്തിന്റെ കള്ിപാവകളെന്നും, കള്ളം കാണിച്ച് എ പ്ലസ് വാങ്ങുന്നവര് എന്നുമൊക്കെ പരിഹാസരൂപേണ എഴുതി വെക്കുന്നത്\nഅവരെ കള്ളന്‍മാരായി ചിത്രീകരിക്കരുത് സര്. കഷ്ടപ്പെട്ട് പഠിച്ച് അഡ്മിഷന് വാങ്ങി ഡല്‍ഹിയിലെ പ്രതികൂല സാഹചര്യത്തോട് പൊരുതി വളരുന്നവരാണ് അവര്.\nകേരളത്തിന്റെ വിദ്യാഭ്യാസ സമ്പ്രദായത്തെ വിമര്‍ശിക്കുന്നതിനിടയില് ലേഖകന് വിട്ടുപോയ ഒരു കാര്യമുണ്ട്. നവലിബറല് നയങ്ങളുടെ ഭാഗമായും, ലോക വ്യാപാര സംഘടനയോടുള്ള തങ്ങളുടെ കൂറ് പുലര്‍ത്തുന്നതിന്റെ ഭാഗമായും ആദ്യം കോണ്‍ഗ്രസ്സും പിന്നീട് ബി.ജെ.പിയും നേതൃത്വം നല്‍കുന്ന ഗവണ്‍മെന്റുകള് ചെയ്തുവച്ച, വിദ്യാഭ്യാസത്തെ സ്വകാര്യവത്കരിക്കുകയും കമ്പോളവത്കരിക്കുകയും ചെയ്ത നടപടികളാണ് കേരളത്തിലെന്നല്ല രാജ്യം മുഴുവനുള്ള സ്വാശ്രയ-സ്വകാര്യ വിദ്യാഭ്യാസ സ്ഥാപനങ്ങള്‍ക്കും വെള്ളവും വളവും നല്‍കിയത്.\nഅവയെ നേരിടാനുള്ള ഇടതുപക്ഷ ഗവണ്‍മെന്റിന്റെ നടപടികളെല്ലാം നിയമക്കുരുക്കില്‍പെട്ട് ഇല്ലാതായപ്പോള് ഇവിടുത്തെ ലിബറല് ബുദ്ധിജീവികള് കയ്യടിച്ച് സ്വീകരിച്ചു. സ്വകാര്യവത്കരണം തടയാന് പാര്‍ലമെന്റ് ഇടപെടണമെന്ന ആവശ്യവും കോണ്‍ഗ്രസ്സ് സര്‍ക്കാര് അവഗണിച്ചു. ന്യൂനപക്ഷ സംരക്ഷണത്തിന് ഭരണഘടന അനുവദിച്ച അവകാശങ്ങളെല്ലാം കേരളത്തില് അങ്ങനെ വിദ്യാഭ്യാസ സ്വകാര്യവത്കരണത്തിലാണ് കൊണ്ടുചെന്നെത്തിച്ചത്. ഇതെല്ലാം വളരെ സൗകര്യപൂര്‍വ്വം മറച്ചുവെക്കുന്നുണ്ട് ലേഖകന്. എന്നിട്ട് “എല്ലാ പാര്‍ട്ടിയും കണക്കാണ് ” എന്ന ഒരു അരാഷ്ട്രീയ വാദവും. ഒരു അക്കൗണ്ടബിലിറ്റിയുമില്ലാത്ത കോണ്‍ഗ്രസ്സിനെയും ബി.ജെ.പിയേയും യാതൊരു തരത്തിലും ഈ ഒരേ നുകത്തിലുള്ള കൂട്ടിക്കെട്ടലുകള് ബാധിക്കില്ല എന്ന് ലേഖകന് നന്നായിട്ടറിയാം.\nലേഖകന് സ്വകര്യപൂര്‍വ്വം എഴുതാതെ പോയ ഒന്നുണ്ട്. കേരളത്തിലെ ഒന്നാം സര്‍ക്കാറിനെ എന്ത് കാരണത്താലാണ് അട്ടിമറിച്ചതെന്ന്. കോണ്‍ഗ്രസ്സിന്റെ ഒത്താശയോടെ വിമോചന സമരത്തിന് കാരണമായത് ഇ.എം.എസ് സര്‍ക്കാരിന്റെ വിദ്യാഭ്യാസ ബില്ല് ആയിരുന്നല്ലോ. അതിനു ശേഷവും വിദ്യാഭ്യാസ രംഗത്ത് ഒരു പരിധി വിട്ടുള്ള ഇടപെടല് നടത്താനാവാത്ത വിധം അതിനെ മാറ്റിയത് ഇതേ കോണ്‍ഗ്രസ്സ്-മത-സമുദായ മേനേജ്‌മെന്റുകളുടെ അവിശുദ്ധ കൂട്ടുകെട്ടായിരുന്നല്ലോ. ഇത്തരം കാര്യങ്ങളൊന്നും പരാമര്‍ശിക്കാതെ കേരളത്തിലെ ഇടതുപക്ഷവും വലതുപക്ഷവും ഒന്നാണെന്ന് വരുത്തിത്തീര്‍ക്കാനുള്ള ലേഖകന്റെ ശ്രമം അത്ര നിഷ്‌കളങ്കമായി തോന്നുന്നില്ല.\nഅരാഷ്ട്രീയ നിഷ്‌കുകളുടെ മനസ്സില് കണ്‍ഫ്യൂഷനുണ്ടാക്കി ഇടതുപക്ഷത്തെയും ഒന്നിനും കൊള്ളാത്തവരും അഴിമതിക്കാരും കെടുകാര്യസ്ഥയുടെ വക്താക്കളുമാക്കുന്നത് ഒരു ജനാധിപത്യ പ്രക്രിയയുടെ ഭാഗമായ വിമര്‍ശനമല്ല മറിച്ച് വലതുപക്ഷത്തെ സഹായിക്കല് മാത്രമാണ് എന്ന് പറയേണ്ടതായി വരും.\nജെ.എന്.യുവില് കനേഡിയന് സ്റ്റഡീസില് ഗവേഷകന്


വീഡിയോ എടുത്തു, സ്വന്തം അണിയുടെ ചെകിടത്തടിച്ച് ബാലകൃഷ്ണ; വീഡിയോ | Balayya Slaps TDP worker for taking His Video| angry behavior at public place\nഹിന്ദുപുര് നിയോജക മണ്ഡലത്തില് ഒരു പൊതുപരിപാടിയില് പങ്കെടുക്കാന് എത്തിയതായിരുന്നു നടന്. അതിനിടെയാണ് അണികളിലൊരാള് വീഡിയോ എടുക്കാന് ശ്രമിച്ചത്.\nക്ഷുഭിതനായ ബാലയ്യ ആരാധകനെ തല്ലുന്നതില് നിന്നുള്ള ദൃശ്യങ്ങള്| Screengrab: https://www.youtube.com/watch?v=aJqsBH2vXQ8\nപൊതുവിടങ്ങളില് അതിവൈകാരിക പ്രതികരണങ്ങളിലൂടെ എല്ലായ്‌പ്പോഴും വാര്‍ത്തകളില് ഇടംനേടുന്ന നടനും രാഷ്ട്രീയപ്രവര്‍ത്തകനുമാണ് നന്ദമുറി ബാലകൃഷ്ണ. സെല്‍ഫിയെടുത്തതിന് ആരാധകനെ തല്ലിയ സംഭവം വരെ സമീപകാലത്ത് ഉണ്ടായിട്ടുണ്ട്. ഇപ്പോള് തന്റെ നിയോജക മണ്ഡലം സന്ദര്‍ശിക്കാനെത്തിയ ബാലകൃഷ്ണയുടെ വീഡിയോ എടുത്ത തെലുങ്കു ദേശം പാര്‍ട്ടി പ്രവര്‍ത്തകനെ തല്ലിയ സംഭവമാണ് വാര്‍ത്തകളില് ഇടം നേടുന്നത്.\nഹിന്ദുപുര് നിയോജക മണ്ഡലത്തില് ഒരു പൊതുപരിപാടിയില് പങ്കെടുക്കാന് എത്തിയതായിരുന്നു നടന്. അതിനിടെയാണ് അണികളിലൊരാള് വീഡിയോ എടുക്കാന് ശ്രമിച്ചത്. ക്ഷുഭിതനായ ബാലകൃഷ്ണ അയാളുടെ മുഖത്തടിക്കുകയും വീഡിയോ എടുക്കുന്നത് നിര്‍ത്താന് ആവശ്യപ്പെടുകയും ചെയ്തു\nസംഭവം വൈറലായതോടെ അടികൊണ്ടയാള് ഒരു വാര്‍ത്തകുറിപ്പ് പുറത്തിറക്കി.\nതാന് ബാലയ്യ ഗാരുവിന്റെ ആരാധകനാണ്. അദ്ദേഹം രാവിലെ മുതല് വൈകുന്നേരം വരെ തിരഞ്ഞെടുപ്പു പരിപാടികളില് തുടര്‍ച്ചയായി പങ്കെടുത്തു കൊണ്ടിരിക്കുകയായിരുന്നു. ഒടുവില് അദ്ദേഹം ഞങ്ങളുടെ വീട്ടിലെത്തി. ഞാന് വീഡിയോ എടുക്കുന്നത് കണ്ടപ്പോള് സ്വന്തം പാര്‍ട്ടി പ്രവര്‍ത്തകനാണെന്ന് അറിയാതെയാണ് അദ്ദേഹം എന്നെ തള്ളിമാറ്റിയത്. ഞങ്ങള് ആരാധകര്‍ക്ക് ഇത്തരം കാര്യങ്ങളൊന്നും പ്രശ്‌നമല്ല. അദ്ദേഹം എന്നെ തൊട്ടതില് അഭിമാനം തോന്നുന്നു- അയാള് പറഞ്ഞു.\nContent Highlights:Nandamuri Balakrishna Slaps TDP worker for taking His Video, Balayya's angry behavior at public place\nകുഞ്ചാക്കോ ബോബനും അരവിന്ദ് സ്വാമിയും ഒന്നിക്കുന്ന ദ്വിഭാഷാ ചിത്രം ഒറ്റിന്റെ ഫസ്റ്റ് ..\nകിടിലന് മേക്കോവറില് ബാലകൃഷ്ണ; ചെറുപ്പമാകാനുള്ള മത്സരത്തില് ചിരിഞ്ജീവിയും?\nകൊന്നു കളയും ഞാന്; മാധ്യമപ്രവര്‍ത്തകനോട് പരാക്രമം കാട്ടി ബാലകൃഷ്ണ\nഎന്റെ പിറന്നാള് ആഘോഷിക്കരുത്, ആ പണം കേരളത്തിന് നല്‍കൂ; ഹരികൃഷ്ണയുടെ അവസാന കത്ത്\nബച്ചന് അഭിനയിക്കില്ലെന്ന് പറഞ്ഞു; കട്ടക്കലിപ്പില് ബാലയ്യ